

**OBRAZLOŽENJE PRIJEDLOGA FINANCIJSKOG PLANA ZA 2026. I PROJEKCIJE ZA 2027. I 2028.**

Studeni, 2025.

**Sažetak djelokruga rada Dječjeg vrtića**

Dječji vrtić „Tratinčica“ Koprivnica je javna ustanova za njegu, odgoj i obrazovanje predškolske djece koja djelatnost predškolskog odgoja obavlja kao javnu službu.

Osnivač i vlasnik Dječjeg vrtića je Grad Koprivnica.

Sjedište vrtića je u Koprivnici, Trg podravskih heroja 7.

Vrtić je uvršten u mrežu predškolskih ustanova Koprivničko-križevačke županije.

Svoju redovnu djelatnost vrtić organizira kroz rad 10 jasličkih i 17 vrtićkih skupina tj. sveukupno 27 aktivnih odgojnih skupina. Objekt „Pčelica“ koji ima dvije vrtićke skupine ove godine je neaktivan zbog neadekvatnih prostornih uvjeta i činjenice da su sva djeca vrtićke dobi dobila mjesto u vrtiću. Prostorni kapaciteti u kojima se odvija odgojno-obrazovni rad razmješteni su na pet lokacija u gradu Koprivnici te na 2 u prigradskim naseljima Vinica i Reka.

Radno vrijeme vrtića je od 6:00 do 16:30 sati za korisnike primarnog programa.

U Dječjem vrtiću Tratinčica trenutno je zaposleno 112 djelatnika.

Rad vrtića odvija se u slijedećim objektima:

Objekt vrtića «Tratinčica», Trg podravskih heroja 7

Objekt jaslica «Bubamara», Trg podravskih heroja 7

Objekt jaslica «Bombončić«, Trg podravskih heroja 7

Objekt vrtića «Loptica», Ul. Ivana Generalića 4

Objekt vrtića i jaslica «Vjeverica», Vinica 67

Objekt vrtića «Lastavica» Reka, Starogradska 13a

Objekt jaslica i vrtića „Crvenkapica“ , Trg Žarka Dolinara 12

**ZAKONSKA OBVEZA**

Zakonom o proračunu (Narodne novine 144/21.) propisana je obveza izrade Financijskog plana.

Sadržaj Financijskog plana definiran je člankom 33. Zakona o proračunu NN 144/21 te se sastoji od:

**Opći dio**

– sažetak Računa prihoda i rashoda

– sažetak Računa financiranja

– Rezultat razdoblja s prenesenim rezultatom

(1) Račun prihoda i rashoda financijskog plana sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

(2) U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

(3) Raspoloživa sredstva iz prethodnih godina (višak/manjak prihoda i rezerviranja) iskazan je prema ekonomskoj klasifikaciji i prema izvorima financiranja.

**Posebni dio**  sastoji se od plana rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

1. **OBRAZLOŽENJE OPĆEG DIJELA FINANCIJSKOG PLANA**

Na 111. sjednici Upravnog vijeća Dječjeg vrtića Tratinčica, održanoj 05.11.2025. predlaže se Financijski plan za 2026. te projekcije za 2027. i 2028. u ukupnom iznosu za 2026. od 3.412.000,00 €.

**Financijskim planom Dječjeg vrtića Tratinčica za proračunsko razdoblje 2026.-2028. planira se sljedeće:**

1. **Sažetak računa prihoda i rashoda**

Ukupno planirani prihodi poslovanja za 2026. iznose 3.507.000,00 €, dok su za 2027. i 2028. planirani u ukupnom iznosu od 3.373.800,00 €.

Planirani rashodi poslovanja za 2026. iznose 3.401.000,00 € , dok su za 2027. i 2028. planirani u ukupnom iznosu 3.367.800,00 €. Rashodi za nabavu nefinancijske imovine za 2026. planiraju se u iznosu od 11.000,00 € a u 2027. i 2028. planiraju se 6.000,00 €.

Preneseni rezultat iz 2025. iznosi -63.828,00 €.

1. **Prihodi i rashodi prema ekonomskoj klasifikaciji**

**Ukupno planirani *Prihodi poslovanja*** za 2026. iznose 3.507.000,00 € dok su za 2027. i 2028. planirani u iznosu od 3.373.800,00 €.

Prihodi poslovanja planirani su prema sljedećim skupinama:

**63 - Pomoći iz inozemstva i od subjekata unutar općeg proračuna** planiraju se za 2026. u ukupnom iznosu od 48.500,00 € a odnose se na pomoći od Ministarstva za financiranje didaktike potrebne za rad s darovitom djecom, djecom s teškoćama i djecu predškolske dobi te stručno usavršavanje odgojitelja i stručnih suradnika koji rade s tom djecom. Osim navedenog, a unutar ove skupine konta, planira se i prihod od pomoći Općina koje sufinanciraju boravak djece s njihovog područja, a polaznici su Dječjeg vrtića Tratinčica. U istom iznosu planiraju se sredstva i za 2027. i 2028.

**65 - Prihodi od upravnih i administrativnih pristojbi, pristojbi po posebnim propisima i naknada** planiraju se za 2026. u iznosu od 434.200,00 € a odnose se na obračun boravka djece u Vrtiću. Za razdoblje 2027. i 2028. planiraju se u iznosu od 431.000,00 €.

6**6 - Prihodi od prodaje proizvoda i robe te pruženih usluga** planiraju se za razdoblje 2026.-2028. u iznosu od 21.000,00 € a odnose se na prihod ostvaren od najma prostora raznim udrugama i klubovima te od obustava na plaći zaposlenika za topli obrok.

**67 - Prihodi iz nadležnog proračuna** planiraju se za 2026. u iznosu od 3.003.300,00 € a odnose se na podmirenje materijalnih rashoda financiranih iz proračuna osnivača. Za 2027. i 2028. planiraju se u iznosu od 2.873.300,00 €.

**Ukupno planirani *rashodi poslovanja* i *rashodi za nabavu nefinancijske imovine*** za 2026. iznose 3.412.000,00 € dok za 2027. i 2028. planiraju se u iznosu od 3.373.800,00 €. Navedeni rashodi planiraju se prema sljedećim skupinama:

**31 - Rashodi za zaposlene**

Ukupno planirani rashodi za zaposlene u razdoblju 2026.-2028. iznose 2.810.000,00 € a njih čine plaće za redovan i prekovremeni rad, doprinosi za obvezno i zdravstveno osiguranje te ostali rashodi za zaposlene.

**32 - Materijalni rashodi**

Ukupno planirani materijalni rashodi za 2026. iznose 591.000,00 € dok za 2027. i 2028. planiraju se u iznosu od 557.800,00 €. Navedene rashode čine naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja.

**42 - Rashodi za nabavu proizvedene dugotrajne imovine** za 2026. planiraju se u iznosu od 11.000,00 € dok se za 2027. i 2028. planiraju u iznosu od 6.000,00 €. Navedeni rashodi odnose se nanabavu računalne opreme, klima uređaja i uređaja za ostale namjene.

1. **Prihodi i rashodi prema izvorima financiranja**

**PRIHODI**

Opći prihodi i primici (izvor 11), ostvareni od strane osnivača za razdoblje 2026. planiraju se u iznosu od 3.003.300,00 € a u 2027. i 2028. planiraju se u iznosu od 2.873.300,00 €.

Vlastiti prihodi (izvor 31) za razdoblje 2026. -2028. planiraju se u iznosu od 20.500,00 € a odnose se na prihode ostvarene od najma i obustave zaposlenika za topli obrok.

Ostali prihodi za posebne namjene (izvor 43) planiraju se u iznosu od 434.200,00 € za 2026., a u 2027. i 2028. u iznosu od 431.000,00 €. Obuhvaćaju prihode ostvarene od uplate roditelja za boravak djece u Vrtiću.

Prihodi od pomoći iz državnog proračuna (izvor 50) obuhvaćaju pomoć od Ministarstva za sufinanciranje materijalnih rashoda za djecu s teškoćama, darovitu djecu i djecu predškolskog uzrasta, a planirani su u ukupnom iznosu za 2026. od 12.500,00 € kao i za 2027. i 2028.

Prihodi od ostalih pomoći (izvor 52) odnosi se na pomoći ostvarene od Općina koje sufinanciraju boravak djece sa svog područja u Dječjem vrtiću Tratinčica i planiraju se za razdoblje 2026.-2028. u iznosu od 36.000,00 €.

Donacije – (izvor 61) planirane su za proračunsko razdoblje 2026.-2028. u iznosu od 500,00 €.

**RASHODI**

Općim prihodima i primicima (izvor 11) financirani su rashodi za zaposlene, uredski materijal i ostali materijalni rashodi te se za 2026. planiraju u iznosu od 2.903.300,00 € dok za 2027. i 2028. planirani su u iznosu od 2.873.300,00 €.

Vlastitim prihodima (izvor 31) financirani su rashodi za uredski materijal i ostali materijalni rashodi te materijal i sirovine koji su planirani za razdoblje 2026.-2028. u iznosu od 20.500,00 €.

Ostalim prihodima za posebne namjene (izvor 43) financirani su rashodi poslovanja i rashodi za nabavu nefinancijske imovine koji se za 2026. planiraju u iznosu od 439.200,00 € a za 2026. i 2027. planiraju se u iznosu od 431.00,00 €.

Pomoćima iz državnog proračuna (izvor 50) financiraju se materijalni rashodi za djecu obveznike predškole, darovite djece i djece s posebnim potrebama, a planiraju se za razdoblje 2026.-2028. u iznosu od 12.500,00 €.

Prihodima od ostalih pomoći financiraju se rashodi za materijal i sirovine te uredski materijal, a za razdoblje 2026.-2028. planiraju se u iznosu od 36.000,00 €.

Donacijama (izvor 61) za razdoblje 2026. - 2028. planiraju se financirati rashodi za uredski materijal.

1. **Rashodi prema funkcijskoj klasifikaciji**

Rashodi prema funkcijskoj klasifikaciji za 2026. planiraju se u iznosu od 3.412.000,00 € a za 2027. i 2028. planiraju se u iznosu od 3.373.800,00 €.

1. **Raspoloživa sredstva iz prethodnih godina**

Ostvareni manjkovi iz prethodnih godina podmireni su u 2025. a planirani rezultat poslovanja (konto 92) za 2026. u iznosu od -95.000,00 € odnosi se na planirani metodološki manjak u iznosu od -100.000,00 € na izvoru 11 i višak od 5.000,00 € na izvoru 43.

1. **OBRAZLOŽENJE POSEBNOG DIJELA PRORAČUNA**

**Djelokrug rada, programi i aktivnosti**

Dječji vrtić „Tratinčica“ stvara primjerene uvjete za rast i razvoj djece, te dopunjuje obiteljski odgoj svojom otvorenošću i uspostavlja djelatnu suradnju s roditeljima i neposrednim dječjim okruženjem.

Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi te je nadopuna obiteljskom odgoju.

Prijedlogom koncepcije razvoja predškolskog odgoja i Programskim usmjerenjem odgoja i obrazovanja predškolske djece istaknuta je sloboda inicijative u stvaranju i provođenju programa rada s predškolskom djecom, gdje svako dijete ima pravo na razvoj usklađen s njegovim individualnim mogućnostima i sposobnostima.

Objavljivanjem Pravilnika o sadržajima i trajanju programa predškole (NN 107/14), predškola je postala obvezna za djecu u godini prije polaska u osnovnu školu. Odluka o obveznosti leži u potrebi izjednačavanja uvjeta započinjanja školovanja kao i osiguravanje kontinuiteta u odgoju i obrazovanju. Pravilnik o sadržaju i trajanju programa predškole u čl.3 st.3 govori da se djeca koja su uključena u redovite programe u dječjim vrtićima sadržaji programa predškole provode u sklopu redovitog programa. Preporučuje se da se program predškole provodi u prijepodnevnim satima.

Dječji vrtić Tratinčica ima verificirani program od 14. rujna 2015. godine te se ciljevi i zadaci ovog programa implementiraju u redovni program.

U kraćem programu, program predškole provodi se u trajanju 250 sati godišnje u vremenskom razdoblju od listopada 2025. do kraja svibnja 2026. godine, u popodnevnim satima u prostorima Dječjeg vrtića „Tratinčica“ (koji je opremljen u skladu s DPS-om predškolskog odgoja).

Financijskim planom za 2026. Dječji vrtić Tratinčica planira 3.412.000,00 € raspoređenih na program predškolskog odgoja.

**PROGRAM 3001 PROGRAM PREDŠKOLSKOG ODGOJA**

**Aktivnost A300101 Odgojno i administrativno tehničko osoblje – D.V. „Tratinčica“**

Ovom aktivnošću financiraju se rashodi za zaposlene, materijalni rashodi i rashodi za nabavu nefinancijske imovine.

Planirana sredstva za 2026. iznose 2.899.700,00 € a za 2027. i 2028. planiraju se u iznosu od 2.871.100,00 € . Navedena aktivnost najvećim dijelom financira se iz općih prihoda i primitaka Grada Koprivnice (izvor 11), a osim navedenog, Rashodi za naknadu za nezapošljavanje osoba s invaliditetom financiraju se iz izvora 43 – ostali prihodi za posebne namjene.

**Aktivnost A300104 Predškola – D.V. „Tratinčica“**

Za razdoblje 2026.-2028. unutar ove aktivnosti planiraju se rashodi u ukupnom iznosu od 15.000,00 €, a odnose se na plaće zaposlenika u maloj školi financirane iz izvora općih prihoda i primitaka (izvor 11) te nabavu didaktike za djecu s teškoćama u razvoju, darovite djece i djece predškolskog uzrasta financiranih od strane Ministarstva (izvor 50).

**Aktivnost A300105 Unapređenje standarda vlastiti prihodi**

Ovom aktivnošću osiguravaju se sredstva za financiranje: službenih putovanja, stručno usavršavanje zaposlenika, uredski i ostali materijal, energiju, materijal za tekuće i investicijsko održavanje, usluge telefona, pošte i prijevoza, usluge tekućeg i investicijskog održavanja, komunalne usluge, računalne usluge, zdravstvene usluge, intelektualne usluge, ostale usluge, ostale nespomenute rashode poslovanja, premije osiguranja, članarine i norme te nabavka postrojenja i opreme .

Za 2026. planiraju se sredstva u iznosu od 497.300,00 € a za 2027. i 2028. planira se iznos od 487.700,00 €. Financiranje rashoda unutar ove aktivnosti planira se iz Vlastitih prihoda (izvor 31), prihodima za posebne namjene (izvor 43), pomoćima iz državnog proračuna, ostalim pomoćima (izvor 52) i donacijama (izvor 61).

**Ciljevi provedbe programa i pokazatelji uspješnosti**

Temeljna uloga predškolskog odgoja i obrazovanja odnosi se na stvaranje uvjeta za potpun i skladan razvoj djetetove osobnosti kao i doprinos kvaliteti njegova odrastanja.

Svrha je predškolskog odgoja i obrazovanja osigurati uvjete koji jamče razvoj svih sposobnosti i potencijala svakog djeteta te osiguravaju jednake mogućnosti svoj djeci.

U ustanovama predškolskog odgoja i obrazovanja stvaraju se materijalni i kadrovski uvjeti te društveno okružje za kvalitetan život djeteta.

Kako bi se moglo odgovoriti na sve odgojno-obrazovne izazove koje donosi suvremeno društvo i nove spoznaje u psihološko-pedagoškom području, potrebno je redovito stručno usavršavanje svih djelatnika vrtića. Obzirom na veliku pojavu raznih oblika online usavršavanja, kvaliteta istih se smanjila. Stoga se orijentiramo na višednevne stručne tečajeve koje nude mnogo više povezivanja znanja i vještina.

Obzirom na sve veću pojavu specifične problematike, nužno je educirati odgojitelje i stručne suradnike za specijalizirana područja. U narednim godinama ćemo se usmjeriti na specijaliziranje u području terapije igrom, STEM, umjetnosti i sporta.

Specijalizirane edukacije prethodit će povećanju raznolikosti vrtićkog programa. To se nastoji postići organiziranjem, uz redovni, različitih dodatnih programa kako bi se djeci omogućila dostupnost raznim aktivnostima i programima u poznatom okruženju te roditeljima olakšalo organizaciju djetetovih i vlastitih aktivnosti.

1. veljače 2024. godine smo dobili Erasmus + akreditaciju za razdoblje do 31. prosinca 2027. godine. Njome ćemo osigurati kontinuitet u provedbi projekata, ali i višednevnih edukacija zaposlenika iz područja terapije igre, STEM, umjetnosti i sporta. Zbog diobe vrtića, 2025. godine nismo prijavili Erasmus projekt te ćemo slijedeći prijaviti u veljači 2026. godine.

Kako bismo što efikasnije održavali poslovne procese važno nam je da su dislocirani objekti povezani. Idealno bi bilo da vrtić za potrebe rada stručnog tima ima električna vozila, s obzirom na naš status eko škole i manje troškove „goriva“, bez obzira radi li se o manjem automobilu ili romobilima.

**Pokazatelji uspješnosti programa koji se financiraju:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost**  **2024.** | **Vrijednost 2025.** | **Ciljana vrijednost**  **2026.** | **Ciljana vrijednost 2027.** | **Ciljana vrijednost 2028.** |
| Povećanje broja stručnog usavršavanja zaposlenika na višednevnim stručnim tečajevima | Razvoj kompetencija zaposlenika u predškolskoj ustanovi | Broj polaznika usavršavanja | 40 | 60 | 60 | 60 | 60 |
| Povećanje broja stručnih edukacija odgojno-obrazovnih djelatnika | Stručno specijaliziranje određenog područja rada | Broj polaznika usavršavanja | 6 | 0 | 2 | 2 | 4 |
| Povećanje broja skupina s cjelodnevnim posebnim programom | Organiziranje cjelodnevnih posebnih programa | Broj skupina | 5 | 4 | 5 | 5 | 6 |
| Kontinuitet u odobravanju i provedbi Erasmus+ projekata | Uključenje u EU projekte za ustanove predškolskog odgoja | Broj projekata | 2 | 1 | 1 | 1 | 1 |
| Povećanje broja službenih vozila | Efikasnost povezivanja dislociranih objekata | Broj vozila | 1 | 1 | 0 | 1 | 1 |

U odnosu na prethodne godine planirane brojke su se smanjile zbog podjele na dva Vrtića.

Voditeljica računovodstva Ravnateljica Predsjednica Upravnog vijeća

Melita Markušić Sandra Oreški Petra Rožmarić