**OSNOVNA ŠKOLA „ĐURO ESTER“**

**Trg slobode 5**

**48000 KOPRIVNICA**

KLASA: 400-02/25-01/4

URBROJ: 2137-31-25-2

**OBRAZLOŽENJE PRIJEDLOGA FINANCIJSKOG PLANA ZA 2026. GODINU I PROJEKCIJA NA 2027. I 2028. GODINU**

1. **SAŽETAK DJELOKRUGA RADA USTANOVE**

Osnovna škola Đuro Ester“ MBS:010059727 ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Popodnevni sati koriste se za održavanje sjednica stručnih, razrednih i učiteljskih vijeća. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti, obrazovanja i sporta i operativnom Godišnjem izvedbenom odgojno obrazovanom planu i programu rada. Osim redovne nastave učenici imaju mogućnost uključivanja u brojne izvannastavne aktivnosti. Školu pohađa 370 učenika u 19 razrednih odjela.

Osnivač: Grad Koprivnica

Osnivački akt: Odluka Gradskog vijeća Grada Koprivnice

1. **ZAKONSKE I DRUGE PODLOGE NA KOJIMA NA KOJIMA SE ZASNIVAJU PROGRAMI**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23),
* Zakon o ustanovama (NN 76/93., 29/97., 47/99. i 35/08, 127/19., 151/22),
* Zakon o proračunu (NN broj 144/21),
* registrirani djelokrug rada ustanove.
* Upute za izradu Prijedloga financijskog plana za razdoblje 2026.-2028. Grada Koprivnice od 28. listopada 2025. KLASA: 400-01/25-02/0003, URBROJ:2137-1-05/2-25-12
* Godišnji izvedbeni odgojno, obrazovni plan i program rada za školsku godinu 2025./2026.
* Školski kurikulum OŠ „Đuro Ester“, nastavne i izvannastavne aktivnosti za školsku godinu 2025./2026.

1. **OBRAZLOŽENJE OPĆEG DIJELA FINANCIJSKOG PLANA**

**PRIHODI**

Ukupni planirani prihodi za 2026. godinu iznose 2.495.303,00 eura.

* **Iz pomoći iz inozemstva i od subjekata unutar općeg proračuna - 63** planira se 1.901.070,00 eura i to 1.608.210,00 eura za plaće zaposlenika škole te za ostala prava prema kolektivnom ugovoru, 735,00 eura za voditelje ŽSV-a, 1.103,00 eura za županijska natjecanja, 23.000,00 eura za udžbenike za učenike, 175,00 eura za isplatu mentorstva, te 398,00 eura za dnevnice koje financira AZZO. 790,00 eura za terensku nastavu u Jasenovac te 1.752,00 eura za projekte vezane uz rad s darovitim učenicima. Iz projekta Erasmus + planira se ostvarenje prihoda u iznosu 90.024,00 eura. 2.500,00 eura planira se za Školsku shemu voća i povrća, 95.804,00 eura planirano je za prehranu učenika, 11.128,00 eura za financiranje 8 pomoćnika u nastavi (15% prihvatljivog troška iz projekta Odjek VII – nacionalno sufinanciranje). 65.451,00 eura odnosi se na prihod za financiranje 72% prihvatljivog troška iz projekta Odjek VII – EU sredstva.
* **Iz prihoda od upravnih i administrativnih pristojbi, pristojbi po posebnim propisima i naknada – 65** planiramo ostvariti iznos od 78.800,00 eura i to 1.500,00 eura za nabavu školskih majica i testova za učenike, 1.500,00 eura po osnovi refundacije režijskih troškova za dvoranu, 1.000,00 eura za prijevoz učenika na terenske nastave i 74.800,00 eura za produženi boravak.
* **Iz prihoda od prodaje proizvoda i robe te pruženih usluga, prihoda od donacija– 66** planira se prihod od 600,00 € i to od prodaje starog papira i proizvoda učeničke zadruge „Đurđica“.
* **Od prihoda iz nadležnog proračuna – 67** planiraju se prihodi u ukupnom iznosu 514.833,00 eura. Od toga se 168.683,00 eura odnosi na decentralizirana sredstava i to 20.000,00 eura za energiju, 86.100,00 eura za prijevoz učenika, 7.000,00 eura za komunalne usluge i 55.583,00 eura za materijalne troškove i rashode za tekuće i investicijsko održavanje te za pokriće planiranog metodološkog manjka. Drugi dio prihoda u iznosu od 346.150,00 eura su prihodi iz nadležnog proračuna od čega je 10.140,00 eura planirano za financiranje slobodnih aktivnosti i školskih natjecanja, 81.000,00 eura za financiranje plaća i materijalnih prava učiteljica u produženom boravku, 63.000,00 eura za financiranje projekta rashoda Odjek VII, 126.000,00 eura za financiranje režijskih troškova, osiguranja učenika i obnove sanitarnih čvorova te 51.200,00 eura za nabavu i instalaciju razglasa u školi, unutarnjih kamera te dviju pametnih ploča dok je 14.810,00 eura planirano za pokriće planiranog metodološkog manjka.

Ukupno planirani prihodi za 2027. godinu iznose 2.126.260,00 eura, a za 2028. godinu 1.999.572,00 eura.

**RASHODI**

Ukupni rashodi poslovanja za 2026. godinu planiraju se u iznosu od 2.341.918,00 eura.

* **Rashodi za zaposlene – 31** planirani su rashodi u iznosu od 1.712.122,00 eura, a odnose se na rashode za plaće, doprinose i ostale rashode za zaposlene (božićnicu, regres, dar za dijete, naknadu za bolovanje dulje od 90 dana, potporu za rođenje djeteta, potporu za smrt člana obitelji…) svih zaposlenika škole, za slobodne aktivnosti te mentorstvo.
* **Materijalni rashodi – 32** planiraju se rashodi u ukupnom iznosu od 547.949,00 eura koji proizlaze iz redovnog poslovanja (službena putovanja, stručna usavršavanja, uredski materijal, energija, tekuće i investicijsko održavanje, prijevoz učenika, zakupnine i najamnine opreme i licenci, reprezentacija, komunalne i ostale usluge), rashodi u okviru međuopćinskih i županijskih natjecanja, prehrane učenika, ostalih rashoda za pomoćnike u nastavi, prijevoz na posao za sve zaposlenike te premije osiguranja učenika.
* **Financijski rashodi – 34** su rashodi za bankarske usluge kod deviznih plaćanja
* **Naknade građanima i kućanstvima na temelju osiguranja i druge naknade– 37** planirani rashodi odnose se na nabavu radnih udžbenika za sve učenike škole u ukupnom iznosu od 22.000,00 eura.
* **Rashodi za donacije, kazne, naknade šteta i kapitalne pomoći – 38** planiraju se u iznosu 738,00 eura, a odnose se na nabavu menstrualnih potrepština za učenice.

Rashodi za nabavu nefinancijske imovine za 2026. godinu iznose 59.088,00 eura.

* **Rashodi za nabavu proizvedene dugotrajne imovine** planirani su u iznosu 5.000,00 za nabavu pametnih ploča, 40.000,00 eura za školski razglas, 6.200,00 eura za unutarnje kamere, 6.888,00 za nabavu klupa i stolica za dvije učionice te 1.000,00 eura za nabavu udžbenika i knjiga za knjižnicu.

Ukupno planirani rashodi za 2027. godinu iznose 2.125.260,00 eura, a za 2028. godinu 1.998.572,00 eura.

**RASPOLOŽIVA SREDSTVA IZ PRETHODNIH GODINA**

U 2026. godini očekuje se preneseni manjak prihoda poslovanja iz 2025. godine u iznosu od -153.385,00 eura koji se sastoji od:

* metodološkog manjka prihoda iz decentraliziranih sredstava po osnovi neplaćenih računa sa dospijećem u 2026. godini -6.500,00 eura
* metodološkog manjka prihoda iz nadležnog proračuna po osnovi neplaćenih računa sa dospijećem u 2026. godini te plaća pomoćnika u nastavi i učiteljica u produženom boravku za prosinac koje se isplaćuju u siječnju -14.810,00 eura
* manjak za plaće pomoćnika u nastavi i učiteljica u produženom boravku koje će se isplatiti u siječnju u iznosu od -5.218,00 eura i to -4.916,00 eura iz EU sredstava i -302,00 eura iz nacionalnog sufinanciranja
* višak prihoda poslovanja iz nenadležnog proračuna za voditelje ŽSV-a te iz projekta za rad s darovitim učenicima 5.483,00 eura.
* višak vlastitih prihoda od prodaje starog papir i proizvoda Školske zadruge „Đurđica“ te po osnovi Ugovora za pravo služnosti zemljišta 7.949,00 eura
* višak prihoda iz donacije osiguravajućeg društva Euroherc 1.577,00 eura.
* manjak prihoda iz nenadležnog proračuna za prehranu učenika (metodološki manjak zato što se sredstva za prehranu učenika u prosincu refundiraju u siječnju) -8.366,00 eura te manjak za plaće (COP) -130.000,00 eura
* manjak EU sredstava iz projekta Erasmus -3.500,00 eura.

1. **OBRAZLOŽENJE PROGRAMA (AKTIVNOSTI I PROJEKATA)**

* **Program: 3002** **REDOVNI PROGRAM ODGOJA I OBRAZOVANJA**

Cilj programa je financiranje redovnih materijalnih rashoda škole, realizacija terenskih nastava i škola u prirodi u skladu s Školskim kurikulumom, stručnih usavršavanja zaposlenika, opremanje škole prema potrebama. Program se sastoji od slijedeće aktivnosti:

**Aktivnost: A300203 Decentralizirane funkcije osnovnoškolskog odgoja i obrazovanja**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) vrši se financiranje rashoda za zaposlenike i materijalne rashode za 370 učenika raspoređenih u 19 razrednih odjela. Planirani su rashodi u iznosu od 162.183,00 koji se odnose na osiguravanje osnovnih uvjeta za odvijanje djelatnosti a koje uključuje:

* Financiranje službenih putovanja odgojno obrazovne djelatnike i uprave, a radi se o državnim skupovima u trajanju od dva do tri dana, jednodnevnim seminarima, pratnji djece za Školu u prirodi i maturalne izlete, te kotizacije.
* Uredski materijal, sredstva za čišćenje i higijenske potrebe, stručna literatura
* Financiranje režijskih troškova, deratizacije
* Radna odjeća i obuća za kuharice, spremačice i domara
* Usluge tekućeg i investicijskog održavanja koje se odnose na redovne servise (servis dizala, ispitivanje panik rasvjete, periodični pregled vatrogasnih aparata, redovna ispitivanja instalacija i postrojenja, servisi informatičke opreme te raznorazni popravci na postrojenjima i opremi), a dio sredstava predviđen je za nabavu materijala za investicijsko održavanje koji se koristi za popravke sitnih kvarova koje vrši samo tehničko osoblje škole.
* Usluge Zavoda za javno zdravstvo za provjeru mikrobiološke ispravnosti namirnica za školsku kuhinju, za obavezne preglede kuharica i higijenski minimum za kuharice.
* Prijevoz učenika
* Usluge mobilne i fiksne telefonije
* Najam fotokopirnih uređaja, licenci te računalne usluge
* Ostali redovni rashodi

Projekcije za 2027. i 2028. godinu iznose 162.183,00 eura.

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2024. | Ciljana vrijednost 2026. | Ciljana vrijednost 2027. | Ciljana vrijednost 2028. |
| Realizacija terenskih nastava i škole u prirodi prema Školskom kurikulumu | Osigurana sredstva za provedbu terenskih nastava i škola u prirodi | postotak | 100 | 100 | 100 | 100 |
| Realizacija stručnog usavršavanja zaposlenika | Osigurana sredstva za stručno usavršavanje zaposlenika | postotak | 95 | 100 | 100 | 100 |
| Financiranje redovnih materijalnih troškova | Podmirenje svih obveza u danim rokovima | postotak | 100 | 100 | 100 | 100 |
| Realizacija prijevoza učenika | Svim učenicima čije mjesto stanovanja (na upisnom području škole) prema udaljenosti zadovoljava uvjete za osiguravanje prijevoza, Grad Koprivnica financira autobusni prijevoz | postotak | 100 | 100 | 100 | 100 |

* **Program : 3003 DODATNI PROGRAMI ODGOJA I OBRAZOVANJA**

Ciljevi Dodatni program odgoja i obrazovanja su dodatne aktivnosti koje se provode zbog podizanja kvalitete rada škole, promocije škole, poticanja djece na uključivanje u sportske aktivnosti, izvannastavne aktivnosti, natjecanja, uključivanje škole u provođenje projekata i poticanje obrazovnih djelatnika na napredovanje.

Program se provodi kroz slijedeće aktivnosti:

**Aktivnost: A300307 Slobodne aktivnosti i školska natjecanja**

U sklopu aktivnosti planirana je isplata učiteljima za provedbu 16 slobodnih aktivnosti, nagrada za najučitelja i troškovi međuopćinskih i županijskih natjecanja. Slobodne aktivnosti, nagrada i međuopćinska natjecanja financiraju se iz nadležnog proračuna (10.140,00 €), a županijska natjecanja financiraju se iz sredstava Koprivničko-križevačke županije (1.103,00 €). Iste su i projekcije za 2027. i 2028. godinu.

**Aktivnost: A300317 Redovna djelatnost osnovnih škola**

Aktivnost pokriva dio troškova energenata (28.140,00 eura), sistematske preglede zaposlenika (12.000,00 eura), dio komunalnih usluga (1.000,00 eura), osiguranje učenika (1.860,00 eura) i zadnju fazu obnove sanitarnih čvorova (83.000,00 eura). Također se planira 5.000,00 eura za nabavu dviju pametnih ploča, 40.000,00 eura za školski razglas te 6.200,00 eura za unutarnje kamere. Projekcije za 2027. kao i za 2028. su manje i iznose 50.000,00 eura jer se završetak obnove sanitarnih čvorova planira u 2026. godini, a u projekcijama se ne planira ni nabava opreme.

**Aktivnost: A300353 Unapređenje standarda u školama izvor VLASTITI PRIHOD i Ministarstvo**

Planirani su rashodi u iznosu 46.459,00 eura iz različitih izvora financiranja.

* Iz izvora tekuće pomoći proračunskim korisnicima iz nenadležnog proračuna financiraju se rashodi organizacije županijskih stručnih vijeća jer škola ima tri voditelja, isplata mentorstva i troškovi službenih putovanja koje refundira MZOM i NCVVO, projekti za rad s darovitim učenicima te nabava udžbenika za učenike od 1. do 8. razreda, a rashodi su planirani u iznosu 31.333,00 eura
* Iz kapitalnih pomoći proračunskim korisnicima iz nenadležnog proračuna planirani su rashodi za nabavu udžbenika i knjiga za knjižnicu u ukupnom iznosu 1.000,00 eura
* Iz izvora prihoda za posebne namjene nabavljaju se majice s logom škole za učenike, nabave testova te režijski troškovi dvorane koje školi refundira GKP Komunalac u ukupnom iznosu 4.000,00 eura.
* Iz vlastitih sredstava planirani su rashodi za nabavu materijala za učeničku zadrugu te organizaciju dana škole i to u ukupnom iznosu te nabava namještaja za dvije učionice, a to sve u iznosu od 8.549,00 eura
* Iz donacije Euroherc osiguranja financiraju se nagrade učiteljima, pravne usluge te ostali rashodi prema odluci ravnateljice koji su planirani u iznosu 1.577,00 eura.

Projekcije za 2027. i 2028. godinu iznose 36.678,00 eura, a manje su za iznos očekivanog prenesenog viška prihoda poslovanja koji se ne planira u narednim godinama te manje planiranih vlastitih sredstava.

**Aktivnost: A300332 EU Projekti**

Škola je u 2023. godini ušla u akreditirani projekt Erasmus + unutar kojeg do 2027. godine ima mogućnost produljivanja trajanja projekta i primanja sredstava za planirane mobilnosti. Planirano je da se na godišnjoj razini realiziraju mobilnosti za najmanje 7 učitelja sudionika projekta i najmanje 16 učenika za što se planiraju rashodi u iznosu 86.524,00 eura. Planirani rashodi odnose se na dvije školske godine. Projekcije za 2027. godinu inose 46.000,00 dok za 2028. godinu trenutno nema planiranih projekata.

**Aktivnost A300357 Produženi boravak**

Aktivnost je planirana na temelju sadašnjih 90 učenika koji polaze produženi boravak i četiri učiteljice. U sklopu aktivnosti financiraju se plaće i ostala materijalna prava učiteljica (123.300,00 eura) te materijal za potrebe rada s učenicima i prehrana učenika (32.500,00 eura). Aktivnost se financira iz prihoda za posebne namjene (uplate roditelja) i sredstava nadležnog proračuna, a omjer financiranja ovisi o broju upisanih učenika. Projekcije za 2027. i 2025. godinu jednake su planu za 2026. godinu i iznose 155.800,00 eura.

**Aktivnost A300359 ODJEK VII. 2024./2025. – 2026./2027.**

Plan u iznosu 134.361,00 € odnosi se na trošak plaće 8 pomoćnika u nastavi.. Osim plaće planirana su i materijalna prava (regres, uskrsnica, božićnica, dar za djecu…) te dnevnice za službena putovanja, . Aktivnost se financira iz tri izvora, nadležni proračun, EU sredstva i nacionalno sufinanciranje. Prihvatljiv trošak po pomoćniku iznosi 740,71 eura te se isti dijeli na dva izvora financiranja u omjeru 15% nacionalno sufinanciranje i 85% sredstva EU, a sve ostale rashode iznad prihvatljivog troška financiraju se iz nadležnog proračuna.

Projekcija za 2027. godinu iznosi 88.465,00 eura dok projekcije za 2028. godinu nema jer projekt završava u kolovozu 2027. godine.

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2024. (školska godina 2024./2025.) | Ciljana vrijednost 2026. | Ciljana vrijednost 2027. | Ciljana vrijednost 2028. |
| Povećanje broja učenika plasiranih na državnu razinu natjecanja | Plasiranje učenika na državnu razinu natjecanja pokazatelj je rezultata rada s učenicima te izvrsna motivacija za daljnji rad | broj | 2 | 3 | 4 | 5 |
| Povećanje broja učenika plasiranih na županijsku razinu natjecanja | Plasiranje učenika na županijsku razinu natjecanja pokazatelj je rezultata rada s učenicima te izvrsna motivacija za daljnji rad | broj | 39 | 39 | 40 | 40 |
| Povećanje broja učenika sa postignutim rezultatima na raznim natječajima na koje se učitelji prijavljuju | Postignuti visoki rezultati u bilo kojem području rada s učenicima podižu samopouzdanje učenika te ih motiviraju za daljnji rad | broj | 14 | 16 | 18 | 19 |
| Organizacija prijevoza učenika | Organizira se prijevoz učenika za sve učenike na upisnom području škole čije je mjesto stanovanja udaljeno 3 i više kilometara od škole ili od mjesta stanovanja nema izgrađene sigurne uvjete kretanja do škole | Postotak | 100 | 100 | 100 | 100 |
| Realizacija projekta u sklopu kojeg se zapošljavaju pomoćnici u nastavi | Zapošljavanjem pomoćnika u nastavi osigurava se odgovarajuća pomoć učenicima s poteškoćama u razvoju kojima je, na temelju odgovarajuće dokumentacije, nadležno Ministarstvo odobrilo rad uz pomoćnika u nastavi | postotak | 100 | 100 | 100 | 100 |
| Nabava udžbenika | Ministarstvo znanosti i obrazovanja financira udžbenike za sve učenike škole | postotak | 100 | 100 | 100 | 100 |
| Povećanje broja učenika u produženom boravku | Produženi boravak je velika pomoć roditeljima jer je dijete na sigurnom do završetka njihovog radnog vremena, ima osiguran obrok, riješi domaće zadaće i utvrdi gradivo što daje mogućnost kvalitetnije provedenog vremena u obiteljskom okruženju | broj | 73 | 90 | 92 | 95 |
| Povećanja broja manifestacija i kulturnih aktivnosti u radu škole | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 20 | 22 | 24 | 25 |
| Osiguranje učenika | Grad Koprivnica financira premije osiguranja učenika kako bi se izbjegla mogućnost da pojedini učenici nisu osigurani zbog socijalnih uvjeta | postotak | 90 | 100 | 100 | 100 |

* **Program : 30015 Socijalni program**

Cilj programa je podmirenje troškova prehrane učenika a provodi se kroz slijedeću aktivnost:

**Aktivnost: A301507 Pomoć za podmirenje troškova prehrane učenika osnovnih škola**

Za navedenu aktivnost planirani su rashodi u iznosu od 89.938,00 €. Od toga je 86.700,00 € namijenjeno osiguravanju prehrane za sve učenike dok su u iznosu od 2.500,00 € planirani rashodi za provedbu Školske sheme voća i povrća. U sklopu aktivnosti planira se i nabava menstrualnih potrepština za učenice u iznosu 738,00 eura.

Projekcije za 2027. i 2028. godinu su iste.

**Pokazatelj rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2024. | Ciljana vrijednost 2026. | Ciljana vrijednost 2027. | Ciljana vrijednost 2028. |
| Organizirana prehrana za sve učenike škole Odlukom Ministarstva znanosti i obrazovanja | Organiziranje besplatnog obroka za sve učenike s ciljem izbjegavanja mogućnosti da pojedini učenici zbog materijalnih prilika tijekom boravaka u školi nemaju niti jedan obrok | postotak | 100 | 100 | 100 | 100 |
| Nabava menstrualnih potrepština za učenice | Osiguravanje besplatnih higijenskih uložaka za sve učenice s ciljem izbjegavanja mogućnosti da pojedine učenice zbog materijalnih prilika izostaju iz nastave | postotak | 100 | 100 | 100 | 100 |

* **Program: 9000 COP**

Cilj programa je redovita isplata plaća i materijalnih prava iz Kolektivnog ugovora svim zaposlenicima škole čije se plaće financiraju iz državnog proračuna.

**Aktivnost: 900003 COP**

U sklopu aktivnosti za 2026. godinu planirani su rashodi u iznosu 1.478.210,00 eura a koriste se za financiranje plaća i pripadajućih doprinosa za 50 zaposlenika, ostalih rashoda (jubilarne nagrade, otpremnine, darovi za djecu do navršenih 15 godina, regres, božićnica, pomoći za rođenje djece…) i naknada zbog nezapošljavanja osoba s invaliditetom.

Projekcije za 2027. i 2028. godinu povećavaju se za 0,5% za navršenu godinu staža.

**Pokazatelj rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2024. | Ciljana vrijednost 2026. | Ciljana vrijednost 2027. | Ciljana vrijednost 2028. |
| Redovne isplate plaća i materijalnih prava iz Kolektivnog ugovora | Redovnom isplatom plaća i materijalnih prava poštuju se zakonski propisi te se izbjegava mogućnost eventualnih sudskih tužbi zaposlenika, a time i dodatnih troškova | postotak | 100 | 100 | 100 | 100 |

1. **USKLAĐENI CILJEVI, STRATEGIJA I PROGRAMI S DOKUMENTIMA DUGOROČNOG RAZVOJA**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Đuro Ester“ donosi godišnji operativni plan i školski kurikulum, prema planu koje je donijelo Ministarstvo znanosti i obrazovanja . Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica.

1. **CILJEVI PROVEDBE PROGRAMA U TROGODIŠNJEM RAZDOBLJU I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

Prioritet je pružanje usluga osnovnoškolskog obrazovanja i odgoja učenika. U naredne tri godine stalnim i kvalitetnim usavršavanjem učitelja i poboljšavanjem materijalnih i drugih uvjeta prema našim mogućnostima nastojat ćemo podići kvalitetu nastave na što višu razinu.

Učenike će se poticati na izražavanje kreativnosti, talenata i sposobnosti kroz uključivanje u školske projekte, priredbe i manifestacije, te kroz brojne slobodne aktivnosti financiranih iz nadležnog i nenadležnog proračuna.

Poticat će se razvoj pozitivnih vrijednosti i natjecateljskog duha kroz uključivanje u sportske aktivnosti i natjecanja od kojih je nekim natjecanjima škola i domaćin.

Škola ima 3 voditelja županijskih stručnih vijeća koji četiri puta godišnje organiziraju stručne skupove koji također pridonose kvaliteti rada učitelja i odvijanja nastavnih procesa.

Kvaliteta međuljudskih odnosa razvija se zajedničkim druženjima učitelja i učenika škole kroz organizaciju priredbi i obilježavanja važnih datuma.

Suradnjom nastavnika, roditelja i lokalne zajednice nastoji se svakom djetetu omogućiti razvitak u sredini u kojoj će se osjećati prihvaćeno, voljeno, sigurno i zadovoljno, u sredini koja će djelovati poticajno na razvitak svih njegovih potencijala, u kojoj će se voditi briga o djetetovim specifičnostima kao pojedinca i gdje će se učenik osposobljavati za samostalan i odgovoran život.

Poticatće sestjecanje trajnog i primjenjivog znanja te osposobljavanje učenika za cjeloživotno učenje i osobni razvoj.

Vrlo je važnoosvijestiti nastavnike, roditelje i lokalnu zajednicu o važnosti njihove suradnje za dobrobit djeteta, stvarati zajedničke ciljeve, njegovati međusobnu komunikaciju, razvijati suradničke odnose. Na taj način Škola i roditelji će preuzeti odgovornost za razvoj naše škole.

U tijeku je energetska obnova škole koja će biti realizirana u prvoj polovici 2026. godine. Obnova će osigurati bolje uvjete i ugodniji prostor. Realizirat će se obnova sanitarnih čvorova što će uvelike utjecati kako na estetske tako i na higijenske uvjete. U planu je instalacija školskog razglasa za potrebe lakše komunikacije i bržeg kolanja važnih obavijesti te instalacija unutarnjih kamera koje će povećati sigurnost djece i zaposlenika u prostorima škole. Također će se zaposliti operativni radnik/radnica za sigurnost i civilnu zaštitu za kojeg je Ministarstvo znanosti, obrazovanja i mladih već izdalo odobrenje.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI.**

Školsku godinu 2024./2025. uspješno su završili svi učenici.

Škola je bila domaćin županijskog natjecanja iz biologije.

Osvojeno je 1. mjesto na državnom natjecanju LiDrano te 1. mjesto na međunarodnom, međugeneracijskom i interaktivnom festivalu likovne umjetnosti Faro Art Festival.

Zaposlenici su se stručno usavršavali na seminarima. Učitelji razredne i predmetne nastave redovito su se stručno usavršavali putem predmetnih Županijskih stručnih vijeća, kao i stručni suradnici. Po jedan nastavnik iz vijeća prisustvovao je državnim skupovima te je svoja iskustva prenosio ostalim nastavnicima.

U školskoj godini 2024./2025. OŠ „Đuro Ester“ bila je domaćin:

* Županijskog stručnog vijeća učitelja biologije
* Županijskog stručnog vijeća za građanski odgoj

Tijekom školske godine 2024/2025. u Osnovnoj školi „Đuro Ester“ realizirane su izvannastavne aktivnosti čiji su nositelji i sudionici bili učitelji i učenici naše škole te vanjski suradnici.

U školi je osiguran dnevni obrok za sve učenike u školskoj kuhinji i blagovaoni koje se nalaze u podrumskim prostorijama škole. Četiri dana u tjednu učenici dobivaju topli obrok, a jedan dan hladni obrok. Za učenike je u blagovaoni osiguran dovoljan broj sjedećih mjesta. Hrana je raznolika i kvalitetno pripremljena. U kuhinji se hrani oko 368 učenika. Prehranu financira Ministarstvo znanosti i obrazovanja te je tako svim učenicima, neovisno o materijalnim prilikama, svakodnevno osiguran obrok.

U suradnji s Ministarstvom znanosti, obrazovanja i mladih te s osnivačem Gradom Koprivnicom svim učenicima omogućeni su besplatni udžbenici i radne bilježnice te paket bilježnica. Jednom godišnje prema odluci Ministarstva vršimo nabavu menstrualnih potrepština s ciljem osiguravanja jednakih osnovnih higijenskih uvjeta za sve učenice kao i sprečavanja eventualnih izostanaka učenica iz škole.

Shema školskog voća nastavlja se i dalje za sve učenike Škole sa ciljem da se učenicima osigura besplatan voćni obrok. Shema voća je organizirana na našoj školi četvrtkom.

Škola tijekom cijele godine u suradnji s Gradom Koprivnicom organizira prijevoz za učenike koji stanuju podalje škole. Prijevoz za učenike je besplatan. Školski autobusi svakodnevno sukladno dnevnom rasporedu boravka djece u školi dovoze u školu učenike i odvoze ih natrag kući. U autobusima je osiguran dovoljan broj sjedećih mjesta za sve učenike. Po potrebi su bile organizirane izvanredne linije za učenike zbog promjena u uobičajenom rasporedu rada škole.

U školskoj godini 2024./2025. škola je organizirala izlete, školu u prirodi, ekskurzije i terensku nastavu koji su u potpunosti organizirani u skladu s važećim pravilnicima.

U drugom polugodištu 2024./2025. realizirana je Škola plivanja za 34 učenika trećih razreda.

U sklopu projekta Erasmus + u 2024./2025. školskoj godini nastavnica engleskog jezika bila je na stručnom usavršavanju u Švedskoj, nastavnice njemačkog i engleskog jezika posjetile su Helsinki također zbog usavršavanja, dok su nastavnice informatike i geografije i povijesti zajedno sa sedmero učenika putovali u Litvu gdje su posjetili partnersku školu i upoznavali njihov način rada. U svibnju 2025. godine ugostili smo učenike i nastavnike iz Francuske, Slovenije i Litve te ih upoznali s našim načinom rada u školi, ali i pokazali ljepote našeg kraja.

Od siječnja 2023. godine u našu školu je uveden program produženog boravka. Krenuli smo s 29 učenika u dvije skupine. Od jeseni 2023. godine produženi boravak su polazila 52 učenika, dok od jeseni 2024. u produženom boravku sudjeluje 73 učenika podijeljenih u tri skupine. Od jeseni 2025. godine broj polaznika produženog boravka povećao se na 90. Program se realizira kroz pet područja: sportsko-rekreativno, jezično-komunikacijsko, kulturno-umjetničko, socijalizacijsko te prirodoslovno-matematičko. Učenicima polaznicima produženog boravka organiziran je i ručak.

Kontinuirano se radi na opremanju učionica pametnim pločama s ciljem odvijanja nastave ukorak s vremenom i prilagodbom tehnologijama suvremenog doba.

Osnovna škola „Đuro Ester je kvalitetna škola sa vizijom odgoja i obrazovanja sretnog učenika koji se razvija uz poticaj nastavnika i podršku roditelja. Cilj nam je stjecanje trajnog i primjenjivog znanja te osposobljavanje učenika za cjeloživotno učenje i osobni razvoj. Kvaliteta našeg rada temelji se na stalnom usavršavanju, timskom radu i međusobnom poštovanju.

Pripremila: voditeljica računovodstva Mirjana Kolarek

U Koprivnici 06.11.2025.

Ravnateljica:

mr. Sanja Prelogović

Predsjednik Školskog odbora:

Mihael Kivač, prof