URBROJ: 373-2/2025

Koprivnica, 7.11.2025.

**O B R A Z L O Ž E NJ E PRIJEDLOGA**

**Financijskog plana Muzeja grada Koprivnice za 2026. godinu**

**i projekcija za 2027. i 2028. godinu**

***Osnovni podaci o ustanovi***

1. Naziv obveznika: Muzej grada Koprivnice
2. Poštanski broj i sjedište obveznika: 48000, Koprivnica
3. Adresa sjedišta: Koprivnica, Trg dr. Leandera Brozovića 1
4. Šifra Grada/Općine: 201, Koprivnica
5. Broj RKP: 27958
6. Matični broj: 3009670
7. OIB: 26066765805
8. Razina: 21
9. Razdjel: 000
10. Šifra djelatnosti prema NKD: 9102, djelatnosti muzeja
11. Odgovorna osoba: Ravnatelj Muzeja grada Koprivnice Ivan Valent

***Sažetak djelokruga rada proračunskog korisnika***

Muzej grada Koprivnice kulturno je, komunikacijsko i informacijsko središte Grada Koprivnice i Koprivničko- križevačke županije koje vodi sustavnu brigu o nepokretnoj, pokretnoj i nematerijalnoj baštini grada i regije. Zadaća ustanove je sustavno prikupljanje, čuvanje, stručno održavanje, sređivanje, restauriranje, konzerviranje i trajno zaštićivanje muzejske građe, stručna i znanstvena obrada nepokretnih i pokretnih spomenika kulture, održavanje stalnog postava muzeja i priprema povremenih pokretnih izložbi koje se odnose na prošlost i sadašnjost grada Koprivnice i koprivničke Podravine, izdavanje i objavljivanje vlastitih publikacija, pripremanje i organiziranje brojnih kulturno – umjetničkih manifestacija i projekata, predavanja, tečajeva, seminara, stručnih i znanstvenih skupova, muzejskih radionica i igraonica, promicanje muzejske struke u suradnji sa srodnim ustanovama u zemlji i inozemstvu, promicanje muzejske struke suradnjom sa školama i drugim pravnim osobama te zainteresiranim pojedincima u skladu s ''Kodeksom profesionalne etike'' muzejske struke.

Muzej obavlja muzejsku djelatnost iz članka 3. točke 1. Zakona o muzejima i djelatnosti koje služe obavljanju djelatnosti upisane u sudski registar, a obuhvaća poslove nabave muzejske građe, istraživanja, stručne i znanstvene obrade te njezine sistematizacije u zbirke, zatim trajne zaštite muzejske građe, muzejske dokumentacije i baštinskih lokaliteta i nalazišta u svrhu osiguranja dostupnosti, obrazovanja, tumačenja i predstavljanja javnosti muzejske građe kao kulturnoga materijalnog i nematerijalnog dobra te dijelova prirode.

Muzej sukladno Statutu obavlja svoju djelatnost kako slijedi:

1. prikuplja muzejsku građu i muzejsku dokumentaciju sukladno svojoj misiji i politici skupljanja s područja na kojem djeluje
2. čuva muzejske predmete u odgovarajućim uvjetima i štiti cjelokupnu muzejsku građu, muzejsku dokumentaciju, baštinske lokalitete i nalazišta u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara
3. vodi propisanu muzejsku dokumentaciju o muzejskim predmetima, zbirkama i aktivnostima muzeja
4. organizira stalne i povremene izložbe
5. organizira istraživanja, izdavačku djelatnost, predavanja, konferencije i stručne skupove te organizira edukativne aktivnosti i radionice
6. podržava i organizira umjetnička i kulturna događanja u okviru svoga djelokruga
7. osigurava da poslove upravljanja muzejskom zbirkom obavljaju stručni muzejski djelatnici sukladno standardima
8. osigurava dostupnost zbirki u obrazovne, stručne i znanstvene svrhe
9. osigurava prihvatljivo okruženje za javnost i dostupnost građe
10. provodi digitalizaciju muzejske građe
11. obavlja reviziju muzejske građe u muzeju i dostavlja o tome izvješće Ministarstvu kulture i Osnivaču
12. obavlja procjenu povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup
13. izrađuje stručna mišljenja, vještačenja i elaborate o muzejskome predmetu, građi, zbirci o kojoj skrbi i drugim kulturnim dobrima te dijelovima prirode
14. može organizirati izradu i prodaju suvenira i predmeta te izdavanje i prodaju publikacija tematski vezanih uz fundus i program muzeja
15. obavlja i druge djelatnosti sukladno Zakonu i posebnim propisima.

Financijski pokazatelji ustanove izrađeni su sukladno Zakonu o proračunu, Pravilniku o proračunskom računovodstvu i računskom planu, Pravilniku o financijskom izvještavanju u proračunskom računovodstvu, Pravilniku o proračunskim klasifikacijama te sukladno uputama za izradu Prijedloga Financijskog plana za razdoblje 2026.-2028. godine Grada Koprivnice, Upravnog odjela za financije, gospodarstvo i europske poslove te u skladu s limitom i u okvirima odobrenih sredstava iz proračuna Grada Koprivnice za trogodišnje razdoblje. Prijedlog financijskog plana za razdoblje 2026.-2028. godine iskazan je na razini skupine ekonomske klasifikacije, ali su stavke prihoda i rashoda detaljnije obrazložene u nastavku ovog obrazloženja.

***Obrazloženje programa i aktivnosti Prijedloga Financijskog plana Muzeja grada Koprivnice za 2026. godinu i projekcija za 2027. i 2028. godinu***

***(I. Opći dio Financijskog plana)***

Planirani program Očuvanje kulturne baštine Muzeja grada Koprivnice za naredno trogodišnje razdoblje čini redovna i programska djelatnost te aktivnost energetske obnove zgrade Muzeja, a detaljno je analizirana i obrazložena prema dolje navedenim aktivnostima. Prijedlog financijskog plana Muzeja za 2026. godinu izrađen je sukladno načelu uravnoteženja prihoda i rashoda te iznosi 1.560.090,00 EUR. Projekcije za 2027. i 2028. godinu iznose 906.940,00 EUR.

U tabeli Općeg dijela Financijskog plana u **Računu prihoda i rashoda** prihodi poslovanja planirani su iz četiri izvora financiranja prema ekonomskoj klasifikaciji kako slijedi:

**Analiza planiranih prihoda prema ekonomskoj klasifikaciji:**

Za 2026. godinu prihodi poslovanja planirani su u iznosu 1.540.090,00 EUR dok su u projekciji plana za 2027. i 2028. godinu smanjeni za 43% i iznose 906.940 EUR što je rezultat planiranih prihoda za realizaciju projekta energetske obnove zgrade Muzeja u 2026. godini. U istoj godini planiran je i završetak radova na spomenutom projektu te zbog toga dolazi do smanjenja prihoda u projekcijama za 2027. i 2028. godinu.

**- skupina 63** - pomoći iz inozemstva i od subjekata unutar općeg proračuna koji su za 2026. godinu planirani u iznosu 338.250,00 EUR, a odnose se na planirane doznake tekućih i kapitalnih prihoda iz nenadležnog županijskog i državnog proračuna za financiranje rashoda redovnog poslovanja i muzejske programske djelatnosti te za realizaciju energetske obnove zgrade Muzeja. Projekcije prihoda za 2027. i 2028. godinu iznose 132.400,00 EUR odnosno 61% manje u odnosu na baznu godinu budući da projekt energetske obnove zgrade Muzeja grada Koprivnice završava u 2026. godini.

**- skupina 64 –** prihod od imovine, odnosno prihod od pozitivnih tečajnih razlika planiran je u iznosu 50,00 EUR koje se ostvaruju evidentiranjem i plaćanjem računa u drugoj valuti te se ne očekuju odstupanja u projekcijama plana za buduće razdoblje

**- skupina 66** – za 2026. godinu su planirani prihodi iz vlastitih izvora financiranja od prodaje robe i pružanja usluga te donacija u iznosu 107.000,00 EUR dok je u projekcijama plana prihod očekivan u iznosu od 54.500,00 EUR.

**- skupina 67** – planirani su prihodi iz gradskog izvora financiranja za redovnu i programsku djelatnost te za planirane kapitalne projekte obnove zgrada u iznosu 1.094.790,00 EUR za 2026. godinu dok je za 2027. i 2028. godinu planiran isti iznos od 719.990,00 EUR koji je u odnosu na baznu godinu umanjen za 34% jer nisu planirana kapitalna ulaganja.

**Analiza planiranih rashoda prema ekonomskoj klasifikaciji:**

Ukupni su rashodi za 2026. godinu planirani u iznosu 1.560.090,00 EUR od čega je za rashode poslovanja planirano 996.490,00 EUR, a za rashode za nabavu nefinancijske imovine 563.600,00 EUR koji se većinom odnose na projekt energetske obnove zgrade Muzeja. U odnosu na baznu godinu za 2027. godinu plan je umanjen za 42% te iznosi 906.940,00 EUR od čega je za rashode poslovanja planirano 858.340,00 EUR a za kapitalne rashode 48.600,00 EUR. Projekcija za 2028. godinu jednaka je projekciji za 2027. godinu.

**- skupina 31** – rashodi za zaposleni u iznosu od 594.650,00 EUR u 2026. godini odnose se na troškove plaća i ostalih materijalnih prava radnika za 18 radnika te se tijekom narednog trogodišnjeg razdoblja ne očekuju znatna odstupanja u planiranim vrijednostima. Prijedlog financijskog plana Muzeja za 2026. godinu u odnosu na 2025. godinu uvećan je za 3% zbog napredovanja dvije zaposlenice u zvanje muzejske savjetnice i očekivanog napredovanja još jedne zaposlenice što prati i povećanje koeficijenta za njihove plaće. Plan je izrađen na bazi 19 zaposlenih od toga 2 radnika sa niskom stručnom spremom na poslovima čišćenja, 3 radnika sa srednjom stručnom spremom (2 muzejska tehničara, domar-održavatelj objekata) 13 radnika sa visokom stručnom spremom (2 – muzejska savjetnika, 2 viša kustosa, 1 viši kustos dokumentarist, 1 kustos, 2 kustosa pripravnika, 1 viši kustos pedagog, 1 knjižničar, 2 stručni suradnik za računovodstvene poslove, 1 stručni suradnik za opće, upravne i financijske poslove, s napomenom da je jedan stručni suradnik za računovodstvene poslove na zamjeni do povratka drugog stručnog suradnika sa roditeljskog dopusta) te ravnatelj ustanove.

**- skupina 32 –** materijalni rashodi ustanove za trogodišnje proračunsko razdoblje planirani su za redovnu i programsku djelatnost te za program energetske obnove zgrade Muzeja zbog kojeg su navedeni troškovi umanjeni u projekcijskim godinama jer će se projektne aktivnosti realizirati u 2026. godini. Plan za 2026. godinu iznosi 401.540,00 EUR, dok za 2027. i 2028. iznosi 264.240,00 EUR.

**- skupina 34 –** financijski rashodi planirani su kroz naredno razdoblje u iznosu 300,00 EUR za redovne bankarske usluge i usluge platnog prometa te tečajne razlike.

**- skupina 42 –** kapitalni rashodi za nabavu opreme za održavanje i zaštitu muzejske građe i objekata, informatičke i uredske opreme te donacije muzejske građe planirani su u iznosu 85.800,00 EUR, dok su u projekcijama planirane u iznosu od 40.800,00 EUR. Do razlike dolazi zbog planiranja nabave dvije podizne platforme za osobe smanjene pokretljivosti koje se planiraju ugraditi na dva stubišta novo obnovljene zgrade Muzeja grada Koprivnice u iznosu od 45.000,00 EUR.

**- skupina 43 –** ova je skupina rashoda planirana u iznosu 7.800,00 EUR za nabavu raritetne muzejske građe kupnjom ili donacijama temeljem sklopljenih ugovora te nabavu muzejske knjižne građe čime se obogaćuje knjižnični fond a u projekcijama plana ne očekuju se odstupanja

**- skupina 45 –** sukladno ugovornoj obvezi i planiranim projektnim aktivnostima u narednoj godini planira se realizacija NPOO projekta energetske obnove zgrade Muzeja što je znatno uvećalo planirane kapitalne troškove. U 2026. godini planiraju se završni troškovi, odnosno završetak projekta stoga planirani rashodi iznose 470.000,00 EUR što je za 77% manje u odnosu na 2025. godinu kada je planirana većina troškova za projekt energetske obnove zgrade Muzeja. Rashodi za dodatna ulaganja na nefinancijskoj imovini u 2027. i 2028. godini nisu planirani.

Opći dio Financijskog plana koji se odnosi na **Račun financiranja** u kojem se iskazuju primici od financijske imovine i zaduživanja te izdaci za financijsku imovinu, za otplatu kredita i zajmovakoji se ne ispunjava obzirom da ustanova nije financijski zadužena.

**RASPOLOŽIVA SREDSTVA IZ PRETHODNIH GODINA (VIŠAK PRIHODA I REZERVIRANJA)**

Muzej grada Koprivnice iz prethodnih godina prenosi višak prihoda od nefinancijske imovine u iznosu od 20.000,00 EUR koji se raspoređuje na dodatna ulaganja na građevinskim objektima, odnosno na sanaciju unutrašnjosti pomoćnih muzejskih prostorija koje nisu obuhvaćene tekućim projektom energetske obnove.

**Obrazloženje programa 3006 OČUVANJE KULTURNE BAŠTINE**

**kroz Posebni dio Financijskog plana po programskoj klasifikaciji**

**A300601 Redovna muzejska djelatnost – 778.200,00 EUR**

Za financiranje redovne djelatnosti Muzeja iz nadležnog je proračuna planiran iznos od 724.700,00 EUR što je za otprilike 85.400,00 EUR više u odnosu na planirana sredstva prethodne godine. Do povećanja dolazi na većini pozicija rashoda. Iznos od 525.000,00 EUR odnosi se na osiguranje sredstava za isplatu plaće radnicima temeljem Kolektivnog ugovora za zaposlene u kulturi Grada Koprivnice za 16 radnika koji se u cijelosti financiraju iz nadležnog proračuna. Do povećanja od 2% u odnosu na plan iz prethodne godine dolazi zbog napredovanja dvije zaposlenice te dodatno očekivanog jednog napredovanja u drugom kvartalu 2026. godine, sa radnog mjesta viši kustos na radno mjesto muzejski savjetnik što se odražava na povećanje plaće sukladno Kolektivnom ugovoru i propisanim koeficijentima. Osim navedenog, planirana su sredstva za isplatu jedne jubilarne nagrade za radnicu koja će prema Kolektivnom ugovoru ostvariti pravo te su planirana sredstva za isplatu božićnice, uskrsnice, paušalnih naknada za podmirivanje troškova prehrane, dar djeci i naknade za korištenje godišnjih odmora, te nagrade sukladno Pravilniku o nagrađivanju i ocjenjivanju zaposlenika Muzeja grada Koprivnice.

Materijalni troškovi planirani su u iznosu 166.000,00 EUR za službena tuzemna i inozemna putovanja, naknada za prijevoz na posao i s posla, te je planirano stručno usavršavanje zaposlenika. Temeljem ovogodišnjeg utroška, a u skladu s tržišnim kretanjima planiran je rashod za materijal i energiju koji se odnosi na potreban uredski i ostali materijal za redovno poslovanje te materijal za preventivnu zaštitu muzejske građe, materijal za čišćenje, dezinficiranje i održavanje objekata, materijal za održavanje komunalne infrastrukture, godišnji trošak opskrbe električnom energijom i plinom za poslovne objekte Muzeja sukladno sklopljenim ugovorima. U prijedlogu plana planirani su i redovni rashodi za usluge tekućeg i investicijskog održavanja, ali i usluge tekućeg i investicijskog održavanja za obnovu ogradnog zida malog dvorišta Muzeja koji se planira financirati iz izvora Pomoći iz državnog proračuna, odnosno Ministarstva kulture i medija u iznosu od 33.500,00 EUR. Zatim su planirane zakupnine i najamnine koje se odnose na zakup prostora u Kampusu za čuvanje muzejske građe koja je trenutačno tamo preseljena iz Muzeja grada Koprivnice zbog energetske obnove zgrade, te za dodatni zakup prostora potreban za urede kustosa dok se zgrada Muzeja ne obnovi. U odnosu na prethodnu godinu uvećan je planirani rashod računalnih usluga za računovodstveni program jedinstvenog sustava riznice prema Uputi za izradu Prijedloga financijskog plana za proračunsko razdoblje 2026.-2028. kao i za računalne usluge redizajna službene web stranice Muzeja. Na poziciji ostalih usluga planirana su sredstva za izradu idejnog rješenja za arhitektonski i koncepcijski dizajn unutarnjeg prostora Muzeja. Ostali nespomenuti rashodi poslovanja planirani su na bazi ovogodišnje realizacije i to za godišnju naknadu predsjedniku i članovima Upravnog vijeća Muzeja grada Koprivnice (predsjednik i 4 člana) prema Zaključku gradonačelnika Grada Koprivnice, za premije osiguranja objekata i opreme Muzeja grada Koprivnice prema polici Croatia osiguranja, trošak godišnjih članarina, pristojbe i naknade te ostale nespomenute rashode.

U narednoj su godini planirani rashodi za nabavu nefinancijske imovine i to za nabavu dvije podizne platforme za osobe smanjene pokretljivosti koje se planiraju ugraditi na dva stubišta novo obnovljene zgrade Muzeja grada Koprivnice u iznosu od 45.000,00 EUR, a planiraju se financirati iz izvora općih prihoda i primitaka u iznosu od 25.000,00 EUR, te iz izvora pomoći iz državnog proračuna, odnosno od Ministarstva kulture i medija u iznosu od 20.000,00 EUR. Ostali dio rashoda za nabavu nefinancijske imovine u iznosu od 8.500,00 EUR planiran je za nabavu projektora, skenera te dva nova računala, te nabavu knjiga za povećanje fundusa muzejske knjižnice, a izvor je planiran od iz nadležnog proračuna.

Rashodi poslovanja i rashodi za nabavu nefinancijske imovine planirani su u skladu s odobrenim limitom i smjernicama nadležnog proračuna za trogodišnje razdoblje 2026.-2028. godine. Projekcije za 2027. i 2028. godinu iznose 649.900,00 EUR.

**A300602 Zaštita kulturne baštine**

Prijedlogom financijskog plana u 2026. godini za financiranje aktivnosti Zaštita kulturne baštine planirano je ukupno 20.550,00 EUR materijalnih rashoda, a odnose se na konzervatorsko-restauratorske radove na muzejskoj građi s ciljem očuvanja iste i na troškove arheoloških istraživanja. 8.000,00 EUR planira se financirati iz proračuna Koprivničko-križevačke županije za konzervatorsko-restauratorske radove dok ostatak od 12.550,00 EUR planira se financirati iz prihoda nadležnog proračuna. Planirani iznos utrošiti će se na stavku ostalih nespomenutih rashoda poslovanja i ostale usluge. Za naredne dvije godine sredstva su planirana istovjetno kao i za 2026. godinu, jer se ne očekuju značajnija odstupanja u ovoj aktivnosti prema navedenom izvoru financiranja, a planiran je nastavak ulaganja u programe zaštite kulturne baštine.

**A300603 Muzejsko-galerijska djelatnost**

Aktivnost Muzejsko-galerijske djelatnosti planirana je sa ukupnim rashodima od 29.600,00 EUR. Iznos od 19.300,00 EUR iz nadležnog proračuna planira se utrošiti na realizaciju izložbenog programa koji će se tijekom 2026. godine održati u Galeriji Koprivnica. Sredstva su raspoređena na grafičko oblikovanje i tisak kataloga i popratnih materijala izložbi te na autorske ugovore kao naknada umjetnicima ili pomoć pri prijevodu, lektoriranju, fotografiranju i sličnim potrebama za realizaciju izložbi. 10.000,00 EUR planiran je za otkup umjetničkih djela financiran iz proračuna Koprivničko-križevačke županije. Obzirom da se naredne dvije godine nastoje zadržati izložbene aktivnosti na istom nivou, sredstva planirana u projekcijama Financijskog plana ne odstupaju u odnosu na baznu godinu.

**A300604 Knjižnična djelatnost**

Plan za financiranje knjižnične djelatnosti u 2026. godini je 12.400,00 EUR što se odnosi na digitalizaciju starih koprivničkih novina sa početka 20. st. kako bi se zaštitili izvornici te povećala dostupnost i vidljivost široj populaciji. 6.500,00 EUR planira se financirati iz Pomoći iz državnog proračuna odnosno iz Ministarstva kulture i medija, a ostatak od 5.900,00 EUR iz nadležnog proračuna. Projekcije za 2026. i 2027. godinu su istovjetne baznoj godini jer se digitalizacija planira nastaviti u budućem razdoblju.

**A300605 Nakladnička djelatnost**

Nakladničkom djelatnosti Muzeja u iznosu od 15.330,00 EUR planira se izdavanje Podravskog zbornika 52/2026 i publikacija Pisma zatočenika logora Danica 1941-1942. Od toga iz proračuna Koprivničko-križevačke županije planira se izdavanje knjige Podravski zbornik 52/2026 u iznosu od 2.000,00 EUR, a iz Ministarstva kulture i medija financiranje u iznosu od 5.330,00 EUR za izdavanje Podravskog zbornika i publikacije Pisma zatočenika logora Danica 1941-1942 prema prijavljenom programu, dok troškovi za izdavanje spomenutih publikacija koji se financiraju iz nadležnog proračuna iznose 8.000,00 EUR. Troškovi se odnose na intelektualne usluge, odnosno autorske ugovore uredništva, lekture, prijevoda i sli. te na ostale usluge koje se odnose na grafičko oblikovanje i tisak publikacija. U projekcijama Financijskog plana za 2027. i 2028. godinu rashodi su istovjetni 2026. godini jer je izdavanje Podravskog zbornika kontinuirani rashod, te uz njega barem još jedna publikacija.

**A300607 Muzejska djelatnost – izvor financiranja vlastita i ostala sredstva**

Za financiranje muzejske djelatnosti iz vlastitih i ostalih sredstava za naredno je godišnje razdoblje planirano 134.970,00 EUR dok je u projekcijama za 2027. i 2028. godinu planirano 54% manje u odnosu na 2026. godinu. Obzirom da ustanova svake godine ostvaruje prihod od donacija, u narednoj su godini planirana sredstva od donacija u iznosu 2.000,00 EUR za usluge tiska publikacija i intelektualne usluge koje se odnose na planirani trošak autorskih ugovora za suradnike koji sudjeluju u pripremi i realizaciji programske djelatnosti ustanove. Planirani rashod u iznosu 15.000,00 EUR za umjetnička djela odnosi se na evidentiranje darovane muzejske građe prema sklopljenim darovnim ugovorima sklopljenim tijekom godine dok se na poziciji za pohranjene knjige planira međuinstitucionalnom razmjenom i donacijama od ostalih gospodarskih subjekata evidentirati nabava knjiga za muzejski knjižni fond u iznosu od 7.000,00 EUR.

Iz vlastitih sredstava od prodaje proizvoda, robe i pružanja usluga planiran je prihod od 101.550,00 EUR. Značajan skok u porastu planiranih vlastitih prihoda u odnosu na prethodnu 2025. godinu od 123% rezultat je zapošljavanja djelatnika magistra arheologije i s tim u vezi mogućnošću pružanja usluge arheoloških nadzora i arheološkog istraživanja kojih je u ovoj godini ostvaren značajan broj, a također je i ugovoren veći broj arheoloških nadzora i istraživanja za 2026. godinu od čega se očekuje veći dio od ukupno planiranog prihoda. Uz redovno planiranje troškova koji se odnosi na rashode za materijal, energiju, usluge promidžbe i informiranja javnosti o programskim aktivnostima, trošak usluge tekućeg i investicijskog održavanja, grafičke i tiskarske usluge tiska publikacija te trošak premija osiguranja muzejske građe i godišnji trošak reprezentacije za goste i suradnike kao i ostali nespomenuti rashodi, iz vlastitih prihoda u 2026. godini planira se izrada projektne dokumentacije za rekonstrukciju i obnovu Galerije Koprivnica, te za sanaciju unutrašnjosti pomoćnih muzejskih prostorija koje nisu obuhvaćene tekućim projektom energetske obnove. Iznos od 9.420,00 EUR financiran iz izvora ostale pomoći, odnosno od HZZ-a odnosi se na plan zapošljavanja jednog zaposlenika u okviru mjere aktivne politike zapošljavanja „Javni rad“.

**A300608 Zaštita kulturne baštine – izvor financiranja Ministarstvo kulture**

Za zaštitu kulturne baštine iz nenadležnog proračuna temeljem prijavljenih programa i očekivanih ugovora o korištenju sredstava Ministarstva kulture za naredno trogodišnje razdoblje planirano je 21.000,00 EUR, a planirani troškovi zaštite odnose se na programe arheoloških istraživanja te konzervatorsko-restauratorske radove sa ciljem očuvanja muzejske građe. Kapitalne pomoći za nabavu opreme za održavanje i zaštitu nisu planirane za naredno trogodišnje razdoblje dok su troškovi redovnog poslovanja planirani u istom iznosu u projekcijama plana.

**A300609 Muzejsko galerijska djelatnost – izvor financiranja Ministarstvo kulture**

Muzejsko-galerijska djelatnost ustanove realizirat će se temeljem odobrenih sredstava i sklopljenih ugovora o korištenju sredstava Ministarstva kulture za programsku djelatnost 2026. godine, a aktivnost je planirana u iznosu 9.850,00 EUR. Planira se realizacija izložbi međumuzejske suradnje za koje su predviđeni troškovi tiska muzejskih publikacija, te troškovi intelektualnih usluga za nekoliko autora izložbi prema sklopljenim ugovorima. Osim navedenog planiraju se i troškovi materijala potrebnih za realizaciju organiziranja radionica u sklopu edukativnog programa Muzeja grada Koprivnice. Rashodi poslovanja u projekcijama Financijskog plana ne odstupaju od planiranog u odnosu na baznu godinu.

**A300611 Nakladnička djelatnost – izvor financiranja vlastita sredstva**

Prijedlogom Financijskog plana ustanove za naredno trogodišnje razdoblje nakladnička djelatnost planirana je u iznosu 1.500,00 EUR, a odnosi se na trošak intelektualnih usluga odnosno isplatu autorskih naknada prema sklopljenim autorskim ugovorima za vanjske suradnike knjige Podravski zbornik 52/2026, a temeljem ostvarenih prihoda od prodaje robe. Navedeni rashodi kontinuirani su rashodi dugi niz godina stoga je u projekcijama plana planirana ista visina sredstava za intelektualne usluge.

**A300612 Galerija naivne umjetnosti, Hlebine**

Ukupno planirani rashodi za aktivnost Galerije naivne umjetnosti Hlebine iznose 84.340,00 EUR. O tog iznosa, 60.000,00 EUR planira se financirati iz izvora ostalih pomoći, odnosno iz proračuna Koprivničko-križevačke županije, a sve temeljem postignutog dogovora između ravnatelja Muzeja grada Koprivnice i predstavnika županije, gdje je dogovoreno potpisivanje Ugovora o sufinanciranju rashoda koji se odnose na Galeriju naivne umjetnosti Hlebine, a čija primjena započinje sa 1. 1. 2026. godine. Rashodi se najvećim djelom odnose na rashode za zaposlene u iznosu od 41.100,00 EUR, a iznos od 18.900,00 EUR se odnosi na materijalne rashode za telefonske usluge, usluge interneta i poštarinu Galerije naivne umjetnosti Hlebine, na usluge tekućeg i investicijskog održavanja zgrade Galerije naivne umjetnosti Hlebine za održavanje vodovodnih i plinskih instalacija, održavanje postrojenja i opreme, na usluge promidžbe i informiranja građana o predviđenim programskim aktivnostima u Galeriji naivne umjetnosti u elektroničkim i tiskovnim medijima, trošak za komunalne usluge odnosi se na usluge odvoza smeća i dimnjačarske usluge za Galeriju naivne umjetnosti Hlebine. Planirani rashod za intelektualne i osobne usluge odnosi se na naknade vanjskim suradnicima za realizaciju programske djelatnosti. Planirani su troškovi računalnih usluga, ažuriranja računalnih baza i održavanja programa za obradu muzejske građe te troškovi za grafičke i tiskarske usluge te usluge zaštitarskih tvrtki potrebne za tehnički nadzor i zaštitu umjetnina u Galeriji naivne umjetnosti Hlebine sukladno godišnjem ugovoru. U projekcijama plana za 2027. i 2028. godinu ne planiraju se znatna odstupanja stoga su projekcije planirane u istom iznosu kao i bazne godine. Iznos od 24.340,00 EUR planiran je iz izvora općih prihoda i primitaka, a odnosi se na sve već spomenute materijalne rashode i rashode za zaposlene, a predstavljaju razliku financiranja planiranih svih troškova i troškova koja se financiraju iz županijskog proračuna.

**A300615 – Energetska obnova zgade Muzeja grada Koprivnice**

Ova je aktivnost planirana u sklopu programa Nacionalnog plana oporavka i otpornosti (NPOO.C6.1.R1-I3.01.0005) za program Energetske obnove zgrade muzeja temeljem Ugovora o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021. - 2026. godine, a ugovorne strane projekta su Ministarstvo kulture i medija RH, Fond za zaštitu okoliša i energetsku učinkovitost te Muzej kao korisnik bespovratnih sredstava Mehanizma za oporavak i otpornost. Projektne aktivnosti započele su prijavom navedenog projekta od ožujka 2023. godine i traju do ožujka 2026. godine.Navedeni se projekt tijekom trogodišnjeg razdoblja planira financirati dijelom iz proračuna Grada Koprivnice kojim će se pokriti neprihvatljivi troškovi energetske obnove dok će većina tekućih i kapitalnih troškova biti pokrivena iz Instrumenata EU nove generacije. Rashodi za energetsku obnovu zgrade Muzeja grada Koprivnice za 2026. godinu planirani su u iznosu od 452.350,00 EUR, a odnose se na dio plaće dva radnika koji su aktivno uključeni u projekt (voditelj i računovodstveni radnik) i financirati će se u potpunosti iz mehanizma oporavka i otpornosti kao i materijalni rashodi koji se odnose na troškove promidžbe i promidžbenih materijala s ciljem informiranja javnosti što iznosi 2.350,00 EUR, a iznos od 150.000,00 EUR odnosi se na prihvatljive kapitalne troškove za dodatna ulaganja na zgradi muzeja. Iz izvora općih prihoda i primitaka za financiranje neprihvatljivih troškova u 2026. godini predviđen je iznos od 300.000,00 EUR. Budući da se projekt do kraja planira realizirati u 2026. godini, u projekcijama za 2027. i 2028. godinu troška u sklopu ove aktivnosti nema.

Prilikom izrade Prijedloga Financijskog plana uz zakonsku regulativu ustanova za naredno trogodišnje razdoblje planira procjenu realno ostvarivih vlastitih prihoda od prodaje robe i pružanja usluga te procjenu sredstava kapitalnih i tekućih donacija u skladu s gospodarskim kretanjima i planiranim aktivnostima. Iz nadležnog je proračuna Grada Koprivnice poštivan limit definiran u dostavljenim Uputama za izradu Financijskog plana, dok će se iz nenadležnog državnog i županijskog proračuna stavke rashoda realizirati u skladu s odobrenim programima i ugovornim obvezama.

***Usklađenost ciljeva, strategije i programa s dokumentima dugoročnog razvoja***

Muzej grada Koprivnice izradio je operativni godišnji Financijski plan za narednu 2026. godinu u visini 1.560.090,00 EUR koji je uvećan za 526.525,00 EUR u odnosu na plan koji je, kao projekcija, usvojen prethodne godine za 2025. godinu, a koji je iznosio 1.033.565,00 EUR. Navedeno uvećanje za otprilike 51% prihoda i rashoda u odnosu na planiranu projekciju prethodne godine rezultat je uvećanog limita od strane nadležnog proračuna za kapitalni investicijski projekt energetske obnove zgrade Muzeja grada Koprivnica koji nije u tolikom obimu planiran prethodne godine budući da se je veći dio građevinskih radova na energetskoj obnovi zgrade muzeja planirao završiti u 2025. godini. Međutim zbog mnogih otežanih okolnosti podnesen je zahtjev za produljenjem roka izvođenja radova što je potpisivanjem aneksa ugovora i odobreno te je dio troškova za izvođenje građevinskih radova iz 2025. godine prebačen u 2026. godinu, te se razmjerno s tim povećao i proračun za 2026. godinu u odnosu na projekcijski plan iz 2025. godine. Također je došlo do potrebe ulaganja u podizne platforme za osobe smanjene pokretljivosti.

Pri izvođenju radova na zgradi muzeja uočena je loša i sigurnosno neprihvatljiva konstrukcija ogradnog zida malog dvorišta Muzeja stoga je u 2026. godini planirana njegova sanacija iz izvora pomoći državnog proračuna.

Kod planiranja vlastitih prihoda od prodaje robe i pružanja usluga dolazi do znatnog povećanja zbog ugovaranja većeg broja pružanja usluge arheološkog nadzora i arheološkog istraživanja koje je u 2025. i 2026. godini omogućeno zbog zapošljavanja dodatnog radnika sa zvanjem magistar arheologije. Samim time dolazi i do planiranja većih rashoda financiranih iz vlastitih sredstava kao što je projektna dokumentaciji za rekonstrukciju Galerije Koprivnica i sanacija unutrašnjosti pomoćnih muzejskih prostorija koje nisu obuhvaćene tekućim projektom energetske obnove.

U sklopu pripreme programa za 2026. godinu prema Ministarstva Kulture i Medija prijavljeno je 10 programa za sufinanciranje koji su vezani uz cjelogodišnji izložbeni program, digitalizaciju građe, konzervatorsko-restauratorske radove, arheološka istraživanja, istraživanje nematerijalne baštine, edukativnu i nakladničku djelatnost, građevinske radove (rekonstrukcija ogradnog zida malog dvorišta) i opremanje (nabava i ugradnja platformi za osobe s invaliditetom i smanjenom pokretljivošču u zgradi Muzeja grada Koprivnice). Uz navedeno, u pripremi su i 3 prijavnice za sufinanciranje programa (izložbena djelatnost, nakladništvo, konzervatorsko-restauratorski radovi) prema Koprivničko-križevačkoj županiji. Također je postignut i dogovor oko ponovnog sufinanciranja rada Galerije naivne umjetnosti od strane županije. Ugovor o sufinanciranju će biti potpisan do kraja godine.

Financijski plan za naredno trogodišnje razdoblje izrađen je sa pretpostavkom slijedeće kadrovske strukture od ukupno 19 zaposlenih kako slijedi: 2 radnika sa niskom stručnom spremom na poslovima čišćenja, 3 radnika sa srednjom stručnom spremom (2 muzejska tehničara, domar-održavatelj objekata), 13 radnika sa visokom stručnom spremom (2 – muzejska savjetnika, 2 viša kustosa, 1 viši kustos dokumentarist, 1 kustos, 2 kustosa pripravnika, 1 viši kustos pedagog, 1 knjižničar, 2 stručni suradnik za računovodstvene poslove, 1 stručni suradnik za opće, upravne i financijske poslove, s napomenom da je jedan stručni suradnik za računovodstvene poslove na zamjeni do povratka drugog stručnog suradnika sa roditeljskog dopusta) te ravnatelj ustanove. Muzej će se nastojati pozicionirati kao vodeća županijska i regionalna institucija zaštite materijalne i nematerijalne kulturne baštine, respektabilna ustanova za obradu muzejske te druge prirodne i baštinske građe, otvoreni izlagački centar za muzejske i umjetničke projekte klasične i suvremene orijentacije, dinamični edukativni prostor za sve kategorije stanovništva, a svojim ukupnim statusom i djelovanjem bit će zaštitnik lokalnog identiteta i civilizacijskih vrijednosti te će biti sve više integriran u zajednicu i odgovarati na njene opće i pojedinačne zahtjeve. U infrastrukturnom, koncepcijskom i programskom smislu raditi će na ulaganju u obnovu i zaštitu muzejskih objekata i muzejske građe. Nakon razdoblja realizacije NPOO projekta energetske obnove zgrade Muzeja smanjit će emisije stakleničkih plinova, smanjiti potrošnju energije, smanjiti troškovi održavanja, pridonijeti razvoju kružnog gospodarenja, a poboljšat će se toplinska ugodnost za radnike i posjetitelje središnje muzejske zgrade. Pri realizaciji navedenog oslanjati na proračunska sredstva Osnivača, Županije, Ministarstva kulture i medija, sredstva izvanproračunskih korisnika za NPOO projekt i sredstva međunarodnih organizacija za provedbu projektnih aktivnosti te na donacije i sponzorstva gospodarskih i drugih subjekata, na ostvarene vlastite prihode od prodaje robe i pružanja usluga te druge izvore financiranja.

***Ishodište i pokazatelji na kojima se zasnivaju izračuni i ocjene potrebnih sredstava za provođenje programa odnosno obrazloženje planiranih prihoda i primitaka***

**Prihodi poslovanja (razred 6)**

Prihodi za 2026. godinu planirani su u ukupnom iznosu 1.540.090,00 EUR, dok je u projekciji za 2027. planiran prihod od 906.940,00 EUR, a u 2028. godini plan je istovjetan projekcijskom planu za 2027. godinu. Ukupni prihod poslovanja je u prvoj godini projekcije plana umanjen za 51% u odnosu na baznu godinu zbog realizacije projekta energetske obnove zgrade Muzeja. Početkom 2026. godine planira se završetak projekta energetske obnove, stoga se sredstva Osnivača i sredstva NPOO-a planiraju u većem dijelu utrošiti na projektne aktivnosti tijekom 2025. godine i početak 2026. godine. Ujedno je u projekcijama plana poštivan limit Osnivača koji je za 2027. i 2028. godinu umanjen za kapitalna ulaganja u građevinske objekte, a iz nenadležnog proračuna projekcije plana su umanjene jer nisu planirana kapitalna investicijska ulaganja dok se realizacija programske djelatnosti planira realizirati na istoj razini za trogodišnje razdoblje. Prihodi iz ostalih izvora financiranja (donacije, tekuće pomoći nenadležnog proračuna) planiraju se ostvariti bez znatnih odstupanja u narednom trogodišnjem razdoblju. Od ostalih prihoda jedino vlastita sredstva su za 2026. godinu planirana za 95% više nego u projekcijama zbog ugovorenih usluga arheološkog nadzora i arheološkog istraživanja.

Slijedom navedenog, prijedlogom financijskog plana planira se ostvarenje prihoda iz sljedećih izvora financiranja:

**Prihodi iz nadležnog proračuna i od HZZO-a temeljem ugovornih obveza (skupina 67)**

Prihod iz nadležnog proračuna Grada Koprivnice planiran je za 2026. godinu sukladno limitu i u okvirima odobrenih sredstava iz proračuna Grada Koprivnice u iznosu 1.094.790,00 EUR, a odnosi se na financiranje redovne djelatnosti Muzeja u visini 724.700,00 EUR i to rashode za zaposlene, rashode za materijal, energiju, usluge, financijske rashode te za rashode za nabavu nefinancijske imovine uredske opreme i namještaja, opreme za održavanje te nabavu raritetne muzejske građe. Za kapitalnu investiciju dodatnih ulaganja na građevinskim objektima planirana je energetska obnova na zgradi Muzeja grada Koprivnice za koju je planiran prihod u iznosu 300.000,00 EUR. Sredstva planirana za financiranje redovne djelatnosti Galerije Hlebine iznose 24.340,00 EUR i odnose se smo na dio planiranih rashoda dok se drugi (veći) dio financira iz županijskog proračuna, sukladno postignutom dogovoru. Ostali dio sredstava u iznosu od 45.750,00 EUR raspoređen je na ostale muzejske aktivnosti (Zaštita kulturne baštine – 12.550,00 EUR, Muzejsko-galerijska aktivnost – 19.300,00 EUR, Knjižnična djelatnost – 5.900,00 EUR i Nakladnička djelatnost – 8.000,00 EUR).

Prihodi za financiranje materijalnih rashoda i rashoda za nabavu nefinancijske imovine u projekciji plana za 2027. i 2028. godinu planirani su sukladno smjernicama i odobrenom limitu nadležnog proračuna, a visina rashoda poslovanja planira se u nešto smanjenom obimu za redovnu muzejsku djelatnost i financiranje Galerije naivne umjetnosti Hlebine odnosno za rashode za zaposlene i režijske troškove. Do razlike odnosno umanjenja prihoda u projekcijama plana dolazi jer nisu planirana kapitalna ulaganja za građevinske radove, odnosno planiran je završetak projekta energetske obnove zgrade Muzeja grada Koprivnice.

**Pomoći iz inozemstva i od subjekata unutar općeg proračuna (skupina 63)**

Prihod od pomoći iz nenadležnog proračuna u prijedlogu financijskog plana planiran je u iznosu 338.250,00 EUR, a odnosi se na tekuće pomoći koje su planirane u iznosu 96.180,00 EUR koje se odnose na pomoći od Ministarstva kulture i medija RH i na tekuće pomoći iz proračuna Koprivničko-križevačke županije u iznosu od 80.300,00 EUR.

Navedeni programi realizirat će se prema odobrenim sredstvima i sklopljenim ugovorima o korištenju sredstava Ministarstva kulture i medija i Koprivničko-križevačke županije. Prema odluci o iniciranju javnih radova i zapošljavanju osoba u nepovoljnom položaju na tržištu rada u okviru mjere aktivne politike zapošljavanja „Javni rad“ u 2026. godini planira se zapošljavanje jednog zaposlenika, a financiranje je planirano u iznos od 9.420,00 EUR iz izvora ostalih pomoći, odnosno od HZZ-a. Ujedno je planiran prihod od izvanproračunskog korisnika iz NPOO izvora i to za kapitalna ulaganja 150.000,00 EUR, dok je za tekuće rashode planirano 2.350,00 EUR. Prihod koji se kao projekcija planira ostvariti u 2027. i 2028. godini iz nenadležnog proračuna iznosi 132.400,00 EUR, a planiran je u manjem iznosu od bazne godine za 205.850,00 EUR jer investicija zahvata na energetskoj obnovi završava u 2026. godini. Prihodi iz navedenih izvora planirani su realno i u visini moguće ostvarivih sukladno prijavljenim programima, ugovornim obvezama i projektnim aktivnostima.

**Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (skupina 66**)

U Financijskom planu za 2026. godinu u ovoj skupini prihoda planirani su prihodi iz vlastitih izvora financiranja od prodaje robe i pružanja usluga te donacija u iznosu 107.000,00 EUR, a dok je u projekcijama za 2027. i 2028. godinu planirano u smanjenom iznosu od 54.500,00 EUR. Vlastiti prihodi ostvarivi na tržištu planirani su u visini 83.000,00 EUR, a isti se odnose na prihod od prodaje robe (muzejskih publikacija i promidžbenih materijala) i prihod od pružanja usluga naplate ulaznine i usluga arheoloških nadzora i arheološkog istraživanja. Ostvareni prihod od prodaje robe i usluga utrošiti će se na financiranje redovnog poslovanja i materijalnih troškova ustanove te financiranje dijela programske djelatnosti. Iz vlastitih sredstava također se planira izrada projektne dokumentacije za rekonstrukciju Galerije Koprivnica kao i sanacija unutrašnjosti pomoćnih muzejskih prostorija koje nisu obuhvaćene tekućim projektom energetske obnove.

U ovoj je skupini prihod od donacija planiran za naredno trogodišnje razdoblje u iznosu 24.000,00 EUR, a isti se odnosi na kapitalne donacije muzejske građe od fizičkih osoba planiran u iznosu 22.000,00 EUR prema sklopljenim darovnim ugovorima, a ujedno je planirani i kapitalni prihod donacija od ostalih subjekata izvan općeg proračuna koje podrazumijevaju donacije knjižne građe kojima se razmjenom između sličnih institucija, povećava knjižni muzejski fond. Planiran je prihod od tekućih novčanih donacija trgovačkih društava u iznosu 2.000,00 EUR za sponzorstva, a ista će namjenski biti utrošena za realizaciju programske djelatnosti Muzeja u skladu s ugovornom obvezom. U projekcijama Financijskog plana za naredne dvije godine planira se prihod u iznosu od 54.500,00 EUR. Do umanjenja dolazi zbog toga što u 2026. godini su planirani prihodi za ugovorenu uslugu arheološkog istraživanja i arheološkog nadzore, dok za projekcijske godine nema ugovorenih spomenutih usluga.

**Prihodi od imovine (skupina 64)**

Prihodi od imovine, odnosno prihodi od pozitivnih tečajnih razlika planiran je u iznosu 50,00 EUR koje se ostvaruju evidentiranjem i plaćanjem računa u drugoj valuti te se ne očekuju odstupanja u projekcijama plana za buduće razdoblje.

***Ciljevi provedbe programa u trogodišnjem razdoblju i pokazatelji uspješnosti realizacije ciljeva***

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2026.** | **Ciljana vrijednost 2027.** | **Ciljana vrijednost 2028.** |
| Povećanje broja programa u razvoju infrastrukture preko ulaganja u nepokretnu kulturnu baštinu | Ulaganje u očuvanje i obnovu građevinskih objekata, spomenika kulture te njihovo djelomično stavljanje u funkciju. | Broj programa zaštite nepokretne baštine | 2 | Muzej | 4 | 4 | 5 |
| Povećanje broja dokumenata projektne dokumentacije sa ciljem obnove muzejskih objekata | Sudjelovanje stručnih djelatnika muzeja u radu na projektnoj dokumentaciji vezanu uz obnovu i muzeološku koncepciju muzejskih objekata | Broj projektne dokumentacije | 3 | Muzej | 5 | 5 | 6 |
| Povećanje rada stručnih radnika muzeja u obradi muzejskih zbirki | Provođenje sustavnog rada na obradi muzejskih zbirki u računalnom programu „Indigo” | Broj obrađenih predmeta i muzejskih zbirki | 24 | Muzej | 26 | 27 | 28 |
| Povećanje broja programa zaštite i očuvanja sa ciljem prezentacije muzejske građe | Provođenje sustava preventivne zaštite, arheoloških istraživanja i konzervatorsko-restauratorskih radova muzejske građe čime se povećava vrijednost dugotrajne nematerijalne imovine ustanove i stavljanje iste u muzejsku i izložbenu funkciju. | Broj programa zaštite muzejske građe za pokretnu baštinu | 10 | Muzej | 10 | 11 | 11 |
| Povećanje godišnjeg broja posjetitelja kroz programe zaštite kulturne baštine, muzejsko-galerijske, nakladničke i knjižnične djelatnosti | Poticanje kvalitete obavljanja programske djelatnosti kroz povremene, stalne i skupne aktivnosti uz povećanu suradnju s školama, suradnicima i drugim subjektima | Broj redovitih posjetitelja uz udio novo zainteresiranih | 8500 | Muzej | 9000 | 10000 | 12000 |
| Povećanje nakladničke i knjižnične djelatnosti (katalog, monografija) | Poticanje razvoja nakladničke djelatnosti sa ciljem informiranja šire stručne javnosti i korisnika Muzeja o kulturi i kulturnoj baštini Koprivnice i Podravine | Broj dodatne naklade kataloga, knjiga | 12 | Muzej | 11 | 12 | 12 |
| Smanjenje broja programa muzejsko-galerijske  i likovno- izložbene djelatnosti uz povećanje njihove kvalitete | Poticanje razvoja pozitivnih vrijednosti društva kroz povećanje kvalitete u izložbenoj djelatnosti | Broj i kvaliteta likovnih i izložbenih programskih aktivnosti | 14 | Muzej | 14 | 12 | 12 |
| Povećanje broja i uključenosti vanjskih suradnika u realizaciju programske djelatnosti | Poticanje razvoja programske djelatnosti kroz angažman vanjskih suradnika kako bi se postigla kvaliteta i povećan broj aktivnosti u programskoj djelatnosti | Broj vanjskih suradnika, autora | 11 | Muzej | 11 | 12 | 12 |
| Povećanje broja informacija i pojačana komunikacija u tiskovnim i elektroničkim medijima (portali, društvene mreže) | Poticanje kvalitetnije komunikacije i  zainteresiranosti stručne javnosti, škola, predškolskih ustanova, studenta i građanstva, informiranje publike o manifestacijama te razvijanje marketinških aktivnosti | Broj objava u tiskovnim i elektroničkim medijima | 150 | Muzej | 160 | 170 | 180 |
| Povećanje broja vanjskih korisnika muzejske građe i dokumentacije | Poticanje suradnje i komunikacije između zainteresirane stručne javnosti, predškolskih i školskih korisnika, studenata i drugih zainteresiranih subjekata | Broj korisnika, broj posjeta | 6 | Muzej | 10 | 15 | 20 |
| Povećanje broja sudjelovanja na stručno-znanstvenim seminarima, konferencijama, stručnim skupovima | Poticanje suradnje između institucija, edukacija i stručno usavršavanje zaposlenika sa ciljem ulaganja u stručno znanje i napredovanje, te bolja informiranost u primjeni novih znanja i tehnologija | Broj održanih predstavljanja na seminarima konferencijama, skupovima | 1 | Muzej | 3 | 4 | 5 |
| Povećanje broja pedagoških programa i edukativnih radionica o muzejskoj djelatnosti | Poticanje suradnje sa predškolskim i školskim ustanovama koje uključuju rad s djecom | Broj održanih radionica, izložbi, predavanja pedagoško-edukativne tematike | 26 | Muzej | 45 | 50 | 50 |

**Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika za razdoblje 1. 1. 2025. -31. 10. 2025. godine**

Tijekom izvještajnog razdoblja provođeni su programi predviđeni Godišnjim plana rada i razvitka Muzeja grada Koprivnice za 2025. godinu te dodatni programi koje su djelatnici Muzeja proveli uz predviđeni Plan. Isti se odnose na provedba redovnog programa zaštite kulturne baštine, izložbene i nakladničke djelatnosti, pedagoško-edukativne aktivnosti, te redovnih djelatnosti koja se odnosi na stručni rad na obradi te zaštiti i očuvanju muzejske građe.

Početkom siječnja Muzej je na određeno vrijeme (godinu dana) zaposlio dva kustosa-pripravnika, a početkom ožujka i kustosa, arheološke struke, na neodređeno vrijeme u punom radnom vremenu. Sredinom ožujka, na Ugovor na određeno, kao zamjena za rodiljin dopust, zaposlena je osoba na radnom mjestu Stručnog suradnika za računovodstvene poslove u punom radnom vremenu. U postupku je odobravanje suglasnosti financiranja od središnjice Hrvatskog zavoda za zapošljavanje za zapošljavanje jedne osobe na određeno vrijeme (9 mjeseci) kroz mjeru Javni rad, program Posao +.

U vidu izložbene djelatnosti Muzej je u izvještajnom razdoblju u Galeriji Koprivnica realizirao izložbe *Zlatko Bourek & kazalište* (5.12.2024. – 4.1.2025), *Lupino za Latice* (10.1. – 8.2.2025) Iva Bolfek *Stay wild & live free* (14.2. – 6.4.2025), *Crne pisanice u Podravini i Međimurju* (16.4. – 24.5.2025.), Bolto Ranilović – *Fotografije iz obiteljske ostavštine* (28.5. – 12.7.2025.), Marijan Molnar – *Slike* (18.7. – 6.9.), *Fačuk – Behind the Scenes: od naive do animacije* (12.9. – 28.10.). Uz navedene izložbe, u razdoblju 14. – 19.7., u sklopu manifestacije 14. Festival Miroslav Krleža postavljen je i izložbe *Krlež / Dijalozi*. Uz nju, na dan otvorenja, u dvorištu Galerije Koprivnica, održana je predstava autora festivala, Gorana Matovića, naziva *Sjetite me se 2022*.. Do kraja godine u Galeriji Koprivnica u planu je realizacija izložbe *DAB´25* čije je otvorenje predviđeno 7.11.2025. U izvještajnom razdoblju Galeriju Koprivnica posjetilo je 3290 posjetitelja.

U Galeriji Mijo Kovačić uz stalni izložbeni postav, početkom godine prezentirani su radovi pristigli na Urbanističko – arhitektonski natječaja za izradu Idejnog rješenja tržnice i polivalentnog centara u Koprivnici, u okviru ITU mehanizma (24. i 25. 1. 2025.). Uz navedeno događanje tijekom godine u prostoru su održane brojne radionice vezane uz tekuće izložbe i prezentaciju nematerijalnih kulturnih dobara vezanih uz prostor Podravine te druga javna događanja (konferencije, radionice, predstavljanja knjiga i sl.). 5.11. u galeriji je predviđeno otvorenje petodnevne izložbe vezane uz 70. obljetnicu RK Podravka. U izvještajnom je razdoblju galeriju posjetilo 1106 posjetitelja.

U Galeriji naivne umjetnosti u Hlebinama početkom godine završena je izložba *Ivan Generalić za (sto)deset! Iz Zbirke obitelji Čolak* (20.12.2024. – 15.2.2025.). Nakon nje, od strane jedne kustosice–pripravnice postavljena je izložba / postav radova pod nazivom *Naivna vizija svijeta. Teme i likovna poetika Hlebinske* škole (20.2. - 20.4.). Privremeni postav slijedila je izložba *Martin Mehkek. Lica i krajolici* (25.4. - 30. 6.), nakon koje je slijedio novi, ljetni postav / izložba druge kustosice – pripravnice pod nazivom *Bez dela nema jela* (1.7. – 7.9.). Tijekom rujna Galerija je ugostila godišnju izložbu Udruge hlebinski kipari i slikari naive (9.9. – 4.10.), nakon koje je postavljena *izložba U potrazi za bijelim jelenom // Fantastična bića u naivnoj umjetnosti* (10.10) koja ostaje otvorena do početka 2026. godien (11.1.2026.). U izvještajnom razdoblju Galeriji naivne umjetnosti u Hlebinama posjetilo je 1998 posjetitelja.

Na prostoru SP Danica 5.svibnja, uz obilježavanje 80. obljetnice oslobođenja Koprivnice 1945. godine, te 80. obljetnice oslobođenja Europe od fašizma otvorena je stalna izložba *DANICA PRVI KONCENTRACIJSKI LOGOR U NDH. 15. 4.1941. - 1. 9. 1942..* Prostor SP Danica u izvještajnom je razdoblju posjetilo 188 posjetitelja.

Muzejske izložbe u gostima u ovoj su godini realizirane u suradnji s Muzejom Croata insulanus Grada Preloga. Radi se o izložbama Ive Bolfek *Stay wild & live free* u (16.5. – 9.6. 2025.) te izložbi U potrazi za bijelim jelenom // Fantastična bića u naivnoj umjetnosti (10.9. – 7.10.2025.)

U Galeriji skulptura Ivan Sabolić u Peterancu, u sklopu manifestacije Galovićeva jesen, a u suradnji s Udrugom žena Peteranec postavljena je izložbe Društveni život u Peterancu tijekom 20. stoljeća (24.10. – 14.11. 2025.).

Osim navedenih izložbi Muzej je 31. siječnja sudjelovao u 20. Noći muzeja podnaslova *Muzeji - vidljivi i nevidljivi* u sklopu koje su, osim tekućih izložbi, održane edukativne radionice i predstavljena je muzejska akcija *U susret novom stalnom postavu: Osamdeset godina Muzeja grada Koprivnice 1945 – 2025.* kojom je simbolično obilježena 80. obljetnica osnutka Odbora za Muzej. Sredinom travnja Muzej je kroz dvodnevni program obilježio *Svjetski dana umjetnosti* (15. travnja) organizacijom niza radionica i akcija, a nedugo zatim i *Noć knjige 2025*. (23. travnja), koja se održava uz Svjetski dan knjige i autorskih prava i Dana hrvatske knjige. Tijekom travnja i svibnja muzejska je knjižničarka kroz nekoliko radionica sudjelovala u provedbi ovogodišnje Edukativne muzejske akcije (EMA-e) koja se održavala u razdoblju 18.travnja – 18. svibnja, a njen je završetak bio povezan s obilježavanjem *Međunarodnog dana muzeja* (18. svibnja) koji je u Muzeju obilježen kroz iznimno raznolik i bogat program koji se protegnuo na tjedna dana (13. 5. – 20.5.). Tijekom održavanja 18. Međunarodnog festivala folklora „Iz bakine škrinje“ (Koprivnica, Kalinovac; 9. – 13. 7. 2025.) članice Udruge žena Koprivničke Bregi te Udruge žena „Gorično srce“ Kunovec Breg posjetitelje Galerije Koprivnica kroz radionice su upoznale posjetitelje s pripremom tradicionalnih pekarskih proizvoda poput pogača i pereca. Radionice su se nadovezivale na izložbu „Kruh u vjerovanjima, običajima i svakodnevnom životu“ koja je bila postavljena u izlozima Knjižnice i čitaonice „Fran Galović“ Koprivnica, a koja je realizirana suradnjom Folklornog ansambla Koprivnica s Muzejom grada Koprivnice u sklopu Dana kulturne baštine, koji su se ove godine održavali u razdoblju od 1. do 15. srpnja. Početkom listopada, u sklopu manifestacije Podravski motivi (3. – 5.10) održan je program u čast 90. rođendana Mije Kovačića.

Osim brojnih radionica održanih u sklopu navedenih manifestacija, provedene su i brojene radionice u suradnji s Društvom žena Đelekovec vezane uz prezentaciju ovogodišnjeg muzejskog programa nematerijalne kulturne baštine posvećenog umijeću izrade tjestenine za juhu *požiraki* koje su se održavale u Galeriji Mijo Kovačić i Đelekovcu. Uz provedbu radionica tijekom projekta sniman je i dokumentarni film čija se promocija očekuje sredinom studenog.

Tijekom godine Muzej je provodio sustavna i zaštitna arheološka istraživanja i arheološke nadzore. U ožujku i travnju provedena je peta sezona sustavnih arheoloških istraživanja lokaliteta Draganovec tijekom koje su istraženi dijelovi arhitektonskog kompleksa iz razdoblja kasne antike (4./5. st) te stambeni objekti koji su funkcionirali prije, tijekom i nakon prestanka funkcioniranja sklopa (4. – 6. st). Tijekom prve polovine kolovoza provedena je treća sezona sustavnih arheoloških istraživanja lokaliteta Trafostanica u Starigradu tijekom koje su definirani ostaci temelja kasnoantičke građevine čija se izgradnja i funkcioniranja smješta tijekom razdoblja kasne antike, vjerojatno 4. stoljeća. Uz navedena sustavna istraživanja, Muzej je u dva navrata, tijekom lipnja i rujna, provodio zaštitno arheološko istraživanja (na oko 2000 m²) na prostoru RCGO Piškornica tijekom kojeg su istraženi dijelovi naselja iz eneolitika, starijeg mlađeg željeznog doba, antike i ranog srednjeg vijeka.

Arheološki su nadzori provođeni sustavni tijekom cijele godine. Početkom godine proveden je arheološki nadzor nad rekonstrukcijom dvorca Inkey u Rasinji. U Čakovcu je proveden manji nadzor radova na izgradnji obiteljske kuće, dok je u Štrigovi proveden četverodnevni nadzor radova na rekonstrukciji vodovoda za naručitelja Međimurske vode. Tijekom godine sustavno je provođen (i dalje je u tijeku) arheološki nadzor radova nad rekonstrukcijom objekata Opće bolnice Varažin u Novom Marofu i Klenovniku. Uz navedeno, na prostoru objekta u Novom Marofu provedeni su i zasebni radovi nadzora nad izgradnjom pristupne ceste za potrebe spremišta za skladištenje opasnih materijala. Trenutno se očekuju i rezultati poziva za dostavu ponuda za radove arheološkog nadzora nad izgradnjom stanice za kisik u objektu Opće bolnice Varaždin u Novom Marofu. Uz navedeno, Muzej je kao pod izvoditelj dostavio ponude za provedbu zaštitnih arheoloških istraživanja na prostoru pristupne ceste prema RCGO Piškornica. Rezultati poziva za dostavu ponuda očekuju se početkom studenog, a provedba radova u drugoj polovini studenog.

Što se tiče rada na muzejskim zbirkama u postupku je i dalje sustavna obrada, provjera i inventarizacija *Zbirke Fedora Malančeca* te sustavna obrada građe iz *Zbirke fotografije i foto albuma,* dok se u sklopu etnografskih zbirki provodi invetarizacija novo pridošlih predmeta.

Vezano uz cjelogodišnji program i provedbe nabava, pripremljene su i realizirane jednostavne nabava za provedbu konzervatorsko-restauratorskih radova na muzejskoj građi, digitalizaciju muzejske građe, grafičkog oblikovanja i tiska materijala za redovnu i programsku djelatnost ustanove, te Korištenje i održavanje sustava Indigo u 2025. godini sukladno Planu nabave.

Tijekom godine Muzej je imao 6 Zahtjeva za uvid u muzejsku građu i dokumentaciju temeljem kojih su korisnicima dostavljeni traženi podaci. U segmentu donacija, Muzej je sklopio 6 Ugovora o donaciji, u sklopu kojih je u fundus ušlo 2059 predmeta u arheološke, etnografske i umjetničke zbirke ukupne vrijednosti 16.454,00 EUR. Uz navedeno, Muzej je vlastitim sredstvima kupio jednu sliku, djelo „Za kavanskim stolom“, koprivničkog ekspresionističkog autora Tomislava Kolombara s početka 20. stoljeća. Muzej u fundusu ima Zbirku Tomislava Kolombara koja broji 137 radova. Kupljena slika je zasad jedina uljana slika autora koja se nalazi u muzejskim zbirkama u Hrvatskoj.

U sklopu pripreme programa za 2026. godinu bitno je za spomenuti kako je Muzej prema Ministarstva Kulture i Medija prijavio 10 programa za sufinanciranje koji su vezani uz cjelogodišnji izložbeni program, digitalizaciju građe, konzervatorsko-restauratorske radove, arheološka istraživanja, istraživanje nematerijalne baštine, edukativnu i nakladničku djelatnost, građevinske radove (rekonstrukcija ogradnog zida malog dvorišta) i opremanje (nabava i ugradnja platformi za osobe s invaliditetom i smanjenom pokretljivošču u zgradi Muzeja grada Koprivnice). Uz navedeno, u pripremi su i 3 prijavnice za sufinanciranje programa (izložbena djelatnost, nakladništvo, konzervatorsko-restauratorski radovi) prema Koprivničko-križevačkoj županiji. Kada se spominje Koprivničko-križevačka županija bitno je navesti kako je postignut dogovor oko ponovnog sufinanciranja rada Galerije naivne umjetnosti od strane županije. Ugovor o sufinanciranju će biti potpisan do kraja godine.

Muzej je i u novoj godini nastavio informirati javnost o svojim aktivnostima u tiskanom izdanju Glasa Podravine i prigorja, na portalima glaspodravine.hr, dravainfo.hr i epodravina.hr objavom priloga o muzejskim aktivnostima, izložbama i edukativnim djelatnostima. Osim navedenih, program Muzeja bio je vidljiv i na portali Explore Central Croatia, web i mrežnim stranica Muzeja te web stranici Grada Koprivnice.

U vidu investicija Muzeja tijekom cijele godine provođeni su radovi na energetskoj obnovi zgrade muzeja. Tijekom dosadašnjih radova provedeni su svi tzv. „grubi radovi“: uklonjena je sva žbuka na unutrašnjoj i vanjskoj oplati zidova, uklonjeni su i izrađeni novi podovi na prostoru prizemlja (uz koje je bilo vezano podupiranje svodova podruma kako bi se osigurali za potrebe izrade hodnih površina prizemlja), učvršćen je dio nestabilne međukatne konstrukcije između prizemlja i prvog kata u jednoj prostoriji prizemlja te dio međukatne konstrukcije između kata i potkrovlja, uklonjeni su svi stari prozori i postavljeni novi, provedeni su predviđeni prezidi, učvršćena su zazidavanja otvora, provedena su predviđena probijanja i uklanjanja zidova, završeni su građevinski radovi na sanitarnim čvorovima, provedeno je ubrizgavanje mase za isušivanje vlaga te ubrizgivanje mase za učvršćivanja zidova, postavljene su sve elektroinstalacije, provedena su dodatna ojačanja pojedinih zidova, ili te zidanja pojedinih dijelova zidova iz nova, postavljeno je 40 novih nadvoja i provedeno je žbukanje unutrašnjih zidova, zamijenjena su trula i dotrajala gazišta drvenih stepenica i pripremljene podloge za postav novih.

Potrebe provedbe dijela provedenih radova otkrivene su tijekom provedbe energetske obnove te su iste ugovorene sklopu II, III, IV i V Dodatka osnovnog Ugovora. Većina ugovorenih dodatnih radova je dosad i realizirana, a dio će biti realiziran u narednom razdoblju. Opseg i kompleksnost dodatnih radova tražio je dužu analizu i planiranje provedbe. Isto je pratilo i osiguranje dodatnih financijskih sredstava od strane osnivača. Shodno tome Dodatkom V Ugovora odobreno je produljenje vremenskog roka izvršenja radova na 8. ožujak 2026. godine.

Tijekom rujna započet je rad na izradi dodatne projektne dokumentacije budućih radova na prostoru okoliša zgrade Muzeja, ali i drugim objektima. Tijekom listopada izrađen je projekt rušenja ogradnog zida malog dvorišta koji je statički nestabilan i opasan za buduće posjetitelje. U tijeku je završetak projekta izgradnje novog zida, a tijekom studenog će se naručiti još dva projekta vezana uz prostor zgrade Muzeja, a to je projekt unutrašnjeg uređenja ćelija i projekt rušenja ogradnog zida velikog dvorišta. Planirano je da svi budu gotovi do kraja 2025. godine. Osim navedenih, tijekom studenog planirana je objava poziva za dostavu ponuda i početak radova za izradu idejnog plana obnove i nove namjene / rekonstrukcije zgrade Galerije Koprivnica.

Prijedlog Financijskog plana Muzeja grada Koprivnice za 2026. godinu uz obrazloženje usvojen je na 29. sjednici Upravnoga vijeća Muzeja grada Koprivnice te se dostavlja Gradu Koprivnici na odobrenje i usvajanje. Nakon usvajanja istog od strane Gradskog vijeća ovaj dokument postaje Financijski plana Muzeja grada Koprivnice za 2026. godinu.

Predsjednik Upravnoga vijeća

Muzeja grada Koprivnice

Prof. dr. sc. Mario Tomiša