Republika Hrvatska

Koprivničko – Križevačka županija

GRAD KOPRIVNICA

OSNOVNA ŠKOLA „PODOLICE“

Ulica Pavla Kanižaja 2, 48000 Koprivnica

KLASA:400-01/25-01/4

URBROJ:2137-1-4-25-2

U Koprivnici, 03.11.2025.

**OBRAZLOŽENJE PRIJEDLOGA FINANCIJSKOG PLANA ZA 2026. GODINU I PROJEKCIJA NA 2027. I 2028. GODINU**

1. **SAŽETAK DJELOKRUGA RADA USTANOVE**

Osnovna škola Podolice“ MBS:05628024 ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Osnovna škola Podolice počela je s radom dana 05. rujna 2022. godine i tako započela školsku godinu 2022./2023.

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Popodnevni sati koriste se za održavanje sjednica stručnih, razrednih i učiteljskih vijeća, te školskih odbora. Škola je uključena u provedbu Eksperimentalnog programa „Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“ u organizaciji i na poziv Ministarstva znanosti i obrazovanja.

Eksperimentalni projekt provodi se u razdoblju od 2023.-2027. godine. Odgojno obrazovni ishodi propisani su Nacionalnim kurikulumom te predmetnim kurikulumima, a postizanje postavljenih odgojno obrazovnih ciljeva i ishoda izravno se ostvaruje kroz (A1) Program nacionalnog kurikuluma redovite nastave (obavezni i zborni dio) i Program potpore, potpomognuto i obogaćenog učenja (A2). Neizravno se ostvaruje i nadopunjava kroz odgojno-obrazovne aktivnosti i Programa izvannastavnih (B1) i Programa izvanškolskih aktivnosti (B2).

učenici imaju organizirana dva obroka te vrijeme nakon redovne nastave namijenjeno dodatnom utvrđivanju gradiva, rješavanju domaćih zadaća te uključivanje u brojne izvannastavne aktivnosti. Školu pohađa 394 učenika u 19 razrednih odjela.

Na dan pisanja ovog obrazloženja, škola zapošljava ukupno 65 djelatnika. Od ukupno 65 djelatnika škola zapošljava ravnateljicu, 40 učitelja razredne i predmetne nastave, 4 stručne djelatnice, 2 djelatnice u računovodstvu, 1 tajnicu, 5 djelatnika u školskoj kuhinji (od kojih je 1 djelatnica na bolovanju – komplikacije u trudnoći), domara i 5 spremačica. Također su zaposlena 2 djelatnika u produženom boravku a koji je u sklopu eksperimentalnog programa cjelodnevne škole i 5 pomoćnika u nastavi. Od ukupno 40 učitelja, 28 njih ima ugovor na neodređeno vrijeme, dok je njih 12 zaposleno na određeno.

Također je u tijeku natječaj za zapošljavanje učitelja iz matematike, jer je kolegica koja je do sada radila kod nas i na još jednoj školi, dala otkaz na početku školske godine jer je dobila ugovor na neodređeno.

Od ukupno 5 zaposlenih djelatnica u produženom boravku koji se provodi u sklopu eksperimentalnog programa cjelodnevne škole, od 19.09.2025. polovicu plaće i sva materijalna prava za dvije djelatnice financira Ministarstvo i plaća im se isplaćuje putem COP-a, a drugu polovicu Grad Koprivnica, dok je do sada cijeli trošak plaće bio na teret Grada Koprivnice.

Prema dopunama Pravilnika o djelokrugu rada tajnika te administrativno – tehničkim i pomoćnim poslovima koji se obavljaju u osnovnoj školi (NN 71/25), škola je raspisala natječaj za zapošljavanje operativnog djelatnika za sigurnost i civilnu zaštitu sukladno izrađenoj Procjeni postojećeg stanja i analize rizika te Plana sigurnosti školske ustanove, te je plan da se zapošljavanje ostvari do kraja studenog 2025. godine.

Osnivač: Grad Koprivnica

Osnivački akt: Odluka Gradskog vijeća Grada Koprivnice

1. **ZAKONSKE I DRUGE PODLOGE NA KOJIMA NA KOJIMA SE ZASNIVAJU PROGRAMI**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23),
* Zakon o ustanovama (NN 76/93., 29/97., 47/99. i 35/08, 127/19., 151/22),
* Zakon o proračunu (NN broj 144/21),
* registrirani djelokrug rada ustanove,
* Pravilnik o proračunskom računovodstvu i računskom planu (NN 158/23, 154/24),
* Pravilnik o proračunskim klasifikacijama (NN 4/24, 122/25)
* Pravilnik o korištenju sredstava Europske unije (NN 44/24),
* Upute za izradu Prijedloga financijskog plana za razdoblje 2026.-2028. Grada Koprivnice od 27. listopada 2025. KLASA: 400-01/25-02/0003 URBROJ:2137-1-05/2-25-8
* Godišnji izvedbeni odgojno, obrazovni plan i program rada za školsku godinu 2025./2026.
* Školski kurikulum OŠ „Podolice“, nastavne i izvannastavne aktivnosti za školsku godinu 2025./2026.

1. **OBRAZLOŽENJE OPĆEG DIJELA FINANCIJSKOG PLANA**

**PRIHODI**

Ukupni prihodi za 2026. godinu iznose 2.756.117,00 €.

* **Iz pomoći iz inozemstva i od subjekata unutar općeg proračuna - 63** planira se 2.270.819,00 € i to 1.907.350,00 € za plaće zaposlenika škole te za ostala prava prema kolektivnom ugovoru, 735,00 € za voditelje ŽSV-a, 3.000,00,00 € za županijska natjecanja, 52.000,00 €, za udžbenike za učenike, 175,00 € za isplatu mentorstva, te 2.500,00 € za službena putovanja koje financira AZOO i Ministarstvo znanosti, obrazovanja i mladih. 3.200,00 € planira se za Školsku shemu voća i povrća, 156.300,00 € planirano je za prehranu učenika, 7.155,00 € za financiranje 5 pomoćnika u nastavi (nacionalno sufinanciranje), dok se 40.848,00 € odnosi se na prihod za financiranje 72% prihvatljivog iznosa plaća pomoćnika u nastavi – EU sredstva. Iz projekta Erasmus+ u 2026. godini planira se ostvariti 38.536,00 eura prihoda, 820,00 eura za nabavu menstrualnih potrepština za učenice naše škole. Za provođenje projekta Ministarstva znanosti, obrazovanja i mladih pod nazivom „Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja“ planiramo ostvariti prihode u iznosu od 49.500 eura za provođenje B1 (izvannastavne aktivnosti) i B2 (izvanškolske aktivnosti). 7.000,00 € odnosi se na prihod za školske knjige i lektiru za školsku knjižnicu, 1.700,00 € za potrebe školskih natjecanja.

Projekcije za 2027. godinu iznose 2.656.863,00 € a za 2028. godinu 2.541.613,00 €.

* **Iz prihoda od upravnih i administrativnih pristojbi, pristojbi po posebnim propisima i naknada – 65** planiramo ostvariti prihod od 775,00 € i to za majice za učenike. Prijašnjih godina iz ovih prihoda financiralo se osiguranje učenika, ali u 2025. godini taj rashod je financirao Grad Koprivnica te je plan isti i za 2026 i projekcije za 2027. i 2028.
* **Iz prihoda od prodaje proizvoda i robe te pruženih usluga, prihoda od donacija– 66** planira se prihod od 1.500,00 € i to od prodaje starog papira i baterija te davanja u najam školskih prostorija.
* **Od prihoda iz nadležnog proračuna – 67** planiramo ostvariti 482.623,00,00 €. Od toga se 169.978,00 € planira za pokriće redovnih materijalnih rashoda, 177.000,00 € za prijevoz učenika, 66.000,00 € za plaće i ostala materijalna prava zaposlenih djelatnica u produženom boravku, 69.645,00 € za 15% troškova plaće, prijevoza, službenih putovanja i sistematskih pregleda 5 pomoćnika u nastavi.

Ukupno planirani prihodi za 2027. godinu iznose 2.656.863,00 €, a za 2028. godinu

2.541.613,00 €.

**RASHODI**

Ukupni rashodi poslovanja za 2026. godinu iznose 2.613.794,00 €.

* **Rashodima za zaposlene – 31** planirani rashodi u iznosu 1.904.675,00 € odnose se na rashode za plaće, doprinose i ostale rashode za zaposlene (božićnicu, uskrsnicu, regres, dar za dijete, naknadu za bolovanje dulje od 90 dana, potporu za rođenje djeteta, potporu za smrt člana obitelji), plaće pomoćnika u nastavi, plaće djelatnika u produženom boravku u sklopu eksperimentalnog programa cjelodnevne nastave, te plaću učitelja mentora.
* **Materijalnim rashodima – 32** planiraju se rashodi u ukupnom iznosu od 649.299,00 € koji proizlaze iz redovnog poslovanja (službena putovanja, stručna usavršavanja, uredski materijal, energija, radna odjeća i obuća za zaposlenike školske kuhinje i domara, tekuće i investicijsko održavanje, prijevoz učenika, troškovi fiskne i mobilne telefonije i interneta, zakupnine i najamnine opreme i licenci, reprezentacija, komunalne i ostale usluge), računalne usluge te rashodi u okviru međuopćinskih i županijskih natjecanja, prehrana učenika, ostalih rashoda za pomoćnike u nastavi, prijevoz na posao za sve zaposlenike, premije osiguranja učenika i imovine i zaposlenih, sistematski pregledi djelatnika, materijali za potrebe održavanja postrojenje i opreme, operativni rashodi u sklopu provedbe eksperimentalnog programa cjelodnevne nastave i sl.
* **Naknadama za građane i kućanstva na temelju osiguranja – 37** planirani rashodi odnose se na nabavu radnih udžbenika za sve učenike škole u ukupnom iznosu od 52.000,00 EUR.
* Rashodi za donacije, kazne, naknade šteta i kapitalne pomoći – 38 planirani su u iznosu od 820,00 € i to za menstrualne potrepštine za učenice ove škole.

Rashodi za nabavu nefinancijske imovine za 2026. godinu iznose 7.000,00 €.

* **Rashodi za nabavu proizvedene dugotrajne imovine** planirani su u iznosu 7.000,00 € i to za nabavu udžbenika i školske lektire.

Ukupno planirani rashodi za 2027. godinu iznose 2.656.863,00 €, a za 2028. godinu 2.541.613,00 €.

**RASPOLOŽIVA SREDSTVA IZ PRETHODNIH GODINA**

U 2026. godini očekuje se preneseni manjak prihoda poslovanja iz 2025. godine u iznosu od 142.323,00 € koji se sastoji od:

* VIŠAK u iznosu od 53.200,00 € a koji se sastoji od:

1. nenadležni proračun u iznosu od 52.000,00 € i to za provedbu

eksperimentalnog programa cjelodnevne nastave 50.000,00 € i 2.000,00 €

sredstava voditelja ŽSV-a

1. Višak iz državnog proračuna temeljem prijenosa EU sredstava – projekt Erasmus+ 200,00 €
2. Višak vlastitih prihoda od prodaje starog papira i baterija, te iznajmljivanja prostorija škole u iznosu od 1.000,00 €.

* MANJAK u ukupnom iznosu od 195.523,00 € i to:

1. Iz izvora Grada za financiranje redovne djelatnosti u ukupnom iznosu od 33.445,00 € i to za prijevoz učenika 17.398,00 €, plaće zaposlenih u produženom boravku u sklopu eksperimentalnog programa cjelodnevne nastave 6.000,00 €, plaće pomoćnika u nastavi – dio koji financira Grad Koprivnica u iznosu od 3.445,00 €, te 6.602,00 € za režijske troškove i materijalne troškove.
2. Metodološki manjak decentraliziranih sredstava po osnovi računa kojima je dospijeće u siječnju 2026. u iznosu od 2.000,00 €
3. Manjak prihoda za pokriće troškova produženog boravka iz 2022.godine – dug roditelja za koji će se pokrenuti postupak ovrhe krajem 2025.godine u iznosu od 75,00 €
4. Manjak prihoda za financiranje plaća 5 pomoćnika u nastavi iz izvora EU sredstava u iznosu od 3.148,00 €,
5. Manjak prihoda za plaće zaposlenih za prosinac koji primaju plaću putem COP-a u iznosu od 143.000,00 €,
6. Manjak prihoda za financiranje plaća 5 pomoćnika u nastavi koji se financiraju iz nacionalnog sufinanciranja u iznosu od 555,00 €.
7. Metodološki manjak prihoda za financiranje školske kuhinje u iznosu od 13.300,00 €.
8. **OBRAZLOŽENJE PROGRAMA (AKTIVNOSTI I PROJEKATA)**

* **Program: 3002** **OSNOVNI PROGRAM OSNOVNOŠKOLSKOG** **ODGOJA I OBRAZOVANJA**

Cilj programa je financiranje redovnih materijalnih rashoda škole, realizacija terenskih nastava i škola u prirodi u skladu s Školskim kurikulumom, stručnih usavršavanja zaposlenika, opremanje škole prema potrebama. Program se sastoji od slijedeće aktivnosti:

|  |  |  |  |
| --- | --- | --- | --- |
| **Naziv aktivnosti** | **Plan za 2026.** | **Projekcije za 2027.** | **Projekcije za 2028.** |
| Decentralizirane funkcije osnovnog školstva „OŠ Podolice“ | 68.153,00 | 68.153,00 | 68.153,00 |

**Aktivnost: A300211 Decentralizirane funkcije osnovnoškolskog odgoja i obrazovanja**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) vrši se financiranje rashoda za zaposlenike i materijalne rashode za 394 učenika raspoređenih u 19 razrednih odjela. Planirana

sredstva u iznosu 68.153,00 € koristit će se za osiguravanje osnovnih uvjeta za odvijanje

djelatnosti a koje uključuje:

* Financiranje službenih putovanja odgojno obrazovnih djelatnika, stručne službe i administrativnih i računovodstvenih djelatnika, a radi se o državnim skupovima u trajanju od dva do tri dana, jednodnevnim seminarima, pratnji djece za Školu u prirodi i maturalne izlete, te kotizacije.
* Uredski materijal, sredstva za čišćenje i higijenske potrebe, stručna literatura
* Financiranje režijskih troškova i troškova deratizacije
* Usluge tekućeg i investicijskog održavanja koje se odnose na redovne servise (servis dizala, ispitivanje panik rasvjete, mjesečni servis ventilacijskog sustava, periodični pregled vatrogasnih aparata, redovna ispitivanja instalacija i postrojenja, servisi informatičke opreme te razni popravci na postrojenjima i opremi), te je također za prvo tromjesečje 2026. planirana zamjena filtera klime, a dio sredstava predviđen je za nabavu materijala za investicijsko održavanje.
* Usluge Zavoda za javno zdravstvo za provjeru mikrobiološke ispravnosti namirnica za školsku kuhinju, za obavezne preglede kuharica, higijenski minimum za kuharice i sistematski pregledi zaposlenika.
* Nabava školske lektire
* Ostali redovni rashodi

Projekcije na 2027 i 2028. godinu iznose 68.153,00 €

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2024. | Ciljana vrijednost 2026. | Ciljana vrijednost 2027. | Ciljana vrijednost 2028. |
| Realizacija terenskih nastava i škole u prirodi prema Školskom kurikulumu | Osigurana sredstva za provedbu terenskih nastava i škola u prirodi | postotak | 100 | 100 | 100 | 100 |
| Realizacija stručnog usavršavanja zaposlenika | Osigurana sredstva za stručno usavršavanje zaposlenika | postotak | 90 | 100 | 100 | 100 |
| Realizacija provedenih nabava za opremanje škole | Provedeni planirani postupci nabave opreme | postotak | 100 | 100 | 100 | 100 |
| Financiranje redovnih materijalnih troškova | Podmirenje svih obveza u danim rokovima | postotak | 100 | 100 | 100 | 100 |

**Program : 3003 DODATNI PROGRAMI ODGOJA I OBRAZOVANJA**

Ciljevi Dodatni program odgoja i obrazovanja su dodatne aktivnosti koje se provode zbog podizanja kvalitete rada škole, promocije škole, poticanja djece na uključivanje u sportske aktivnosti, izvannastavne aktivnosti, natjecanja, uključivanje škole u provođenje projekata, poticanje obrazovnih djelatnika na napredovanje te realizacija eksperimentalnog programa cjelodnevne nastave.

Program se provodi kroz slijedeće aktivnosti:

|  |  |  |  |
| --- | --- | --- | --- |
| **Naziv aktivnosti** | **Plan za 2026.** | **Projekcije za 2027.** | **Projekcije za 2028.** |
| Slobodne aktivnosti i školska natjecanja | 3.825,00 | 3.825,00 | 3.825,00 |
| CDŠ | 99.500,00 | 99.500,00 | 0,00 |
| Redovna djelatnost | 312.000,00 | 312.000,00 | 312.000,00 |
| Pomoćnici u nastavi PUN - Odjek VII 2024./2025. - 2025./2026. | 110.500,00 | 110.500,00 | 0,00 |
| Unapređenje standarda u školama | 70.530,00 | 67.285,00 | 67.285,00 |
| EU projekti - Erasmus+ | 38.736,00 | 40.000,00 | 10.000,00 |

**Aktivnost: A300352 Slobodne aktivnosti i školska natjecanja**

U sklopu aktivnosti planirana je nagrada za naj-učitelja godine i troškovi međuopćinskih i županijskih natjecanja. Nagrada i međuopćinska natjecanja financiraju se iz nadležnog proračuna - 825,00 €, a županijska natjecanja financiraju se iz sredstava Koprivničko-križevačke županije a planirani troškovi su 3.000,00 €. Iste su i projekcije za 2027. i 2028. godinu.

**Aktivnost: A300358 CDŠ**

Radi se o aktivnosti koja je rezultat ulaska Škole u eksperimentalni program cjelodnevne nastave. U početku provedbe programa Školi su doznačena sredstva za operativne troškove provedbe cjelodnevne nastave koje se kroz višak prihoda prenose u 2026. godinu. Planirani su rashodi za službena putovanja (terenske nastave i stručna usavršavanja u sklopu provedbe cjelodnevne nastave), nabava uredskog materijala za potrebe radionica unutar A2 programa, organizacija radionica s vanjskim predavačima te reprezentacija. Ukupni iznos planiran za 2026. i projekcija za 2027. godinu iznosi 99.500,00 €, dok za 2028. godinu nema projekcije jer program završava 2027. godine.

Učenicima se tijekom školske godine nudi i izborni A2 programi potpore, ali i B1 programi (izvannastavne aktivnosti) kao i B2 aktivnosti (izvanškolske aktivnosti). U školskoj godini 2025./2026. organizirane su 33 B1 – izvannastavne aktivnosti za koju se prijavilo ukupno 499 učenika i koja je financirana u iznosu od 2.000,00 € po aktivnosti a za koju se dio financijskih sredstava očekuje u studenom 2025. godine, a ostatak u travnju 2026. godine.

|  |  |  |  |
| --- | --- | --- | --- |
| R.br. | Naziv B1 aktivnosti | Broj djece | Voditelj aktivnosti |
| 1. | Zaigrajmo kviz! | 8 | Lana Sabolović |
| 2. | Školski radio | 14 | Saša Špoljarić |
| 3. | Školska televizija | 11 | Saša Špoljarić |
| 4. | Govorništvo | 9 | Martina Trešćec Godek |
| 5. | Prirodoslovna grupa | 18 | Miroslav Kanisek |
| 6. | Prva pomoć | 19 | Miroslav Kanisek |
| 7. | Školski band i zbor | 8 | David Rožmarić |
| 8. | Erasmus+ | 27 | Ivana Polančec |
| 9. | Likovna grupa | 17 | Darko Markić |
| 10. | Mladi tehničari | 9 | Tijana Martić |
| 11. | Prometna grupa | 26 | Tijana Martić |
| 12. | Šah | 10 | Tomislav Katalenić |
| 13. | Domaćinstvo PN | 34 | Maja Jerčinović |
| 14. | Plesna skupina | 19 | Maja Jerčinović |
| 15. | Foto grupa | 12 | Đurđica Lucek |
| 16. | Novinarska grupa | 10 | Ivana Habijan |
| 17. | Biološka grupa | 9 | Maja Kerovec Mlinar |
| 18. | Školski vrt | 22 | Jasminka Fanuko Polančec |
| 19. | Mali turistički vodiči | 16 | Jasminka Fanuko Polančec |
| 20. | Mali kreativci | 18 | Jelena Mikulan |
| 21. | Vezilje | 9 | Sanja Ciber |
| 22. | Mali vrtlari | 11 | Kristinka Fabić |
| 23. | Veseli sportaši | 11 | Dora Šimek |
| 24. | Društvene igre | 8 | Kristinka Fabić |
| 25. | Robotika - robotski modeli | 13 | Đurđica Lucek |
| 26. | Dječji zbor Sovice | 11 | Sandra Sabolić |
| 27. | Domaćinstvo RN | 18 | Lidija Bogadi |
| 28. | Pomoć u učenju 1 | 18 | Marijana Bagarić |
| 29. | Pomoć u učenju 2 | 20 | Senka Pintarić |
| 30. | Pomoć u učenju 3 | 16 | Ines Geršić Roksandić |
| 31. | Pomoć u učenju 4 | 15 | Dalija Roksandić |
| 32. | Igre pažnje | 14 | Lucija Hajduković |
| 33. | Potencijalno daroviti učenici | 19 | Marija Sladoljev |

Također je organizirano 5 B2 aktivnosti kao izvanškolske aktivnosti a za koje se prijavilo ukupno 102 učenika. Za navedene aktivnosti sklapaju se ugovori, te se školi ispostavljaju mjesečni računi za provedene aktivnosti.

|  |  |  |
| --- | --- | --- |
| R. br. | Naziv B2 aktivnosti | Broj učenika |
| 1. | Mala škola glume | 11 |
| 2. | Nogomet | 19 |
| 3. | Nogomet za velike | 35 |
| 4. | Telaj crtanja i slikanja | 22 |
| 5. | Blizu znanosti | 15 |

**Aktivnost: A300317 Redovna djelatnost osnovnih škola**

Aktivnost pokriva dio troškova energenata, sistematske preglede zaposlenika, prijevoz učenika i plaće dviju učiteljica u produženom boravku u sklopu eksperimentalnog programa cjelodnevne nastave. Za ovu aktivnost planiran je iznos od 312.000,00 €. Projekcije za 2027. i 2028. su iste kao i plan za 2026. godinu.

Obzirom da obujam i organizacija nastave u Cjelodnevnoj školi zahtijevaju povećan broj sati, svi razredi predmetne nastave (5.-8. razred) jednom tjedno moraju imati 8 nastavnih sati što zahtjeva jedan dodatni odvoz jednom tjedno. Taj dan učenici se odvoze u 3 odvoza. Ostale dane broj odvoza ostaje isti kao i dosad (2). Prema sklopljenom ugovoru sa prijevoznikom Čazmatrans promet d.o.o. za razdoblje siječanj – lipanj 2026. godine povećan je iznos troškova prijevoza učenika za dodatan odvoz učenika.

**Aktivnost A300359 ODJEK VII. 2025./2026. – 2026./2027.**

Plan u iznosu 110.500,00 € odnosi se na trošak plaće 5 pomoćnika u nastavi. Osim plaće planirane su i dnevnice za službena putovanja, prijevoz na posao i sistematski pregledi. Aktivnost se financira iz tri izvora i to 15% iz nadležnog proračuna, 72% iz EU sredstava te 13% nacionalno sufinanciranje. Postoci se primjenjuju na prihvatljive troškove iz projekta, a sve iznad prihvatljivog troška financira nadležni proračun (dio plaće i materijalna prava).

Projekcija na 2027. godinu iznosi 110.500,00 €, dok za 2028. nije planirana projekcija jer projekt završava 2027. godine.

**Aktivnost: A300353 Unapređenje standarda u školama izvor VLASTITI PRIHOD i Ministarstvo**

Planirana sredstva u iznosu 70.530,00 € su sredstva iz različitih izvora financiranja.

* iz izvora tekuće pomoći proračunskim korisnicima iz nenadležnog proračuna financiraju se rashodi voditelja županijskih stručnih vijeća, isplata mentorstva i troškovi službenih putovanja koje refundira AZOO te nabava radnih udžbenika za učenike od 1. do 8. razreda,
* iz izvora prihoda za posebne namjene nabavljaju se majice s logom škole za učenike,
* vlastita sredstva su sredstva od prodaje starog papira, baterija, proizvoda školske zadruge i najma školskih prostorija

Projekcije na 2027. i 2028. godinu iznose 67.285,00 €, a manje su za iznos očekivanog prenesenog viška prihoda poslovanja koji se ne planira u narednim godinama.

**Aktivnost: A300332 EU Projekti**

Škola je u 2023. godini ušla u akreditirani projekt Erasmus + unutar kojeg do 2028. godine ima mogućnost produljivanja trajanja projekta i primanja sredstava za planirane mobilnosti. Planirano je da se na godišnjoj razini realiziraju mobilnosti za najmanje 5 učitelja sudionika projekta i 20 učenika, te 4 učitelja na tečajeve i 4 na praćenje nastave. Plan za 2026 godinu iznosi 38.736,00 €, dok projekcije za 2027. iznosi 40.000,00 €, dok je u 2028. godini planiran prihod od 10.000,00 € - 20% iznosa koji se uplaćuje nakon uspješno odrađenog projekta.

Do 2025. godine sredstva koja su uplaćena za provođenje projekta odmah su se knjižila na stavku prihoda, dok je u 2025.godini došlo do promjene u knjiženju a prema uputi Ministarstva financija prema kojima se predujam knjiži na konto 27512 Obveza za EU predujmove dane iz državnog proračuna, a ne na konto prihoda kao proteklih godina. Prihod se prema novim uputa knjiži tek po obavijesti o odobrenom ZNS-u.

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2024. (školska godina 2024./2025.) | Ciljana vrijednost 2026. | Ciljana vrijednost 2027. | Ciljana vrijednost 2028. |
| Povećanje broja učenika plasiranih na državnu razinu natjecanja | Plasiranje učenika na državnu razinu natjecanja pokazatelj je rezultata rada s učenicima te izvrsna motivacija za daljnji rad | broj | 10 | 11 | 11 | 12 |
| Povećanje broja učenika plasiranih na županijsku razinu natjecanja | Plasiranje učenika na županijsku razinu natjecanja pokazatelj je rezultata rada s učenicima te izvrsna motivacija za daljnji rad | broj | 1 | 11 | 13 | 15 |
| Povećanje broja učenika sa postignutim rezultatima na raznim natječajima na koje se učitelji prijavljuju | Postignuti visoki rezultati u bilo kojem području rada s učenicima podižu samopouzdanje učenika te ih motiviraju za daljnji rad | broj | 7 | 10 | 13 | 15 |
| Organizacija prijevoza učenika | Organizira se prijevoz učenika za sve učenike na upisnom području škole čije je mjesto stanovanja udaljeno 3 i više kilometara od škole ili od mjesta stanovanja nema izgrađene sigurne uvjete kretanja do škole | Postotak | 100 | 100 | 100 | 100 |
| Osiguranje učenika | Ostvarivanje da svi učenici škole budu osigurani u slučaju nesretnog slučaja bez obzira na materijalne prilike | postotak | - | 100 | 100 | 100 |
| Realizacija projekta u sklopu kojeg se zapošljavaju pomoćnici u nastavi | Zapošljavanjem pomoćnika u nastavi osigurava se odgovarajuća pomoć učenicima s poteškoćama u razvoju kojima je, na temelju odgovarajuće dokumentacije, nadležno Ministarstvo odobrilo rad uz pomoćnika u nastavi | postotak | 100 | 100 | 100 | 100 |
| Udžbenici i radni materijali sukladno Odluci MZO-a za sve učenike škole | Ministarstvo znanosti i obrazovanja financira udžbenike i radne materijale za sve učenike škole | postotak | 100 | 100 | 100 | 100 |
| Provedba eksperimentalnog programa cjelodnevne nastave | Ostvarivanje obrazovno-odgojnih ciljeva, koji su prioritet, a koji su usmjereni na sve učenike škole te omogućuju dodatan rad i obogaćeno učenje učenicima koji do uvođenja Eksperimenta možda nisu mogli pohađati sve ponuđene sadržaje. | postotak | 100 | 100 | 100 | 100 |
| Povećanja broja manifestacija i kulturnih aktivnosti u radu škole | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 26 | 26 | 28 | 29 |
| Nabava menstrualnih potrepština za učenice škole | Osiguravanje besplatnih higijenskih uložaka za sve učenice s ciljem izbjegavanja mogućnosti izostanaka iz škole zbog nemogućnosti plaćanja istih | postotak | 100 | 100 | 100 | 100 |

**Program : 30015 Socijalni program**

Cilj programa je podmirenje troškova prehrane učenika a provodi se kroz slijedeću aktivnost:

|  |  |  |  |
| --- | --- | --- | --- |
| **Naziv aktivnosti** | **Plan za 2026.** | **Projekcije za 2027.** | **Projekcije za 2028.** |
| Pomoć za podmirenje troškova prehrane učenika osnovnih škola | 146.200,00 | 146.200,00 | 146.200,00 |

**Aktivnost: A301537 Pomoć za podmirenje troškova prehrane učenika osnovnih škola**

Planirani rashodi za financiranje školske kuhinje napravljeni su na temelju broja radnih dana u 2026. godini pomnožen za brojem učenika upisanih u školsku godinu 2025./2026. – 394 učenika, te procijenjenog povećanja broja učenika u prvom polugodištu 2026./2027. godine – 400 učenika.

Za navedenu aktivnost planirana su sredstva u iznosu 146.200,00 €. Od toga je 143.000,00 € namijenjeno osiguravanju dva obroka dnevno za sve učenike dok su u iznosu 3.200,00 € planirani rashodi za provedbu Školske sheme voća i povrća, te mlijeka i mliječnih proizvoda, a za koje je škola potpisala ugovor sa Gradom Koprivnica.

Projekcije na 2027. i 2028. godinu su iste kao i za 2026. godinu.

**Pokazatelj rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2024. | Ciljana vrijednost 2026. | Ciljana vrijednost 2027. | Ciljana vrijednost 2028. |
| Organizirana prehrana za sve učenike škole Odlukom Ministarstva znanosti i obrazovanja | Organiziranje besplatnog obroka za sve učenike s ciljem izbjegavanja mogućnosti da pojedini učenici zbog materijalnih prilika tijekom boravaka u školi nemaju niti jedan obrok | postotak | 100 | 100 | 100 | 100 |

* **Program: 9000 COP**

Cilj programa je redovita isplata plaća i materijalnih prava iz Kolektivnog ugovora svim zaposlenicima škole čije se plaće financiraju iz državnog proračuna.

|  |  |  |  |
| --- | --- | --- | --- |
| **Naziv aktivnosti** | **Plan za 2026.** | **Projekcije za 2027.** | **Projekcije za 2028.** |
| COP | 1.764.350,00 | 1.847.100,00 | 1.934.150,00 |

**Aktivnost: 900006 COP**

U sklopu aktivnosti za 2026. godinu planirana su sredstva u iznosu 1.764.350,00 € a koriste se za financiranje plaća i pripadajućih doprinosa za zaposlenike škole, ostalih rashoda (jubilarne nagrade, otpremnine, darovi za djecu do navršenih 15 godina, regres, božićnica, pomoći za rođenje djece…) i naknada zbog nezapošljavanja osoba s invaliditetom.

Projekcije na 2027. i 2028. godinu su povećane kao rezultat rasta osnovice plaća i zapošljavanje operativnog djelatnika za sigurnost i civilnu zaštitu.

**Pokazatelj uspješnosti**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2024. | Ciljana vrijednost 2026. | Ciljana vrijednost 2027. | Ciljana vrijednost 2028. |
| Redovne isplate plaća i materijalnih prava iz Kolektivnog ugovora | Redovnom isplatom plaća i materijalnih prava poštuju se zakonski propisi te se izbjegava mogućnost eventualnih sudskih tužbi zaposlenika, a time i dodatnih troškova | postotak | 100 | 100 | 100 | 100 |

1. **USKLAĐENI CILJEVI, STRATEGIJA I PROGRAMI S DOKUMENTIMA DUGOROČNOG RAZVOJA**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Podolice“ donosi godišnji operativni plan i školski kurikulum, prema planu koje je donijelo Ministarstvo znanosti i obrazovanja . Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica.

1. **CILJEVI PROVEDBE PROGRAMA U TROGODIŠNJEM RAZDOBLJU I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

Prioritet je pružanje usluga osnovnoškolskog obrazovanja i odgoja učenika. U naredne tri godine stalnim i kvalitetnim usavršavanjem učitelja i poboljšavanjem materijalnih i drugih uvjeta prema našim mogućnostima nastojat ćemo podići kvalitetu nastave na što višu razinu.

Učenike će se poticati na izražavanje kreativnosti, talenata i sposobnosti kroz uključivanje u školske projekte, priredbe i manifestacije, te kroz brojne aktivnosti unutar A2 i B1 programa u sklopu provedbe eksperimentalnog programa cjelodnevne nastave.

Poticat će se razvoj pozitivnih vrijednosti i natjecateljskog duha kroz uključivanje u sportske aktivnosti i natjecanja. Za školsku godinu 2025./2026. škola planira biti domaćin u natjecanju

Škola ima 3 voditelja županijskih stručnih vijeća koji četiri puta godišnje organiziraju stručne skupove koji također pridonose kvaliteti rada učitelja i odvijanja nastavnih procesa.

Kvaliteta međuljudskih odnosa razvija se zajedničkim druženjima učitelja i učenika škole kroz organizaciju priredbi i obilježavanja važnih datuma.

Suradnjom nastavnika, roditelja i lokalne zajednice nastoji se svakom djetetu omogućiti razvitak u sredini u kojoj će se osjećati prihvaćeno, voljeno, sigurno i zadovoljno, u sredini koja će djelovati poticajno na razvitak svih njegovih potencijala, u kojoj će se voditi briga o djetetovim specifičnostima kao pojedinca i gdje će se učenik osposobljavati za samostalan i odgovoran život.

Poticatćesestjecanje trajnog i primjenjivog znanja te osposobljavanje učenika za cjeloživotno učenje i osobni razvoj.

Vrlo je važnoosvijestiti nastavnike, roditelje i lokalnu zajednicu o važnosti njihove suradnje za dobrobit djeteta, stvarati zajedničke ciljeve, njegovati međusobnu komunikaciju, razvijati suradničke odnose. Na taj način Škola i roditelji će preuzeti odgovornost za razvoj naše škole.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI.**

Osnovna škola „Podolice“ započela je s radom u školskoj godini 2022./2023. Osnivanje nove škole omogućilo je uvođenje jednosmjenske nastave u dvije osnovne škole. Nastava u jednoj smjeni otvorila je mogućnost uključivanja škole u eksperimentalni program cjelodnevne nastave. Unutar projekta produljeno je vrijeme koje učenici provode u školi, uvodi se obvezni Program potpore i obogaćivanja, koji učenicima omogućuje dodatno vrijeme za vježbanje i usvajanje gradiva.

Voditelji Županijskih stručnih vijeća iz povijesti, tehničke kulture i socijalna pedagoginja održali su svoje aktive kao što je bilo planirano za 2025.godinu.

Ravnateljica, učitelji razredne i predmetne nastave te voditeljica računovodstva sudjelovali su na edukacijama i državnim stručnim skupovima, što jednodnevnim što višednevnim i time obogatili svoje znanje te ga primijenili u svojem radu.

Za sve učenike organiziran je prijevoz u i iz škole, a prijevoz vrši prijevoznik Čazmatrans promet d.o.o. s kojim je i potpisan ugovor.

U lipnju smo ugostili djelatnike dvaju partnerskih škola koje su kao i OŠ „Podolice“ uključene u Eksperimentalni program Cjelodnevne škole. Tema susreta bila je razmjena iskustava o Eksperimentalnom programu. O prednostima i nedostacima CDŠ-a razgovarali smo s učiteljima i stručnim suradnicima OŠ Silvija Strahimira Kranjčevića Senj i OŠ Kamešnica, Otok. U sklopu susreta za sve je sudionike organiziran i domjenak na gospodarstvu Požgaj, te je tim posjetom upotpunjeno i obogaćeno iskustvo i gosti i domaćina razmjenom iskustva u provođenju eksperimentalnog programa cjelodnevne škole.

U školskoj godini 2024./2025. u sklopu eksperimentalnog programa cjelodnevne nastave provodilo se 38 B1 aktivnosti i to:

|  |  |  |  |
| --- | --- | --- | --- |
| R.broj | Naziv B1 aktivnosti | Voditelj aktivnosti | Broj učenika |
| 1. | Robotika - robotski modeli | Đurđica Lucek | 16 |
| 2. | Mali kreativci | Jelena Mikulan | 10 |
| 3. | Dramsko-recitatorska grupa | Dragana Kolenko | 11 |
| 4. | Male vezilje | Sanja Ciber | 11 |
| 5. | Mali fizičari | Anja Hunjadi | 8 |
| 6. | Francuska igraonica | Ana Kuhar | 8 |
| 7. | Domaćinstvo RN | Lidija Bogadi | 16 |
| 8. | Društvene igre | Kristinka Fabić | 16 |
| 9. | Veseli sportaši | Dora Peroš | 23 |
| 10. | Sportikus | Matija Rušak | 37 |
| 11. | Kvizaši | Jelena Mikulan | 8 |
| 12. | Foto grupa | Đurđica Lucek | 8 |
| 13. | Novinarska grupa | Ivana Habijan | 8 |
| 14. | Prometna grupa | Tijana Martić | 47 |
| 15. | Mladi tehničari | Tijana Martić | 13 |
| 16. | Erasmus | Ivana Polančec | 11 |
| 17. | Mladi planinari | Miroslav Kanisek | 58 |
| 18. | Prva pomoć | Miroslav Kanisek | 9 |
| 19. | Likovna grupa | Darko Markić | 19 |
| 20. | Školski band i zbor | David Rožmarić | 9 |
| 21. | Dramska skupina | Martina Trešćec Godek | 14 |
| 22. | Filmska skupina | Martina Trešćec Godek | 10 |
| 23. | Plesna skupina | Maja Jerčinović | 17 |
| 24. | Domaćinstvo PN | Maja Jerčinović | 13 |
| 25. | Robotika PN | Robert Pentek | 8 |
| 26. | Povijesna grupa | Biljana Vargek Kantar | 8 |
| 27. | Šah | Tomislav Katalenić | 13 |
| 28. | Mali turistički vodiči | Jasminka Fanuko Polančec | 8 |
| 29. | Školski vrt | Jasminka Fanuko Polančec | 29 |
| 30. | Školski radio | Saša Špoljarić | 12 |
| 31. | Školska televizija | Saša Špoljarić | 9 |
| 32. | Vezilje | Sanja Ciber | 10 |
| 33. | Igre pažnje s pedagoginjom | Lucija Hajduković | 16 |
| 34. | Igre pažnje sa socijalnom pedagoginjom | Dijana Lukačić | 8 |
| 35. | Pomoć u učenju 1 | Nataša Milanović Levatić | 23 |
| 36. | Pomoć u učenju 2 | Marina Bukovčan | 20 |
| 37. | Pomoć u učenju 3 | Marijana Bagarić | 18 |
| 38. | Potencijalno daroviti učenici | Marija Sladoljev | 12 |

Osim B1 aktivnosti, provodile su se i B2 aktivnosti i to:

|  |  |  |  |
| --- | --- | --- | --- |
| R.broj | Naziv B1 aktivnosti | Voditelj aktivnosti | Broj učenika |
| 1. | Plesna skupina | Dance&Pilates | 26 |
| 2. | Tečaj crtanja i slikanja | Atelieri Koprivnica | 24 |
| 3. | Nogomet za male | ROSSO | 11 |
| 4. | Nogomet za velike | Škola nogometa grada Koprivnice | 34 |
| 5. | Lab | Znanje na kvadrat | 11 |

Kroz program cjelodnevne škole za školu je nabavljena oprema (kamere, mikrofoni, laserski stroj za graviranje, konvekcijska pećnica, trampolin, tv uređaj, komplet studijske rasvjete) koja je usko vezana uz provođenje pojedinih aktivnosti.

Vezano uz program Erasmus+ projekta koji se financira iz sredstava Europske unije, škola i učenici u veljači 2025. godine bili su domaćini učenicima i učiteljima iz Španjolske, a u travnju 2025. godine naši učenici u pratnji učitelja uzvratili su posjet u Španjolski grad Olvega. U travnju 2025. naši učenici u pratnji učitelja bili na razmjeni u Poljskoj osnovnoj školi Rudnoj Wielikoj. U svibnju smo imali na gostovanju učenike i učitelje iz grada Linares u Španjolskoj. 2 učiteljice u svibnju su sudjelovale na Erasmus + mobilnosti nastavnika u svrhu praćenja nastave (Job shadowing) u sklopu projekta „Start small, dream big: a journey to a better future“.

Mobilnost je obuhvaćala posjet školama koje njeguju prirodne vrtove u okolici Praga, što je povezano sa provođenjem aktivnosti B1 pod nazivom Školski vrt a kojoj su iste učiteljice voditelji. U kolovozu naša je škola ugostila 3 stručnjakinje: Melindu Báder, stručnjakinju s Eötvös Loránd Sveučilišta u Budimpešti (Faculty of Special Needs) u sklopu Erasmus+ projekta “Start Small, Dream Big: Journey to a Better Future” , Danicu Tajčman koja je licencirana trenerica za razvoj kreativnog i učinkovitog mišljenja, te Stašu Dabič Pericu iz Društva KOS, nevladine organizacije koja se bavi kreativnim i otvorenim i suradničkim društvenim procesima .Gošće su kroz dvodnevni program prenijele svoje bogato znanje i iskustvo u području inkluzivnog obrazovanja i rada s učenicima s posebnim obrazovnim potrebama i teškoćama u učenju grupi učitelja, roditelja i pomoćnika u nastavi.

Škola sudjeluje u projektu Shema voća i povrća te mlijeka i mliječnih proizvoda sukladno Pravilniku o provedbi Nacionalne strategije za provedbu školske sheme voća i povrća te mlijeka i mliječnih proizvoda od školske godine 2023./2024. do 2028./2029.

Kao što je bilo i planirano, dobivena je suglasnost Grada Koprivnice za proširenje blagovaonice jer trenutni kapacitet ne ispunjava potrebe škole, te se očekuje da će radovi biti gotovi do kraja 2026 godine.

Učenicima je osiguran jedan hladni i jedan topli obrok u školskoj kuhinji u kojoj se u protekloj školskoj godini hranilo 377 učenika.

Pripremila: voditeljica računovodstva

Valentina Markić

U Koprivnici, 03.11.2025

. Ravnateljica: Helena Knežević, mag.edu.

Predsjednik Školskog odbora:

Tomislav Katalenić, mag.theo.