OBRAZLOŽENJE

1. **Zakonska osnova**

Programa građenja komunalne infrastrukture na području grada Koprivnice za 2026. godinu u daljnjem tekstu: „Program“), donosi se temelju članka 67. Zakona o komunalnom gospodarstvu (“Narodne novine” broj 68/18., 110/18., 32/20., 145/24) i članka 40. Statuta Grada Koprivnice (“Glasnik Grada Koprivnice” broj 4/09., 1/12., 1/13., 3/13. – pročišćeni tekst 1/18, 2/20. i 1/21).

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Programom se određuje slijedeće:

I. građevine komunalne infrastrukture koje će se graditi radi uređenja neuređenih dijelova

građevinskog područja

II. građevine komunalne infrastrukture koje će se graditi u uređenim dijelovima

građevinskog područja

III. građevine komunalne infrastrukture koje će se graditi izvan građevinskog područja

IV. postojeće građevine komunalne infrastrukture koje će se rekonstruirati i način

rekonstrukcije

V. ostalo

Vrijednost sredstava za gradnju objekata i uređaja komunalne infrastrukture za javne površine, staze, nerazvrstane ceste, javnu rasvjetu i odvodnju oborinskih voda planiranih unutar Programa građenja komunalne infrastrukture na području grada Koprivnice za 2026. godinu (u daljnjem tekstu „Program“) obuhvaća troškove izrade projektne dokumentacije i troškove izgradnje za planirane investicijske projekte. Planirani troškovi osim samih troškova izrade projektne dokumentacije, izvođenja radova i nabavke opreme, sadrže i sve prateće troškove – troškove ishođenja dozvola za građenje, stručnog nadzora i ostale troškove za poslove propisane regulativom vezanim uz gradnju.

Troškovi su planirani ovisno o obimu zahvata i dinamici odnosno planiranoj fazi provođenja pojedinog investicijskog projekta. Dio planiranih troškova tako se odnosi na nastavak provedbe već započetih investicijskih projekata, a dio na pripremu i provedbu investicijskih projekata čija realizacija je planirana u 2026. godini ili u narednom razdoblju.

Prioriteti odabira investicijskih projekata planiranih Programom i dinamika njihovog provođenja utvrđeni su na temelju kriterija temeljenih na stvaranju uvjeta za daljnji razvoj, usklađivanju s ostalim razvojnim projektima Grada, iskazanim zahtjevima građana, stanju postojećih objekata, te potrebnim zahvatima na povećanju sigurnosti i osiguranju odgovarajuće kvalitete postojeće komunalne infrastrukture itd.

I. GRAĐEVINE KOMUNALNE INFRASTRUKTURE KOJE ĆE SE GRADITI RADI

UREĐENJA NEUREĐENIH DIJELOVA GRAĐEVINSKOG PODRUČJA

* NERAZVRSTANE CESTE, EKI I JAVNA RASVJETA

1. *Komunalna infrastruktura u nastavku Ulice Miroslava Krleže do Bjelovarske ceste*

Programom su planirana sredstva za nastavak provedbe investicijskog projekta koji je dijelom započet u prethodnoj godini u smislu izrade projektne dokumentacije. Tijekom 2026.godine nastaviti će se s izradom projektno tehničke dokumentacije te rješavati imovinskopravni odnosi. U zadnjem kvartalu godine planiran je početak provedbe izgradnje predmetne investicije u vidu cestovne građevine. Komunalna infrastruktura predmetne investicije obuhvaća osim cestovne građevine za prijelaz preko potoka Koprivnice i izgradnju prometnice, pješačko biciklističkih staza, izgradnju javne rasvjete, oborinske odvodnje, kabelske kanalizacije i hortikulturno uređenje.

1. *Poslovna zona Radnička – zapadni dio*

Programom su planirana sredstva za nastavak izrade projektno tehničke dokumentacije potrebne za početak provedbe investicijskog projekta. U 2025. godini ugovorena je izrada projektne dokumentacije te je trenutno u tijeku izrada idejnog projekta. Programom za 2026. planirana je izrada glavnog projekta te ishođenje građevinske dozvole, kao i rješavanje imovinskopravnih odnosa sa vlasnicima zemljišta.

1. *Nastavak komunalnog opremanja stambene zone „Cvjetna“*

Programom su predviđena sredstva za provedbu investicijskog projekta izgradnje nove prometnice sa pješačko biciklističkom stazom, javnom rasvjetom i kabelskom kanalizacijom kao i nastavak proširenja stambene zone „Cvjetna“ a sve u skladu sa važećim detaljnim planom uređenja. Izgradnjom nove infrastrukture omogućio bi se prometni pristup za oko 20 građevinskih parcela u stambenoj zoni.

1. *Produžetak Ulice Dore Pejačević do Ulice Bajer*

Programom su planirana sredstva za ugovaranje izrade projektne dokumentacije za izgradnju produžetka Ulice Dore Pejačević do Ulice Bajer, ishođenje potrebnih dozvola za početak gradnje, dok je rješavanje imovinsko pravnih odnosa te sama gradnja planirana u projekcijskom razdoblju.

1. *Komunalna infrastruktura rekreacijske zone Cerine - dionica 1*

Programom su planirana sredstva za ugovaranje izrade projektne dokumentacije za izgradnju komunalne infrastrukture u svrhu razvoja prometne mreže rekreacijske zone Cerine kao preduvjet za širenje sportskih sadržaja predviđenih u rekreacijskoj zoni Cerine.

II. GRAĐEVINE KOMUNALNE INFRASTRUKTURE KOJE ĆE SE GRADITI U

UREĐENIM DIJELOVIMA GRAĐEVINSKOG PODRUČJA

* NERAZVRSTANE CESTE, EKI I JAVNA RASVJETA

1. *Kružno raskrižje na spoju državnih cesta DC2 i DC20 te Starčevićeve ulice*

Programom građenja planiran je iznos za dovršetak rješavanja imovinsko pravnih odnosa sa vlasnicima zemljišta te predaja kompletirane projektne dokumentacije i građevinske dozvole sukladno Sporazumu o sufinanciranju Hrvatskim cestama koje su obvezne dovršiti predmetnu investiciju.

* JAVNE POVRŠINE NA KOJIMA NIJE DOZVOLJEN PROMET MOTORNIH VOZILA

1. *Izgradnja pješačkog mosta uz postojeći cestovni u Ulici Braće Radić*

Programom građenja planiran je iznos za izradu projektne dokumentacije za izgradnju pješačkog mosta, ishođenje akta za gradnju i dio sredstava za početak građenja predmetne investicije.

1. *Izgradnja staze u Ulici Novi Brežanec*

Programom građenja predviđena je izgradnja pješačkih staza u Ulici Novi Brežanec sukladno Pravilniku o jednostavnim i drugim građevinama i radovima te dovršetak provedbe investicije.

1. *Izgradnja staze u odvojku Ulice Miklinovec*

Programom građenja planiran je iznos za izradu projektno tehničke dokumentacije za rješenje prometovanja pješaka i biciklista u odvojku Ulice Miklinovec, kao i rješavanje imovinsko pravnih odnosa i gradnja pješačke staze od Ulice Miroslava Krleže do Ulice Mare Matočec. Predmetna staza gradi se u svrhu povezivanja pješačko biciklističke infrastrukture u Ulici Mare Matočec sa ostatkom infrastrukture prema centru grada. Također je planirana izrada projektno tehničke dokumentacije

1. *Uređenje Muzejskog trga*

Programom građenja planirana su sredstva za izgradnju nove pješačke zone u Ulici Đure Estera između Školske i Vijećničke ulice. Projektnom dokumentacijom predviđena je rekonstrukcija i uređenje postojećih pješačkih staza i okoliša te pretvaranje prometnice u pješačku površinu čime se stvara prostor novog “Muzejskog trga”. Uz rekonstrukciju pješačkih staza planirana je rekonstrukcija javne rasvjete te uređenje odvodnje kroz “kišne vrtove”. Investicija se provodi u sklopu Pilot projekta razvoja zelene infrastrukture i/ili kružnog gospodarenja prostorom i zgradama Grada Koprivnice - NPOO.C6.1.R5.02.0021", sufinanciranog iz Nacionalnog plana oporavka i otpornosti.

1. *Izgradnja staze u Mlinarskoj ulici u prigradskom naselju Starigrad*

Programom građenja planiran je iznos za izradu projektne dokumentacije i za izgradnju pješačke infrastrukture u Mlinarskoj ulici u naselja Starigrad u svrhu osiguravanja prometne sigurnosti pješaka i poboljšanja odvodnje oborinskih voda sa prometnice.

* JAVNE ZELENE POVRŠINE – dječja igrališta i sportsko rekreacijski sadržaji

1. *Dječja igrališta*

Programom građenja za 2026.godinu planirana su sredstva za rekonstrukciju postojećih igrališta ili izgradnju novih s nabavom opreme i svih pratećim troškovima do pune gotovosti. Planirana realizacija ovih investicija prilagođavat će se sukladno raspoloživim natječajima za sufinaciranje izgradnje dječjih igrališta ili nabavu igrala.

1. *Razvoj rekreacijske zone Cerine*

Ovom točkom Programa građenja za 2026. godinu planirana su sredstva za izradu projektno tehničke dokumentacije za izgradnju atletskog stadiona u rekreacijskoj zoni Cerine te dovršetak izgradnje teniskih terena započetih u prethodnoj godini, sukladno prijavi na natječaj Ministarstva turizma i sporta.

III. GRAĐEVINE KOMUNALNE INFRASTRUKTURE KOJE ĆE SE GRADITI IZVAN

GRAĐEVINSKOG PODRUČJA

* NERAZVRSTANE CESTE, EKI I JAVNA RASVJETA

1. *Izgradnja spojne ceste od NK Zagorec do naselja Herešin*

Programom građenja za 2026. planira se nastavak izgradnje spojne prometnice od NK Zagorec do naselja Herešin, a sve po rješavanju imovinskopravnih odnosa sa Hrvatskim šumama te ishođenju potrebnih dozvola.

1. *Izgradnja kružnog raskrižja na spoju državne ceste DC2 i nerazvrstane ceste (Radnička cesta) u Koprivnici*

Programom su planirani troškovi za dovršetak izrade projektno tehničke dokumentacije koja je započela u prethodnoj godini, te svi ostali prateći troškovi u smislu zakona kako bi se omogućilo ishođenje akta za građenje a sve u svrhu rješavanja problema pješačkog prijelaza preko državne ceste DC2 i željezničke pruge R202, i izgradnje kružnog raskrižja na predmetnoj državnoj cesti.

1. *Javna rasvjeta staze Štaglinec - Draganovec*

Programom građenja za 2026. godinu planirana je izgradnja javne rasvjete kako bi se osigurala adekvatna osvijetljenost te povećala razina sigurnosti.

* JAVNE ZELENE POVRŠINE

1. *Izgradnja poučne i trim staze „Crna gora“*

Planirana je izgradnja poučne i trim staze temeljem prethodno izrađene projektne dokumentacije. Radovi uključuju sanaciju šumskih puteva koji se uređuju za potrebe poučne i trim staze te postavljanje sprava za vježbanje, informacijskih i edukativnih tabli kao i postavljanje dječjih sprava za formiranje dječjeg igrališta na mjestu postojećeg. Radovi su planirani u drugoj polovici 2026.g sa dovršetkom u 2027.godini.

1. *Izgradnja pješačko biciklističke staze u naselju Jagnjedovec*

Programom građenja za 2026. godinu planiran je iznos za izradu projektno tehničke dokumentacije izgradnje pješačko biciklističke staze u svrhu povećanja prometne sigurnosti.

IV. POSTOJEĆE GRAĐEVINE KOMUNALNE INFRASTRUKTURE KOJE ĆE SE

REKONSTRUIRATI

* NERAZVRSTANE CESTE, EKI I JAVNA RASVJETA

1. *Rekonstrukcija Svilarske ulice*

Programom građenja planiran je iznos za izradu projektno tehničke dokumentacije za definiranje obuhvata zahvata te sve predradnje neophodne za početak izvođenja radova.

1. *Izgradnja staze i rekonstrukcija prometnice u Ulici Severovec*

Programom građenja planirana su sredstva za izradu projektno tehničke dokumentacije te izvođenje radova izgradnje staze za zajedničko korištenje pješaka i biciklista i rekonstrukcija prometnice u svrhu povećanja prometne sigurnosti.

1. *Rekonstrukcija prometnice i izgradnja pješačke staze u Ulici kraljice Jelene*

Programom građenja planirana su sredstva za izradu projektno tehničke dokumentacije te izvođenje radova izgradnje staze za zajedničko korištenje pješaka i biciklista i rekonstrukcija prometnice u dijelu koliko je neophodno u svrhu povećanja prometne sigurnosti.

* GROBLJA

1. *Proširenje gradskog groblja "Pri Svetom Duhu"*

Planirana su sredstva za projektnu dokumentaciju u svrhu proširenja gradskog groblja „Pri Svetom Duhu“, dok se radovi na proširenju groblja, pješačkih staza, nabavi predmeta i opreme na površinama groblja planira u narednom razdoblju.

V. OSTALO

Planirana su sredstva nepredvidivih troškova izrade tehničkih rješenja, projektne dokumentacije, otkup zemljišta, radovi i stručni nadzor rekonstrukcije ili izgradnje građevina komunalne infrastrukture koji se iz objektivnih razloga nisu mogli pravovremeno predvidjeti.

Također predviđena je i mogućnost nepredvidivih troškova kao što su na primjer troškovi unutar investicija čija se realizacija u 2025.g privodi kraju no postoji mogućnost da dio troškova ili sam okončani obračun bude proveden početkom 2026. godine.

1. **Potrebna sredstva za provedbu akta**

Za provedbu Programa u Proračunu Grada Koprivnice za 2026. godinu potrebno je osigurati sveukupno 5.686.600,00 EUR. Izvori financiranja planirani su na slijedeći način:

* sredstva komunalne naknade u iznosu od 2.197.500,00 eura,
* sredstva komunalnog doprinosa u iznosu od 337.100,00 eura,
* sredstva Proračun - opći prihodi i primici u iznosu 2.500.00,00 eura,
* sredstva od prodaje nefinancijske imovine u iznosu od 260.000,00 eura,
* sredstva kapitalnih pomoći od izvanproračunskih korisnika u iznosu od 250.000,00 eura te
* sredstva kapitalnih pomoći iz državnog proračuna u iznosu od 142.000,00 eura.

U skladu sa svime naprijed navedenim predlaže se donošenje Programa građenja komunalne infrastrukture na području Grada Koprivnice za 2026. godinu u priloženom tekstu.

Nositelj izrade:

Predlagatelj:

Gradonačelnik:

Mišel Jakšić

Upravni odjel za izgradnju grada,

upravljanje nekretninama i

komunalno gospodarstvo

Pročelnik:

Mario Perković