Na temelju članka 215. stavka 2. Pravilnika o proračunskom računovodstvu i računskom planu („Narodne novine“, br. 158/23 i 154/24) i članka 40. Statuta Grada Koprivnice ("Glasnik Grada Koprivnice", br. 4/09, 1/12, 1/13, 3/13 - pročišćeni tekst, 1/18, 2/20 i 1/21) Gradsko vijeće Grada Koprivnice na 4. sjednici održanoj dana 27.11.2025. godine donijelo je

**ODLUKU O IZMJENAMA ODLUKE O RASPODJELI REZULTATA GRADA KOPRIVNICE ZA 2024. GODINU**

**Članak 1.**

U Odluci o raspodjeli rezultata za 2024. godinu („Glasnik Grada Koprivnice“ 4/25; dalje u tekstu: Odluka) članak 8. mijenja se i glasi:

|  |  |  |
| --- | --- | --- |
| **Račun** | **Naziv računa** | **Saldo** |
| **92211** | Višak prihoda poslovanja | 601.702,76 |
| **92222** | Manjak prihoda od nefinancijske imovine | -1.541.350,51 |
| **92213** | Višak primitaka od financijske imovine | 58.748,57 |
| **922** | **Višak/manjak** | **-880.899,18** |

**Članak 2.**

U Odluci članak 9. mijenja se i glasi:

„Metodološki viškovi utvrđeni godišnjim obračunom ne raspoređuju se na daljnju potrošnju već se rezerviraju za pokriće utvrđenih metodoloških manjkova proračunskih korisnika.

Dio neutrošenih namjenskih prihoda raspoređuje se za sljedeće namjene:

* Neutrošen prihod od komunalnog doprinosa u iznosu od 67.676,55 EUR raspoređuje se u Upravni odjel za izgradnju grada, upravljanje nekretninama i komunalno gospodarstvo unutar Programa „Izgradnja i rekonstrukcija prometnica, staza, javna rasvjeta i oborinska odvodnja“,
* Neutrošen prihod od komunalne naknade u iznosu od 359.791,29 EUR raspoređuje se u Upravni odjel za izgradnju grada, upravljanje nekretninama i komunalno gospodarstvo unutar Programa „Održavanje objekata komunalne infrastrukture“,
* Neutrošen prihod naknada za zadržavanje nezakonito izgrađene zgrade u prostoru u iznosu od 33.180,69 EUR raspoređuje se u Upravni odjel za prostorno uređenje za potrebe izrade ostalih prostornih planova te PPU i GUP,
* Neutrošen prihod naknade iz cijene smeća u iznosu od 25.020,87 EUR raspodjeljuje se u Upravni odjel za izgradnju grada, upravljanje nekretninama i komunalno gospodarstvo unutar Programa zaštite okoliša,
* Neutrošen prihod od 27.185,00 EUR iz ostvarenih pomoći za decentralizirane funkcije školstva raspoređuje se unutar Upravnog odjela za društvene djelatnosti, Glava 7 Odgoj, obrazovanje, rehabilitacija korisnik COOR Podravsko sunce za potrebe nabave kombi vozila,
* Neutrošen prihod od 35.653,87 EUR ostvarenog iz Projekta provedbe edukativnih, kulturnih i sportskih aktivnosti uplaćenog od Ministarstva demografije i useljeništva raspoređuje se unutar Upravnog odjela za društvene djelatnosti, Glava 01 i 02 kod korisnika DV „Tratinčica“ radi dovršetka projekta započetog u 2024. godini,
* Neutrošen prihod ostvarene pomoći u iznosu od 137.248,75 EUR uplaćenog od Državnog izbornog povjerenstva Republike Hrvatske raspoređuje se unutar Upravnog odjela za poslove gradskog vijeća i opće poslove unutar Programa „Provođenje izbora“ (aktivnost „Predsjednički izbori“),
* Neutrošen prihod tekućih pomoći EU sredstava iz projekta Energy efficient and sustainable City of Koprivnica u iznosu od 9.910,00 EUR raspoređuje se unutar Upravnog odjela za financije, gospodarstvo i europske poslove u sklopu aktivnosti Energy efficient and sustainable City of Koprivnica,
* Neutrošen prihod od prodaje nefinancijske imovine u iznosu od 86.995,45 EUR raspoređuje se u Upravni odjel za izgradnju grada, upravljanje nekretninama i komunalno gospodarstvo u program „Izgradnja objekata komunalne infrastrukture“, unutar aktivnosti „Izgradnja i rekonstrukcija prometnica, staza, parkirališta, javne rasvjete i oborinske odvodnje“ za izgradnju DTK,,
* Iznos neutrošenog viška primitaka od financijske imovine u iznosu od 58.748,57 EUR raspoređuje se unutar Upravnog odjela za financije, gospodarstvo i europske poslove unutar aktivnosti „Otplata kredita“.

Raspored sredstava iz članka 9. ove Odluke planirat će se u IV. izmjenama i dopunama Proračuna Grada Koprivnice za 2025. godinu i projekcijama za 2026. i 2027. godinu.“

**Članak 3.**

Temeljem dopisa Ministarstva demografije i useljeništva (KLASA 402-05/24-01/112, URBROJ: 519/04-01-02/2-25-9) od 11. kolovoza 2025. godine utvrđena je obveza povrata sredstava u iznosu od 7.781,51 EUR. Iznos je utvrđen temeljem završenog Izvješća o provedbi aktivnosti u sklopu Pilot projekta Javnog poziva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole. Obzirom da je navedeni iznos sadržan u rezultatu poslovanja na kontu 92211 - izvor financiranja tekuće pomoći iz državnog proračuna potrebno je izvršeni povrat proknjižiti na teret rezultata poslovanja.

**Članak 4.**

Temeljem naknadnih analiza poslovnih događaja utvrđeno je da je korisnik COOR Podravsko sunce omaškom proknjižio iznos od 25,51 EUR kao dvostruki prihod u ranijim razdobljima. S ciljem usklade knjiženja u riznici Grad Koprivnica obvezan je iznos prihodovati u korist rezultata poslovanja – izvor 1 Opći prihodi i primici.

**Članak 5.**

Ovom Odlukom mijenja se stanje izvora i to; izvor 5101 - decentralizirana sredstva (pomoći), koji se ovom Odlukom ispravlja sa 23.654,91 EUR na 27.185,00 EUR na teret izvora 1 – opći prihodi i primici, izvora 5204 – kapitalne pomoći od izvanproračunskih korisnika sa -1.095,78 EUR koji se u cijelosti pokriva na teret općih prihoda i primitaka čije se stanje utvrđuje u iznosu od -597.599,01 EUR.

**Članak 6.**

Zadužuje se Upravni odjel za financije, gospodarstvo i europske poslove, odsjek za financije, za provođenje knjiženja iz ove Odluke.

**Članak 7.**

Ova Odluka stupa na snagu osmoga dana od dana objave u „Glasniku Grada Koprivnice“.

**GRADSKO VIJEĆE**

**GRADA KOPRIVNICE**

KLASA: 400-01/24-03/0002

URBROJ: 2137-1-05/2-25-12

Koprivnica, 27.11.2025.

PREDSJEDNIK:

Marko Potroško