Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 144/22), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka 40. Statuta Grada Koprivnice („Glasnik Grada Koprivnice“, broj4/09,1/12,1/13,3/13 - pročišćeni tekst, 1/18, 2/20 i 1/21), Gradsko vijeće Grada Koprivnice na 4. sjednici, održanoj 27.11.2025. godine, donosi

**ANALIZU STANJA**

**sustava civilne zaštite na području Grada Koprivnice za 2025. godinu**

1. **UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Grad Koprivnica obavezan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) (u daljnjem tekstu: *Zakon*), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Analizom stanja sustava civilne zaštite na području Grada Koprivnice za 2025. godinu prati se napredak implementacije ciljeva iz Smjernica za organizaciju i razvoj sustava civilne zaštite Grada Koprivnice za razdoblje od 2024. do 2027. godine (KLASA: 810-01/23-01/0003, URBROJ: 2137-1-03-02/3-23-2, od dana 18. prosinca 2023. godine), utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz Plana razvoja sustava civilne zaštite na području Grada Koprivnice za 2025. godinu (KLASA: 240-01/24-01/0008, URBROJ: 2137-1-03-03/3-24-2, od dana 19. prosinca 2024. godine) analizira financiranje sustava civilne zaštite i realizacija svih drugih aktivnosti od značaja za provođenje revizije Plana razvoja sustava civilne zaštite.

1. **VAŽNIJE SASTAVNICE SUSTAVA CIVILNE ZAŠTITE I NJIHOVO STANJE**
   1. **PROCJENA RIZIKA OD VELIKIH NESREĆA**

Grad Koprivnica ima usvojenu Procjenu rizika od velikih nesreća za Grad Koprivnicu (KLASA: 240-01/24-01/0004, URBROJ: 2137-1-03-03/3-24-7 od dana 19. prosinca 2024. godine).

Procjenu rizika od velikih nesreća izradila je Radna skupina osnovana Odlukom gradonačelnika o postupku izrade Procjene rizika od velikih nesreća za Grad Koprivnicu i osnivanju Radne skupine za izradu Procjene rizika od velikih nesreća za Grad Koprivnicu (KLASA: 240-01/24-01/0004, UR BROJ: 2137-1-03-02/4-24-3 od 25. srpnja 2024. godine).

Procjena rizika od velikih nesreća za Grad Koprivnicu izrađena je sukladno Smjernicama za izradu procjena rizika od velikih nesreća na području Koprivničko-križevačke županije (KLASA: 810-03/17-01/2, URBROJ: 2137-01/11-01/01-17-4, od dana 13. veljače 2017. godine).

* 1. **PLANSKI DOKUMENTI**
     1. **Plan djelovanja civilne zaštite**

Grad Koprivnica ima usvojen Plan djelovanja civilne zaštite Grada Koprivnice (KLASA: 240-01/25-01/0003, URBROJ: 2137-1-03-03/3-25-4, od dana 18. srpnja 2025. godine).

Plan djelovanja civilne zaštite je operativni dokument prvenstveno namijenjen za potrebe djelovanja Stožera civilne zaštite Grada Koprivnice kao stručnog, operativnog i koordinativnog tijela za provođenjem mjera i aktivnosti civilne zaštite u velikim nesrećama. Osim toga, Plan obuhvaća način djelovanja operativnih snaga sustava civilne zaštite.

* 1. **VOĐENJE EVIDENCIJE PRIPADNIKA OPERATIVNIH SNAGA SUSTAVA CIVILNE ZAŠTITE**

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine”, broj 75/16), ustrojena je evidencija vlastitih pripadnika za operativne snage sustava civilne zaštite Grada Koprivnice za:

* članove Stožera civilne zaštite,
* povjerenike i zamjenike povjerenika civilne zaštite,
* pravne osobe od interesa za sustav civilne zaštite,
* koordinatore na lokaciji.

Podaci o pripadnicima operativnih snaga kontinuirano se ažuriraju u planskim dokumentima Grada Koprivnice.

* 1. **PROVOĐENJE VJEŽBI CIVILNE ZAŠTITE**

U Koprivnici je u studenom 2025. godine održana vježba civilne zaštite:

Naziv vježbe: Evakuacija zaposlenika Grada Koprivnice i mobilizacija Stožera civilne zaštite Grada Koprivnice do faze javljanja na mobilizacijsko mjesto

Tema vježbe: Evakuacija zaposlenika Grada Koprivnice i mobilizacija Stožera civilne zaštite Grada Koprivnice putem teklićkog sustava s pretpostavkom prekida telekomunikacijskih veza (uzrok prekida: potres)

Mjesto izvođenja vježbe – lokacija vježbe:Grad Koprivnica, Zgrada Gradske u prave, Zrinski trg 1, 48 000 Koprivnica.

1. **OPERATIVNE SNAGE SUSTAVA CIVILNE ZAŠTITE**

Mjere i aktivnosti u sustavu civilne zaštite na području Grada Koprivnice provode sljedeće operativne snage sustava civilne zaštite:

* Stožer civilne zaštite Grada Koprivnice,
* JVP Grada Koprivnice,
* Vatrogasna zajednica Grada Koprivnice,
* Gradsko društvo Crvenog križa Koprivnica,
* HGSS – Stanica Koprivnica,
* povjerenici civilne zaštite i njihovi zamjenici,
* koordinatori na lokaciji,
* pravne osobe u sustavu civilne zaštite,
* udruge.
  1. **STOŽER CIVILNE ZAŠTITE**

Stožer civilne zaštite Grada Koprivnice osnovan je Odlukom gradonačelnika o osnivanju i imenovanju načelnika, zamjenika načelnika i članova Stožera civilne zaštite Grada Koprivnice (KLASA: 240-01/25-02/0001, URBROJ: 2137-1-03-03/3-25-20 od dana 6. lipnja 2025. godine).

Stožer civilne zaštite Grada Koprivnice sastoji se od načelnice Stožera, zamjenika načelnice Stožera i 12 članova.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom stožera civilne zaštite Grada Koprivnice rukovodi načelnica Stožera, a kada se proglasi velika nesreća, rukovođenje preuzima gradonačelnik. Način rada Stožera civilne zaštite uređen je Poslovnikom o rada Stožera civilne zaštite Grada Koprivnice (KLASA: 011-01/21-01/0001, URBROJ: 2137/01-03/2-21-1, od dana 09. rujna 2021. godine i Dopune Poslovnika o radu Stožera civilne zaštite Grada Koprivnice KLASA: 011-01/21-01/0001, URBROJ: 2137-1-03-03/3-25-2, od dana 18. lipnja 2025. godine.

Stožer civilne zaštite Grada Koprivnice upoznat je sa *Zakonom,* podzakonskim aktima, načinom djelovanja sustava civilne zaštite, načelima sustava civilne zaštite i sl.

Mobilizacija Stožera vrši se sukladno Shemi mobilizacije Stožera civilne zaštite Grada Koprivnice (KLASA: 810-01/18-01/0001, URBROJ: 2137/01-03/8-18-39, od dana 16. listopada 2018. godine).

Kontakt podaci Stožera civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Grada.

* 1. **OPERATIVNE SNAGE VATROGASTVA**

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Prema Zakonu o vatrogastvu („Narodne novine“, broj 125/19, 114/22, 155/23), na području Grada Koprivnice vatrogasnu djelatnost provodi Javna vatrogasna postrojba Grada Koprivnice i Vatrogasna zajednica Grada Koprivnice u koju su udružena dobrovoljna vatrogasna društva: DVD Koprivnica, DVD Bakovčica, DVD Draganovec, DVD Jagnjedovec, DVD Reka, DVD Starigrad, DVD Herešin, DVD Štaglinec, IDVD Željezničar, IDVD Bilokalnik i IDVD Podravka.

* + 1. **Javna vatrogasna postrojba Grada Koprivnice**

JVP Grada Koprivnice trenutno broji 76 zaposlenika, od toga 74 operativna vatrogasca i 2 stručne službe.

JVP Grada Koprivnice posjeduje standardnu oprema po vozilima (2 navalna, 2 AC, Šumsko lako vozilo, Tehničko vozilo, autoljestva, vozilo s modularnom nadogradnjom za gašenje požara), odnosno standardnu opremu za vatrogasnu postrojbu kategorije III. Vrste III.

U ovoj godini nabavljena je sljedeća skupna oprema:

* Rukavice za tehničke intervencije,
* Utikač za simuliranje punjenja el. Vozila,
* Ručni alat za obijanje brava,
* Termokamera,
* Baterijske svjetiljke,
* Navlake za zaštitu od ozljeda prilikom aktiviranja zračnih jastuka,
* Dišni aparat – samospasioc,
* Alat za otvaranje vrata vozilima – zračni jastuci,
* Alat za razvaljivanje,
* Akumulatorski alat – bušilice s pripadajućim setom ključeva,
* Maske za zaštitu dišnih organa s pripadajućom opremom.

Popis aktivnosti provedenih u 2025. godini:

Edukacije: Sudjelovanje djelatnika JVP-a na natjecanju Croatia Rescue Challengu 2025. u Karlovcu – osvojeno 3. mjesto, Sudjelovanje djelatnika JVP-a na Croatia Rescue Challengu u svrhu pružanja operativne i tehničke podrške tijekom trajanja natjecanja.

Usavršavanje: Prisustvovanje 19. stručnom skupu vatrogasaca u Opatiji.

Intervencije: Broj intervencija do 01.10.2025., ukupno: 329, Osiguranje slijetanja helihoptera HHMS, ukupno: 13.

Osiguranja:Sportske manifestacije: 11, Javni skupovi: 1

Dislokacije: Sudjelovanje na redovnoj dislokaciji na NP Brijuni.

Preventivne akcije edukacije vrtićke i školske djece: Posjet učenika Osnovna škola Koprivnički Ivanec, Posjet učenika Obrtničke škole Koprivnica, Posjet obrtu za čuvanje djece u Starigradu.

Vježbe sa žurnim službama i /ili poslovnim partnerima: Vježba u Domu za starije i nemoćne osobe Koprivnica, Sudjelovanje na županijskoj vježbi Zajednička snaga 2025. na području Općine Sveti Petar Orehovec, Sudjelovanje na vježbi masovne nesreće u koprivničkom željezničkom kolodvoru, u sklopu Nacionalnog dana hitne medicinske službe, Vježba evakuacije i spašavanja u krugu tvornice Danica-mesna industrija.

* + 1. **Vatrogasna zajednica Grada Koprivnice**

U Vatrogasnu zajednicu Grada Koprivnice su udružena dobrovoljna vatrogasna društva: DVD Koprivnica, DVD Bakovčica, DVD Draganovec, DVD Jagnjedovec, DVD Reka, DVD Starigrad, DVD Herešin, DVD Štaglinec, IDVD Željezničar, IDVD Bilokalnik i IDVD Podravka.

**Tablica 1. Dobrovoljno vatrogasno društvo Koprivnica**

|  |  |
| --- | --- |
| **Broj operativnih vatrogasaca** **i broj članova DVD-a** | Operativnih- matičnih i ostalih članova: 29  Ukupan broj članova: 278 |
| **Osnovna oprema za djelovanje u slučaju velikih nesreća i katastrofa** | Vatrogasna vozila (autocisterne), kombi vozilo, autoprikolica za prijevoz opreme, brana za obranu od poplava, generator za struju, motorne i elektro pumpe, motorna pila, osobna i skupna zaštitna oprema, oprema za pružanje prve pomoći, oprema za zaštitu dišnih organa sa pripadajućom opremom |
| **Aktivnosti u 2025. godini (vezano uz zaštitu i spašavanje)**  **Akcije**  **Edukacije**  **Usavršavanja**  **Intervencije** | Akcije: 2  Edukacije: 8  Usavršavanja: 4  Intervencije: 1 |

**Tablica 2. Dobrovoljno vatrogasno društvo Bakovčica**

|  |  |
| --- | --- |
| **Broj operativnih vatrogasaca** **i broj članova DVD-a** | 3, 79 |
| **Osnovna oprema za djelovanje u slučaju velikih nesreća i katastrofa** | vatrogasno putničko vozilo za prijevoz vatrogasaca,  osnovna oprema vatrogasaca prema Pravilniku o minimumu tehničke opreme i sredstava vatrogasnih postrojbi |
| **Aktivnosti u 2025. godini (vezano uz zaštitu i spašavanje)**  **Akcije**  **Edukacije**  **Usavršavanja**  **Intervencije** | Edukacije 0  Akcije 0 |

**Tablica 3. Dobrovoljno vatrogasno društvo Draganovec**

|  |  |
| --- | --- |
| **Broj operativnih vatrogasaca** **i broj članova DVD-a** | 14, 201 |
| **Osnovna oprema za djelovanje u slučaju velikih nesreća i katastrofa** | Vatrogasna prikolica sa opremom  (pumpa, potopna pumpa agregat za struju, vatrogasne cijevi, oprema za prvu pomoć), kombi vozilo |
| **Aktivnosti u 2025. godini (vezano uz zaštitu i spašavanje)**  **Akcije**  **Edukacije**  **Usavršavanja**  **Intervencije** | Edukacije 2  Usavršavanja 3 |

**Tablica 4. Dobrovoljno vatrogasno društvo Jagnjedovec**

|  |  |
| --- | --- |
| **Broj operativnih vatrogasaca** **i broj članova DVD-a** | 23, 118 |
| **Osnovna oprema za djelovanje u slučaju velikih nesreća i katastrofa** | Osobna zaštitna oprema za strukturne požare i požare otvorenog prostora, motorna i električna pumpa za vodu, Generator za struju, Reflektori za rasvjetu, Motorne pile, Termo kamera, Detektor plinova  Izolacijski aparati i rezervne boce, Zračni jastuk za podizanje tereta, Mobilna brana za vodu, Vatrogasne ljestve, Oprema za pružanje prve pomoći |
| **Aktivnosti u 2025. godini (vezano uz zaštitu i spašavanje)**  **Akcije**  **Edukacije**  **Usavršavanja**  **Intervencije** | Akcije 25  Edukacije 2  Usavršavanja 3  Intervencije 7 |

**Tablica 5. Dobrovoljno vatrogasno društvo Reka**

|  |  |
| --- | --- |
| **Broj operativnih vatrogasaca** **i broj članova DVD-a** | 10 |
| **Osnovna oprema za djelovanje u slučaju velikih nesreća i katastrofa** | kombi vozilo za prijevoz vatrogasaca, prikolica za prijevoz opreme, vatrogasne pumpe morotna i električna, generator za struju, reflektori,mobilna brana za obranu od poplave,medicinske oprema. |
| **Aktivnosti u 2025. godini (vezano uz zaštitu i spašavanje)**  **Akcije**  **Edukacije**  **Usavršavanja**  **Intervencije** | Intervencije 3 |

**Tablica 6. Dobrovoljno vatrogasno društvo Starigrad**

|  |  |
| --- | --- |
| **Broj operativnih vatrogasaca** **i broj članova DVD-a** | 17, 91 |
| **Osnovna oprema za djelovanje u slučaju velikih nesreća i katastrofa** | Kombi vozilo za prijevoz vatrogasaca, vatrogasna prikolica sa opremom, osnovna zaštitna oprema za strukturne i požare otvorenog prostora, motorna pumpa Honda ,električna pumpa, agregati za struju, prijenosni reflektor, motorne pile,plutajuća motorna pumpa Honda |
| **Aktivnosti u 2025. godini (vezano uz zaštitu i spašavanje)**  **Akcije**  **Edukacije**  **Usavršavanja**  **Intervencije** | Akcije: dislokacija 2 člana  Edukacije: 3  Usavršavanja: 2  Intervencije: 0  Vježbe: 2 |

**Tablica 7. Dobrovoljno vatrogasno društvo Herešin**

|  |  |
| --- | --- |
| **Broj operativnih vatrogasaca** **i broj članova DVD-a** | 4,47 |
| **Osnovna oprema za djelovanje u slučaju velikih nesreća i katastrofa** | Kombi vozilo  Pumpa za ispumpavanje  Motorna pila |
| **Aktivnosti u 2025. godini (vezano uz zaštitu i spašavanje)**  **Akcije**  **Edukacije**  **Usavršavanja**  **Intervencije** | Usavršavanje - 2  Intervencija -1 |

**Tablica 8. Dobrovoljno vatrogasno društvo Štaglinec**

|  |  |
| --- | --- |
| **Broj operativnih vatrogasaca** **i broj članova DVD-a** | 19, 220 |
| **Osnovna oprema za djelovanje u slučaju velikih nesreća i katastrofa** | navalno vozilo,  kombi vozilo,potopne pumpe,  motorne pile,  izolacijski aparati |
| **Aktivnosti u 2025. godini (vezano uz zaštitu i spašavanje)**  **Akcije**  **Edukacije**  **Usavršavanja**  **Intervencije** | Akcije 5  Edukacije 5  Intervencije 2 |

**Tablica 9. Industrijsko dobrovoljno vatrogasno društvo Željezničar**

|  |  |
| --- | --- |
| **Broj operativnih vatrogasaca** **i broj članova DVD-a** | 8, 14 |
| **Osnovna oprema za djelovanje u slučaju velikih nesreća i katastrofa** | kombi vozilo,osnovna oprema vatrogasaca prema Pravilniku o minimumu tehničke opreme i sredstava vatrogasnih postrojbi |
| **Aktivnosti u 2025. godini (vezano uz zaštitu i spašavanje)**  **Akcije**  **Edukacije**  **Usavršavanja**  **Intervencije** | Akcije 3  Edukacija 1 |

**Tablica 10. Industrijsko dobrovoljno vatrogasno društvo Bilokalnik**

|  |  |
| --- | --- |
| **Broj operativnih vatrogasaca** **i broj članova DVD-a** | 9, 22 |
| **Osnovna oprema za djelovanje u slučaju velikih nesreća i katastrofa** | Plutajuća vatrogasna centrifugalna pumpa, 3 komada  Prijenosna klipna vatrogasna pumpa, 1 komad  Punjač akumulatora prijenosnih radiostanica, 2 komada, vatrogasna cijev, plosnata, dužina 20 m, promjer C-52 mm, 12 komada, vatrogasna cijev, plosnata, dužina 20 m, promjer B-75 mm, 8 komada  Aparat za gašenje na bazi vode, 3 komada |
| **Aktivnosti u 2025. godini (vezano uz zaštitu i spašavanje)**  **Akcije**  **Edukacije**  **Usavršavanja**  **Intervencije** | Vježbe - 1 |

**Tablica 11. Industrijsko dobrovoljno vatrogasno društvo Podravka**

|  |  |
| --- | --- |
| **Broj operativnih vatrogasaca** **i broj članova DVD-a** | 29, 66 |
| **Osnovna oprema za djelovanje u slučaju velikih nesreća i katastrofa** | 2 pumpe za ispumpavanje vode,  1 kombi vozilo 2 visokotlačni modul, izolacijski aparati |
| **Aktivnosti u 2025. godini (vezano uz zaštitu i spašavanje)**  **Akcije**  **Edukacije**  **Usavršavanja**  **Intervencije** | vježbe evakuacije 5  usavršavanja 5  intervencija 8 |

* 1. **OPERATIVNE SNAGE HRVATSKOG CRVENOG KRIŽA**

Prema Zakonu o Hrvatskom Crvenom križu, osnovni ciljevi društava Crvenog križa su ublažavanje ljudskih patnji, a osobito onih izazvanih velikim prirodnim, ekološkim i drugim nesrećama, s posljedicama masovnih stradanja i epidemijama.

Stupanjem na snagu Zakona o sustavu civilne zaštite („Narodne novine“ broj 82/15,118/13, 31/20, 20/21, 114/22) definirano je da je Crveni križ operativna snaga u zaštiti i spašavanju te su sukladno tome izrađeni potrebni dokumenti u jedinicama lokalne samouprave, a uloga Gradskog društva Crvenog križa Koprivnica je priprema i obučavanje ekipa, odnosno interventnog tima, te volontera i građana, za slučaj izvanrednih situacija. Gradsko društvo Crvenog križa Koprivnica, kao dio sustava Hrvatskog Crvenog križa, kontinuirano provodi osposobljavanje svojih zaposlenika i članova-volontera, ima u pripremi opremu za djelovanje u katastrofama i izvanrednim situacijama i provodi kontinuirano informiranje i educiranje građana.

Gradsko društvo Crvenog križa Koprivnica operativna je snaga zaštite i spašavanja za područje grada Koprivnice i 11 općina: Koprivnički Ivanec, Koprivnički Bregi, Novigrad Podravski, Hlebine, Peteranec, Sokolovac, Rasinja, Legrad, Đelekovec, Gola i Peteranec. Temeljem Pravilnika o ustroju, pripremi i djelovanju u kriznim situacijama, a temeljem odluke Skupštine Hrvatskog Crvenog križa, GDCK Koprivnica je donio Odluku o imenovanju Kriznog stožera. Krizni stožer je zadužen te su izrađeni potrebni dokumenti – Operativni plan djelovanja u kriznim situacijama i Standardni operativni postupci za djelovanje u kriznim situacijama.

Tablica 12: Pregled aktivnosti GDCK Koprivnica u 2025. godini

|  |  |
| --- | --- |
| BROJ ČLANOVA  (zaposleni, operativni, volonteri) | Hrvatski Crveni križ Gradsko društvo Crvenog križa Koprivnica ima ukupno četrdeset i jednog zaposlenog, od toga četrnaest stalno zaposlenih osoba na puno radno vrijeme, dvadeset šest osoba na određeno vrijeme, u sklopu projekta Naša pomoć-vaša podrška, te jedna osoba u sklopu programa Javni radovi. Stalno zaposlene osobe educirane su za izvanredne situacije te je Gradski interventni tim sastavljen od više od 20 educiranih volontera za izvanredne situacije za područja koje svojim djelovanjem pokriva HCK GDCK Koprivnica, a to su grad Koprivnica i 11 okolnih općina. |
| POPIS AKTIVNOSTI PROVEDENIH U 2025.god.  (akcije, edukacije, usavršavanja, intervencije i sl.) | Članovi HCK GDCK Koprivnica su u siječnju 2025. godine sudjelovali u edukaciji pružanja prve pomoći za voditelje podmladaka i mladih, što je bila svojevrsna priprema za nadolazeća školska natjecanja u ožujku, u organizaciji Društva Crvenog križa Koprivničko-križevačke županije.  Gradsko društvo Crvenog križa Koprivnica sudjelovalo je i u obilježavanju 10. Dana za znanost, održanog u Gimnaziji „Fran Galović“ u subotu, 22. ožujka 2025. godine. Na manifestaciji kojom se promoviraju i populariziraju različita područja znanosti koprivnički Crveni križ sudjeluje s prezentacijom osnova pružanja prve pomoći i ukazivanjem na opasnosti konzumiranja alkohola i droga.  Članovi HCK GDCK Koprivnica sudjelovali su 10. travnja 2025. godine na Tehničkom zboru sudionika sustava civilne zaštite. Na zboru su aktivno sudjelovali i članovi Interventnog tima HCK GDCK Koprivnica koji su podigli šatore te pokazali kombi vozila, krevete, stolove, klupe, ruksake SET2GO, isušivač i ostalu opremu za djelovanje u kriznim situacijama. Predstavili su i aktivnosti kao što su učenje pružanja prve pomoći pri čemu su na lutki demonstrirali vježbe reanimacije, pokazali kako se izvodi Heimlichov zahvat u slučaju gušenja te objašnjavali što trebaju sadržavati torbice prve pomoći. U šatorima Crvenog križa posjetitelji su imali prilike izmjeriti tlak i šećer u krvi, pričali smo s njima o zdravlju, a ukazivali smo i na štetnost konzumacije alkohola i droga pri čemu su zainteresirani mogli isprobati „pijane naočale“.  Član HCK GDCK Koprivnica Stjepan Lončar je zajedno sa članovima Županijskog interventnog tima Društva Crvenog križa Koprivničko-križevačke županije sudjelovao u dvodnevnim aktivnostima u sklopu projekta SEE ME 2 – Safe and Equal in EMErgencies 2, usmjerene na osnaživanje osoba s invaliditetom te unapređenje znanja i vještina pripadnika hitnih službi za postupanje prema osobama s invaliditetom u hitnim situacijama. Osposobljavanje se provodilo po principu *train the trainer* i obuhvaćalo teorijski i praktični dio. Sudionici su educirani o vrstama invaliditeta i specifičnostima pristupa osobama s oštećenjem sluha i vida, intelektualnim teškoćama, tjelesnim oštećenjima te poremećajima iz spektra autizma.  Gradsko društvo Crvenog križa Koprivnica sudjelovalo je na obilježavanju Nacionalnog dana hitne medicinske službe u organizaciji Zavoda za hitnu medicinu Koprivničko-križevačke županije u suradnji s Vatrogasnom zajednicom Koprivničko-križevačke županije, Policijskom upravom Koprivničko-križevačke županije, Centrom 112 i učenicima Srednje medicinske škole Koprivnica. Vježba je održana 30. travnja 2025.  Članovi i volonteri HCK GDCK Koprivnica sudjelovali su u redovitoj godišnju edukaciji i treningu za članove Županijskog interventnog tima u organizaciji Društva Crvenog križa Koprivničko-križevačke županije. Od 30. svibnja do 3. lipnja 2025. godine u Dječjem odmaralištu Križevci u Pagu 35 članova gradskih interventnih timova te volontera i djelatnika HCK GDCK Koprivnica usvajali su znanja i vještine potrebne u različitim izvanrednim situacijama, akcijama zaštite i spašavanja te redovitom djelovanju.  Na susretu Moto kluba Roosters Koprivnica, u subotu 21. lipnja 2025. godine djelatnici i volonteri HCK GDCK Koprivnica prezentirali su tehnike pružanja prve pomoći i pijane naočale. Osim navedenog, djelatnici HCK GDCK Koprivnica su motociklistima prezentirali ispravan način skidanja kacige nakon prometne nesreće. Također, podizala se svijest o opasnosti od konzumacije alkohola i sudjelovanja u prometu.  Voditelj Odjela pučke kuhinje i glavni kuhar HCK GDCK Koprivnica Kristijan Kolarek bio je voditelj treninga i glavni mentor polaznika treninga za rad s terenskim kuhinjama koji se održao na otoku Čiovu u organizaciji Hrvatskog Crvenog križa. Karlo Ganžulić, Voditelj Odjela za zdravstvene programe i Službu traženja, HCK GDCK Koprivnica je 4. rujna u Areni Varaždin sudjelovao u stožerno-zapovjednoj vježbi „Sjever 2025.“, u organizaciji Ravnateljstva civilne zaštite. Cilj vježbe bio je provjera i unaprjeđenje spremnosti sustava civilne zaštite za učinkovit odgovor na složene izvanredne situacije. |

Tablica 13: Pregled opreme GDCK Koprivnica za 2025. godinu

|  |  |
| --- | --- |
| Vrsta opreme | Količina |
| AVD uređaj | 1 |
| Torba za prvu pomoć Multy's | 20 |
| Popluni | 42 |
| Plahta | 86 |
| Ručnici | 228 |
| Šator do 30 m² | 1 |
| Nosila | 5 |
| Šator do 10 m | 1 |
| Kreveti sklopivi | 20 |
| Prostirka | 35 |
| Isušivač | 3 |
| Vreće za spavanje | 10 |
| Odjeća (jakne, košulje, majice) | 10 |
| Računalo | 1 |
| Auto prikolica | 1 |
| Automobil – Opel Combo | 1 |
| Automobil – Opel Movano | 1 |
| Automobil – Opel Combo CREW VAN | 1 |
| Automobil - Dacia Duster | 1 |

* 1. **OPERATIVNE SNAGE HRVATSKE GORSKE SLUŽBE SPAŠAVANJA**

Operativne snage Hrvatske Gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja.

Tablica 14: Pregled aktivnosti HGSS – Stanica Koprivnica u 2025.god.

|  |  |
| --- | --- |
| BROJ ČLANOVA  (zaposleni, operativni, volonteri) | 36 članova od toga 1 zaposlen, 25 aktivnih 11 pričuvnih i 1 kandidat za člana |
| POPIS AKTIVNOSTI PROVEDENIH U 2025.god.  (akcije, edukacije, usavršavanja, intervencije i sl.) | do 6.10.2025 godine imali smo 6 potražnih akcija, 4 akcije spašavanja, 21 dežurstvo, 11 osiguranja, 3 vježbe, 45 treninga, 15 tečajeva, 8 prezentacija/edukacija, a intervencije ni ne bilježimo ali ih ima na svakom dežurstvu odnosno osiguranju. |
| POPIS POSTOJEĆE OPREME | 7 vozila od toga 3 terenska, 1 quad, 2 čamca sa prikolicom, oprema za stijensko spašavanje, oprema za zimsko spašavanje, oprema za speleospašavanje, oprema za spašavanje sa brzih voda i poplava. |

* 1. **POVJERENICI CIVILNE ZAŠTITE I NJIHOVI ZAMJENICI**

Odlukom gradonačelnika Grada Koprivnice o povjerenicima civilne zaštite Grada Koprivnice i njihovim zamjenicima (KLASA: 240-01/22-01/0009, URBROJ: 2137-1-03-02/4-23-3, od dana 02. svibnja 2023. godine i Odlukom o izmjenama Odluke o imenovanju povjerenika civilne zaštite Grada Korpivnice i njihovim zamjenicima (KLASA: 240-01/22-01/0009, URBROJ: 2137-1-03-03/3-25-8, od dana 06. lipnja 2025. godine), za područje Grada Koprivnice imenovano je 52 povjerenika civilne zaštite i 52 zamjenika povjerenika civilne po mjesnim odborima.

Povjerenici civilne zaštite i njihovi zamjenici:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

Grad Koprivnica u suradnji sa Službom civilne zaštite Koprivnica, GD Crvenog križa Koprivnica, HGSS Stanicom Koprivnica, Vatrogasnom zajednicom Grada Koprivnice te Ustanovom Defensor tijekom mjeseca ožujka 2025. godine u 3 grupe proveo je edukaciju povjerenika i zamjenika povjerenika civilne zaštite Grada Koprivnice i tom prigodom su povjerenici i zamjenici povjerenika upoznati sa sustavom civilne zaštite, prijetnjama i rizicima, operativnim postupcima, mjerama i aktivnostima civilne zaštite.

* 1. **KOORDINATORI NA LOKACIJI**

Koordinatora na lokaciji, sukladno specifičnostima izvanrednog događaja, određuje načelnica Stožera civilne zaštite iz redova operativnih snaga sustava civilne zaštite.

Odlukom načelnice Stožera civilne zaštite o imenovanju koordinatora na lokaciji Grada Koprivnice (KLASA: 240-01/25-02/0002, URBROJ: 2137-1-03-03/3-25-1 od dana 18. lipnja 2025. godine) imenovani su koordinatori na lokaciji koji će u slučaju velike nesreće i katastrofe koordinirati aktivnostima operativnih snaga sustava civilne zaštite na mjestu intervencije na području Grada Koprivnice.

Načelnica Stožera civilne zaštite Grada Koprivnice, koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

* 1. **PRAVNE OSOBE OD INTERESA ZA SUSTAV CIVILNE ZAŠTITE**

Odlukom o određivanju pravnih osoba od interesa za sustav civilne zaštite na području Grada Koprivnice (KLASA: 240-01/24-01/0014, URBROJ: 2137-1-03-03/3-25-11 od dana 25. veljače 2025. godine), određene su sljedeće pravne osobe s ciljem priprema i sudjelovanja u otklanjanju posljedica katastrofa i velikih nesreća:

* Koming d.o.o., Pavelinska 38, Koprivnica,
* Gradsko komunalno poduzeće Komunalac d.o.o., Mosna ulica 15, Koprivnica,
* Koprivničke vode d.o.o., Mosna ulica 15A, Koprivnica,
* E.ON Distribucija plina d.o.o., Mosna ulica 15A, Koprivnica,
* Zajednica tehničke kulture, Trg mladosti 1A, Koprivnica,
* Hrvatsko Planinarsko društvo „Bilo“ Koprivnica, Augusta Šenoe 1, Koprivnica.

Pravne osobe od interesa za sustav civilne zaštite Grada Koprivnice raspolažu sa svim potrebnim materijalno – tehničkim sredstvima za sudjelovanje u mjerama i aktivnostima otklanjanja posljedica velikih nesreća i katastrofa te sa smještajnim kapacitetima za privremeno zbrinjavanje ugroženog stanovništva.

* 1. **UDRUGE**

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama *Zakona* i planu djelovanja civilne zaštite jedinice lokalne samouprave.

Udruge od interesa za sustav civilne zaštite na području Grada Koprivnice određene su Odlukom o određivanju pravnih osoba od interesa za sustav civilne zaštite na području Grada Koprivnice (KLASA: 240-01/24-01/0014, URBROJ: 2137-1-03-03/3-25-11 od dana 25. veljače 2025. godine),te su navedene u Poglavlju 3.7.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

1. **OSTALI SUDIONICI SUSTAVA CIVILNE ZAŠTITE**

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* Opća bolnica “ Dr Tomislav Bardek” Koprivnica,
* Zavod za hitnu medicinu Koprivničko-križevačke županije,
* Zavod za javno zdravstvo Koprivničko-križevačke županije,
* Dom zdravlja Koprivničko-križevačke županije,
* Veterinarska stanica Koprivnica d.o.o.,
* Hrvatske vode, VGO za Muru i Gornju Dravu, VGI za mali sliv “Bistra”,
* MUP, PU koprivničko-križevačka – PP Koprivnica,
* Hrvatski zavod za socijalni rad Područni ured Koprivnica,
* HEP Operator distribucijskog sustava d.o.o. – Elektra Koprivnica,
* Županijska uprava za ceste Križevci,
* Hrvatske šume – Uprava šuma podružnica Koprivnica, Šumarija Koprivnica,
* Ministarstvo poljoprivrede, šumarstva i ribarstva, Uprava za stručnu podršku razvoju poljoprivrede - Koprivnica.

1. **KAPACITETI ZA ZBRINJAVANJE I DRUGI OBJEKTI ZA SKLANJANJE**

Zbrinjavanje na području Grada moguće je provesti u školama, sportskim dvoranama i ugostiteljskim objektima. U većini objekata moguća je priprema i posluživanje hrane.

**Tablica 15. Kapaciteti za zbrinjavanje**

|  |  |  |  |
| --- | --- | --- | --- |
| **OBJEKT** | **LOKACIJA** | **SMJEŠTAJNI KAPACITET- S** | **PRIPREMA TOPLIH OBROKA** |
| OŠ „Antun Nemčić Gostovinski“ | Školska 5, 48000 Koprivnica | 390  Škola + dvorana | DA |
| OŠ „Braća Radić“ | Miklinovec 6a, 48000 Koprivnica | 450 | DA |
| OŠ „Đuro Ester“ | Trg slobode 5, 48000 Koprivnica | 350 | DA |
| OŠ „Podolice“ Koprivnica | Pavla Kanižaja 2, 48000 Koprivnica | 104 | DA |
| Gimnazija „Fran Galović“ | Dr. Ž. Selingera 3A, 48000 Koprivnica | 487 | NE |
| Srednja škola Koprivnica | Trg slobode 7, 48000 Koprivnica | cca 700 ležaja 6 sanitarnih čvorova + tuševa | NE |

Sukladno članku 96. *Zakona*, Grad Koprivnica preuzeo je poslove upravljanja i održavanja javnih skloništa na svojem području. Grad Koprivnica raspolaže s 3 skloništa na sljedećim lokacijama:

* J.J. Strossmayera 3,
* Trg kralja Tomislava 8,
* Trg kralja Tomislava 12.

Prema utvrđenoj potrebi, Grad Koprivnica ima obvezu redovnog servisiranja i održavanja skloništa u svojem vlasništvu.

Za skloništa koja su u vlasništvu poduzeća/ustanova obvezu redovnog servisiranja i održavanja i održavanja skloništa imaju vlasnici.

Na području Grada Koprivnice je takvih 8 skloništa:

* HŽ, Križevačka 69, Koprivnica,
* HŽ, Kolodvorska 10, Koprivnica,
* Opća bolnica, Trg dr. Bardeka 10, Koprivnica,
* Temelj, I. Generalića 3, Koprivnica,
* Bilokalnik IPA, Pavelinska bb, Koprivnica,
* Calsberg Croatia, Danica 3, Koprivnica
* Svilarski blok, Trg bana Josipa Jelačića 7
* Tvornica Vegete – Podravka d.d., Koprivnica, Danica 12

Grad Koprivnica u 2024. godini pristupio je prikupljanju evidencije o drugim objektima i kapacitetima za sklanjanje ljudi koji omogućavaju optimalnu zaštitu sa ili bez prilagodbe, kao što su podrumske i druge prostorije u građevinama koje su prilagođene za sklanjanje te komunalne i druge građevine ispod površine tla namijenjene javnoj uporabi kao što su garaže, trgovine i drugi poslovni prostori, kako je propisano odredbama Zakona o sustavu civilne zaštite i Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja, u cilju osiguravanja većih uvjeta za sklanjanje ljudi.

U tu svrhu ustrojena je evidencija stambenih /stambeno poslovnih zgrada u kojoj je utvrđeno da na području Grada Koprivnice postoji 197 ulaza u stambene/stambeno poslovne zgrade, od kojih 142 imaju skloništa u vidu podruma, garaža i slično dok 55 zgrada nema nikakvo sklonište.

Grad Koprivnica donio je i Odluku o upravljanju i održavanju javnih skloništa u vlasništvu Grada Koprivnice u mirnodopskim uvjetima (Glasnik Grada Koprivnice 10/24).

1. **ZAKLJUČAK**

Zakonom se uređuje sustav i djelovanje civilne zaštite kao i obaveze jedinica lokalne i područne (regionalne) samouprave u sustavu civilne zaštite.

Razmatrajući stanje sustava civilne zaštite na području Grada Koprivnice uvažavajući navedeno stanje operativnih snaga, može se konstatirati:

1. Grad Koprivnica ima usvojenu Procjenu rizika od velikih nesreća. Procjena rizika predstavlja temelj izrade planskih dokumenta u području civilne zaštite.
2. Grad Koprivnica ima ustrojen Stožer civilne zaštite. Stožer civilne zaštite pravodobno obavlja sve svoje zadaće, razmatra problematiku te vrši pripreme za moguće ugroze na području Grada Koprivnice.
3. JVP Grada Koprivnice i dobrovoljna vatrogasna društva odgovaraju na sve zadaće u protupožarnoj zaštiti, ali i ostalim ugrozama te se kao gotova snaga uvijek spremni uključiti u zaštitu i spašavanje stanovništva i imovine. S ciljem podizanja operativne spremnosti pripadnika vatrogasnih postrojbi potrebno je kontinuirano provoditi osposobljavanje i usavršavanje istih te pristupiti nabavci nove opreme i sredstava kao i održavanju postojeće.
4. Crveni križ je respektabilan subjekt koji osigurava trajnu i dobru pripremljenost svojih članova za djelovanje u slučaju katastrofa. Da bi njihova aktivnost i spremnost bila na još većoj razini potrebno je sustavno nastaviti s ulaganjem u pripremu i opremanje ekipa za brzo reagiranje na katastrofe i otklanjanje posljedica katastrofe.
5. Hrvatska gorska služba spašavanja svojim aktivnostima spašavanja, kao i preventivnim i edukacijskim programima doprinosi sigurnosti ljudi i imovine. Takvi programi, ali i oprema zahtijevaju stalno ulaganje, kako bi se razina spremnosti povećala.
6. Povjerenici civilne zaštite i njihovi zamjenici upoznati su s obvezama koje trebaju poduzeti u slučaju provođenja mjera civilne zaštite.
7. Pravne osobe od interesa za civilnu zaštitu mogu se angažirati u situacijama koje su opasne po sigurnost stanovništva, materijalnih i kulturnih dobara i okoliša, a svojom opremom i osposobljenošću kadrova mogu adekvatno odgovoriti na potencijalno opasne situacije.
8. Koordinator na lokaciji procjenjuje nastalu situaciju i njezine posljedice na terenu te u suradnji sa Stožerom usklađuje djelovanje operativnih snaga sustava civilne zaštite.
9. U Proračunu Grada Koprivnice osiguravaju se financijska sredstva koja omogućavaju ravnomjerni razvoj sustava civilne zaštite.

Uvažavajući navedeno stanje operativnih snaga, može se zaključiti da trenutno ustrojeni sustav civilne zaštite na području Grada Koprivnice omogućava izvršavanje zadaća u sustavu civilne zaštite.

GRADSKO VIJEĆE

GRADA KOPRIVNICE

KLASA: 240-01/25-01/0005

URBROJ: 2137-1-03-03/3-25-8

Koprivnica, 27.11.2025.

PREDSJEDNIK:

Marko Potroško