**OBRAZLOŽENJE**

**I. Zakonska osnova**

Zakonska osnova za donošenje ovog Programa korištenja sredstava od raspolaganja poljoprivrednim zemljištem u vlasništvu Republike Hrvatske na području Grada Koprivnice u 2026. godini je članak 49. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22) i članak 40. Statuta Grada Koprivnice („Glasnik Grada Koprivnice“ broj: 4/09, 1/12, 3/12, 3/13 – pročišćeni tekst, 1/18, 2/20 i 1/21)

**II. Ocjena stanja i osnovna pitanja koja se uređuju aktom i objašnjenje pojedinih odredbi**

Člankom 49. stavkom 1., 3., i 4. Zakona o poljoprivrednom zemljištu propisano je da su jedinice lokalne samouprave dužne donijeti Program korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom te također svake godine najkasnije do 31. ožujka za prethodnu godinu podnijeti Ministarstvu poljoprivrede godišnje izvješće o ostvarenju tog programa.

Sredstva ostvarena od zakupa, prodaje, prodaje izravnom pogodbom i davanja na korištenje izravnom pogodbom, poljoprivrednog zemljišta prihod su državnog proračuna 25 %, 10 % proračuna jedinice područne (regionalne) samouprave i 65% proračuna jedinice lokalne samouprave, na čijem se području zemljište nalazi. Navedena sredstva strogo su namjenska i moraju se koristiti isključivo za namjene koje su propisane člankom 49. stavak 3. navedenog Zakona.

Sredstva ostvarena od naknade za promjenu namjene prihod su državnog proračuna 70% i 30% jedinica lokalne samouprave, na čijem se području poljoprivredno zemljište nalazi, a namijenjena su isključivo za okrupnjavanje, navodnjavanje, privođenje funkciji i povećanje vrijednosti poljoprivrednog zemljišta.

Proračunom za 2026. godinu planiran je prihod od zakupa u iznosu od 2.300,00 EUR-a i prihod od promjene namjene poljoprivrednog zemljišta u iznosu od 1.000,00 EUR-a.

**III. Potrebna sredstva za provedbu akta**

Za provedbu ovog Programa nije potrebno osigurati dodatna sredstva u Proračunu Grada Koprivnice za 2026.godinu.

U skladu sa svime naprijed navedenim predlaže se donošenje Programa korištenja sredstava od raspolaganja poljoprivrednim zemljištem u vlasništvu Republike Hrvatske na području Grada Koprivnice u 2026. godini u priloženom tekstu.

Nositelj izrade: Predlagatelj akta:

Upravni odjel za financije, gospodarstvo GRADONAČELNIK:

i europske poslove Mišel Jakšić

PROČELNIK:

Zdravko Punčikar