**IZVOD IZ ZAPISNIKA**

**Od 16.10.2025.godine**

sa 3. sjednice Gradskog vijeća Grada Koprivnice, održane u Gradskoj vijećnici, Zrinski trg 1, soba broj 11, sazvane sazivom KLASA: 024-02/25-06/0032, URBROJ: 2137-1-04-01/3-25-7 od 10.10.2025.

Sjednici su prisutni članovi Gradskog vijeća: Fabijanec Timon, Fajdetić Mladen, Jeđud Dragutin, Kraljic Babić Ksenija, Lončarek Mihaela, Martinaga Nenad, Mikulić Kristinka, Pal Ivan, Rožmarić Petra, Potroško Marko, Deskar Ivana, Horvat Sanja, Raščanec Maja, Delić Ana, Perišić Goran, Vugrinec Ines i Andreja Popijač Cestar (17).

Sjednici nisu prisutni članovi Gradskog vijeća: Cestar Saša i Pakasin Goran.

Ostali prisutni: Mišel Jakšić, gradonačelnik, Ksenija Ostriž, zamjenica gradonačelnika, Nataša Tetec, predsjednica Uprave GKP Komunalac, Dubravka Horvat, članica Uprave GKP Komunalac, Goran Međurečan, član Uprave GKP Komunalac, Zdravko Petras, direktor Koprivničke vode d.o.o., Aldijana Matić Horvat, direktorica ENTER KOPRIVNICA d.o.o., Martina Alihodžić, ravnateljica APOS-a, Maja Mandić, predstavnica REA Sjever, Sandra Oreški, ravnateljica Dječjeg vrtića „Tratinčica“ Koprivnica, Dario Jembrek, pročelnik Službe ureda gradonačelnika, Dubravka Kardaš, pročelnica Upravnog odjela za poslove Gradskog vijeća i opće poslove, Zdravko Punčikar, pročelnik Upravnog odjela za financije, gospodarstvo i europske poslove, Ida Bakrač, službenica ovlaštena za privremeno obavljanje poslova pročelnika, Mario Perković, pročelnik Upravnog odjela za izgradnju grada, upravljanje nekretninama i komunalno gospodarstvo, Petra Večenaj, pročelnica Jedinice za unutarnju reviziju i informiranje, Ivana Ledinski Cvetković, viša savjetnica za informiranje i odnose s javnostima i Mateja Čok, viša stručna suradnica za poslove Gradskog vijeća.

Prisutni novinari: Nikola Wolf (Podravski list) i Sonja Badalić (RKC/Podravski list).

Početak sjednice: 16,00 sati.

x x x

Sjednicu je otvorio predsjednik, pozdravio sve nazočne članove Gradskog vijeća, gradonačelnika Mišela Jakšića, zamjenicu gradonačelnika Kseniju Ostriž, goste na sjednici, stručne službe i predstavnike medija te konstatirao da sjednici prisustvuje 17 članova Gradskog vijeća od 19.

Zatim je iznio da Gradsko vijeće može pravovaljano donositi odluke u skladu sa Statutom i Poslovnikom Gradskog vijeća te otvorio 3. sjednicu Gradskog vijeća.

x x x

Predsjednik je dao na usvajanje Izvod iz zapisnika sa 2. sjednice Gradskog vijeća i upitao da li tko ima primjedbi na Izvod iz zapisnika.

Budući da se nitko nije javio za riječ Izvod iz zapisnika sa 2. sjednice dao je na glasovanje i konstatirao da je Gradsko vijeće jednoglasno (17“za“) usvojilo Izvod iz zapisnika sa 2. sjednice Gradskog vijeća.

x x x

Predsjednik je iznio da su svi u materijalima dobili prijedlog dnevnog reda te upitao da li netko ima kakvu dopunu ili izmjenu dnevnog reda, a budući da se nitko nije javio za riječ predloženi dnevni red dao je na glasovanje te konstatirao da je Gradsko vijeće jednoglasno (17„za“) usvojilo predloženi dnevni red.

D N E V N I R E D

1. Pitanja i prijedlozi,
2. Donošenje Zaključka o prihvaćanju Izvješća o poslovanju za 2024. godinu trgovačkih društava i agencija:

2.1. KOMUNALAC d.o.o.

2.2. KOPRIVNIČKE VODE d.o.o.

2.3. ENTER KOPRIVNICA d.o.o.

2.4. RK PODRAVKA s.d.d.

2.5. Regionalna energetska agencija Sjever

2.6. Agencija za društveno poticanu stanogradnju Grada Koprivnice

1. Donošenje Zaključka o davanju prethodne suglasnosti na prijedlog Statuta Dječjeg vrtića „Tratinčica“ Koprivnica
2. Donošenje Zaključka o prihvaćanju Izvješća o provjeri formalnih uvjeta i popis važećih kandidatura za izbor članova Savjeta mladih Grada Koprivnice
3. Izbor članova Savjeta mladih Grada Koprivnice:

5.1. Joško Glavina

5.2. Sara Barać

5.3. Tara Tetec

5.4. Borna Androtić

5.5. Mia Maljak

5.6. Ines Marinković

5.7. Korana Grgac

1. Donošenje Rješenja o izboru članova Savjeta mladih Grada Koprivnice
2. Donošenje Polugodišnjeg izvještaja o izvršenju Proračuna Grada Koprivnice za 2025. godinu
3. Donošenje Odluke o financiranju troškova cijepljenja djece protiv rotavirusa
4. Donošenje Odluke o dodjeli:

9.1. Medalje Grada Koprivnice Božidaru Bartolcu, Vlatku Blažeku, Jadranku Gašpariću, Valteru Holjevcu, Ivanu Jadaniću, Darku Kneževiću, Zlatku Kozini, Miroslavu Međimorcu, Romanu Sabolu, Dragutinu Sremcu, Ivici Sremcu, Zlatku Šimčiću, Mariu Škorjancu i Zoranu Štauberu

9.2. Medalje Grada Koprivnice Radojki Kumek

9.3. Medalje Grada Koprivnice Đurđici Pošta

9.4. Medalje Grada Koprivnice Krunoslavu Povijaču

9.5. Medalje Grada Koprivnice Gordani Špoljar Andrašić

9.6. Medalje Grada Koprivnice Damiru Vukoviću

9.7. Plakete Grada Koprivnice Nogometnom klubu Reka

9.8. Plakete Grada Koprivnice Sandri Bebek, vlasnici obrta TRANS LOGISTIKA

1. Donošenje Odluke o ukidanju statusa javnog dobra na katastarskim česticama 4711/1 i 6611 u katastarskoj općini Koprivnica
2. Donošenje Odluke o ukidanju statusa javnog dobra na katastarskoj čestici 655/2 u katastarskoj općini Koprivnica
3. Donošenje Odluke o donošenju Plana djelovanja Grada Koprivnice u području prirodnih nepogoda za 2026. godinu
4. Donošenje Zaključka o prihvaćanju Izvješća o radu gradonačelnika Grada Koprivnice za razdoblje od 01.01.2025. do 30.06.2025. godine
5. Donošenje Zaključka o utvrđivanju prijedloga kandidata za suca porotnika Županijskog suda u Varaždinu
6. Donošenje Pravilnika o stavljanju izvan snage Pravilnika o ocjenjivanju službenika i namještenika u Upravnim tijelima Grada Koprivnice
7. Donošenje Odluke o ustrojstvu i djelokrugu upravnih tijela Grada Koprivnice
8. Donošenje III. Izmjena i dopuna Proračuna Grada Koprivnice za 2025. godinu i Projekcije za 2026. i 2027. godinu
9. Donošenje Rješenja o izboru predsjednika, potpredsjednika i članova Povjerenstva za zakup poljoprivrednog zemljišta u vlasništvu Republike Hrvatske na području Grada Koprivnice
10. Donošenje Rješenja o imenovanju predsjednika i članova:

19.1. Etičkog Povjerenstva Gradskog vijeća Grada Koprivnice

19.2. Vijeća časti Gradskog vijeća Grada Koprivnice

1. Donošenje Rješenja o izmjeni Rješenja o izboru predsjednika, potpredsjednika i članova Povjerenstva za imenovanje ulica i trgova na području Grada Koprivnice
2. Donošenje Zaključka o usvajanju Izvješća o provedbi „Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama za područje Grada Koprivnice za razdoblje 2017. – 2020. godine“
3. Donošenje Odluke o davanju koncesije za obavljanje komunalne djelatnosti dimnjačarskih poslova na području Grada Koprivnice
4. Donošenje Programa dodjele potpora male vrijednosti poljoprivrednicima na području Grada Koprivnice kao pomoć za ublažavanje posljedica prirodne nepogode suše za 2024. godinu

**Točka 1.**

**Članica Gradskog vijeća Mihaela Lončarek** iznijela je da ima dva pitanja građana. Prvo pitanje je vezano uz BusKo. Građane zanima da li se može staviti na autobusna stajališta vozni red BusKa zbog starih građana koji nemaju pristup internetu ili se baš ne služe njima i da li bi se raspored mogao prilagoditi da bude nekako dostupniji srednjoškolcima. Drugo pitanje su ležeći policajci ispred Društvenog doma u Draganovcu. Trenutno je tamo jedan koji je već ranije postavljen, ali je potrgan, a zbog velikog broja djece jako je važna njihova sigurnost pa da se on zamijeni novim.

**Gradonačelnik Mišel Jakšić** odgovorio je da što se tiče ležećeg policajca, može nema problema. Što se tiče BusKa, u tijeku je javna nabava kroz ITU mehanizam za apsolutno novi javni gradski prijevoz u Gradu Koprivnici i u partnerskim općinama i naravno da nakon toga će se postavljati novi dnevni redovi i raditi novi raspored vožnji i pokušat će obuhvatiti sve ono što se pojavi kao interes i želja građana.

**Članica Gradskog vijeća Ksenija Kraljic Babić** iznijela je dastanovnici Jagnjedovca znaju da će krenuti projekt izgradnje biciklističke i pješačke staze. Ono što ih zanima je predviđeni početak radova i predviđeni završetak radova. Moli gradonačelnika više detalja o samoj realizaciji projekata jer ono što je u medijima do sad navedeno nije im dovoljno.

**Gradonačelnik Mišel Jakšić** odgovorio je da i staza u Jagnjedovcu i staza u Mlinarskoj ulici u Starigradu su u fazi pripreme dokumentacije i plan je iduće godine to ići raditi. E sad koji dan, koji tjedan, koji mjesec, pustimo da prođe nova godina pa će vidjeti onda.

**Član Gradskog vijeća Dragutin Jeđud** iznio je da smo otvorili hvale vrijedan dječji vrtić na Bajeru. Ima apel od stanovnika ulice Kraljice Jelene zbog pojačanog prometa koji se tamo dešava zbog roditelja koji idu po djecu, koji voze djecu u vrtić. Promet je izuzetno gust u određene termine u dane i znamo i sami da je raskršće Starogradske sa Kraljicom Jelenom, Bilogorskom inače jedna crna prometna točka. Prema tome postoji opasnost da dođe do većih problema tamo pa je apel građana da se na neki način regulira promet u Ulici Kraljice Jelene prema vrtiću na Bajeru.

**Gradonačelnik Mišel Jakšić** iznio je da nije to sad nekaposebno nova stvar. Gdje god idu sa novim prometnicama, gdje kod naprave lijepe, bolje, kvalitetnije prometnice, nakon toga za tjedan, dva, pet, šest dobiju zahtjev građana da stave ili ležeće policajce ili kamere. Znaju za ovaj problem koji se pojavljuje prema Dječjem vrtiću „Medenjak“. Morat će intervenirat i reagirat.

**Član Gradskog vijeća Nenad Martinaga** iznio je da ima jedno pitanje. S obzirom da se čita po medijima da u prigradskim naseljima u Kunovec Bregu i u Štaglincu radi velikih brzina koji nesavjesni vozači voze, da li može Grad poduzeti nešto prema Hrvatskim cestama ili prema kome. I stanovnici Starogradske ulice od rotora do raskršća se isto žale da se isto velike brzine postižu, da se postavi ležeći policajac ili nešto učini. Primijetio je da dosta tabli sa imenima ulica su dosta nečitke i oronule pa bi bilo dobro da se to zamijeni da ne narušava vizuru grada.

**Gradonačelnik Mišel Jakšić** odgovorio je da što se tiče osvježavanje tabli može. Što se tiče Starogradske ulice, onaj dio prema Starigradu, okej stavit će na Povjerenstvo za promet da vide da li je rješenje ležeći policajac ili traženje kamere. Što se tiče Štaglinca i Kunovec Brega oni jesu u specifičnoj situaciji jer se i jedno i drugo naselje najvećim svojim djelom nalaze na državnoj prometnici i to je nešto što bez Hrvatskih cesta ne mogu riješiti. Imaju na dionici prema Kunovec Bregu jednu kameru koja se nalazi na području samog Mjesnog odbora Podolice, ali je očito da će morati razgovarati da jedna osvane i u Kunovec Bregu i u Štaglincu.

**Član Gradskog vijeća Marko Potroško** iznio je da ima dva pitanja. Jedno pitanje se odnosi na Varaždinsku cestu, na pješačko-biciklističku stazu od semafora do benzinske Petrol. Da li je moguće i u kojem roku ako je moguće obnoviti pješačko-biciklističku stazu zato jer je stvarno u lošem stanju. Drugo pitanje je vezano za školu nogometa i za igralište u Močilama gdje svakodnevno djeca prelaze preko Varaždinske ceste da dođu na igralište, a velike su brzine tamo pa da li je moguće na neki način usporiti promet ili staviti pješački prijelaz.

**Gradonačelnik Mišel Jakšić** odgovorio je da bez usporavanja prometastaviti pješački prijelaz baš i nije neka prometna odluka tako da prvo moraju vidjeti kako će usporiti promet, ali sličan odgovor kao i za Kunovec Breg i Štaglinec, državna je cesta i morat će rješenje tražiti zajedno. Što se tiče staze, znaju da se ona treba obnoviti, ali i ono što isto tako mora reći da ima u tome jedan ali, da je plan do kraja ove godine ishoditi građevinsku dozvolu i riješiti imovinsko-pravne odnose za rotor kod podvožnjaka Podravke, to je investicija u koju idu sa Hrvatskim cestama. Nakon toga bi to krajem godine trebalo ući u plan nabave Hrvatskih cesta, i nakon toga bi trebala krenuti ta investicija.E sad, da li će obnovu staze ukalupiti u radove pod tim rotorom ili će pričekati da se rotor napravi pa će onda obnoviti stazu, to sad još uvijek ne može reći prije izrade samog projektnog zadatka.

**Članica Gradskog vijeća Ana Delić** iznijela je da građane zanima planirate li u skorije vrijeme izgradnju nogostupa na dionici prema Koprivničkom Ivancu. Ta je relacija vrlo prometna, koristi je velik broj pješaka i biciklista, a trenutno je bez sigurnog prostora za kretanje pa moli da navedete u kojem je statusu taj projekt i postoji li okviran rok realizacije.

**Gradonačelnik Mišel Jakšić** odgovorio je da je već je u nekoliko navrata u proteklih nekoliko godina rekao da nije u redu da je to jedina susjedna općina s kojom nisu spojeni sa pješačkom stazom i s jedne strane mu je drago da je to stvar o kojoj se raspravlja i obećava da će ju uspjeti riješiti. Radovi jesu počeli, radovi jesu u tijeku. Da li će sve ono što su zamislili biti riješeno do kraja ove godine neće sad gatati jer su u hodu napravili dodatne promijene, ali upravo iz aspekta toga da dodatno dignu sigurnost i da to bude stvarno jedna dionica kakvu mještani i mještanke Koprivničkog Ivanca zaslužuju, ali i zapravo i Koprivničanci i Koprivničanke jer tamo ima 15, 20 kuća koje još spadaju pod sam Grad Koprivnicu.

**Članica Gradskog vijeća Ines Vugrinec** iznijela je da ima jedan prijedlog i jedno pitanje. Zbog trenutnog poznatog manjka smještaja za starije i nemoćne osobe u Županijskom domu u Koprivnici predlažu da se u izradi Proračuna za iduću godinu osiguraju sredstva za sufinanciranje smještaja u privatnim gradskim domovima. Radi poznate problematike starije i nemoćne osobe većinom su smještene u privatne domove, a situacija sa cijenama privatnih domova i visina mirovina nažalost je poznata i za mnoge ni ta solucija više neće biti moguća jer su cijene previsoke. Kako Koprivničko-križevačka županija par godina provodi takvo sufinanciranje nažalost u minimalnim iznosima koji sada nisu dovoljni, predlažu suradnju Županije i Grada da se nekako prebrodi prijelazni period do izgradnje novih centara za starije osobe. Drugo je pitanje, zašto su osobe sa inkluzivnim dodatkom krajem 2023. godine dobile oslobođenje plaćanja od komunalne naknade da bi im se već iduće godine isto ukinulo. Naime, brojni sugrađani koji su osobe sa invaliditetom, prava isključivo ostvaruju u sustavu socijalne skrbi preko kojeg se dobiva inkluzivni dodatak te većinom nisu vještačeni u svrhu utvrđivanja tjelesnog invaliditeta preko Hrvatskog zavoda za mirovinsko osiguranje sa čijim rješenjem se dobiva pravo na oslobođenje od komunalne naknade.

**Gradonačelnik Mišel Jakšić** odgovorio je da što se tiče inkluzivnog dodataka vjerojatno pratite ovih dana što se događa u cijeloj Hrvatskoj s time. Nekoliko godina za redom su popeglavali i preslagivali te odluke s obzirom da se svako malo mijenjao zakonodavni okvir na nivou Republike Hrvatske koji očito nije bajan čim toliko ljudi čeka i ima problem. Tako da sve ono što mogu implementirati sa njihovog aspekta oni to implementiraju, ali da mogu mijenjati zakone Republike Hrvatske ne mogu. I definitivno je da će u daljnjim poslagivanjima gradskih odluka koje se tiču pogođenih osoba i osoba kojima je potrebna ta jedna ruka solidarnosti i pomoći unutar zakona tražiti model da pomažu. Što se tiče Doma za starije i nemoćne, činjenica je da je to godinama trubio da je nezadovoljan sa stanjem oko smještaja za stare i nemoćne u Koprivnici i činjenica je da je nekoliko puta trubio da tu Grad ne može napraviti skoro pa ništa jer postoji mreža, sve ono što država propiše i gradovi nisu ti koji osnivaju domove za umirovljenike. Činjenica je da ste Vi osobno i ne misli to sad ništa loše, izabrani sa liste HNS-A, HSU-a i Nezavisni, Željka Lackovića, koji su proteklih 4 i 8 godina bili većina sa Darkom Korenom i HDZ-om u Županijskoj skupštini i ono što su ostavili u amanet, što je dobio kao početnu temu za razgovor sa Županijom, od čega su odmah odustali je projekt star 4 godine za širenje kapaciteta u domu u Koprivnici za 22 ili 24 kreveta. To je sve što imaju spremno na današnji dan. To su činjenice i tako da je zgodno kad oni koji su do jučer sve to podržavali, a podržavali su da se oko Doma za starije i nemoćne u Koprivnici oko rekonstrukcije, sam dom je kvalitetna ustanova, ne dogodi apsolutno ništa. Tako to stoji i tako to piše u papirima. Ono što može reći da su sastanci između Županijske uprave i Gradske uprave odrađeni, da su napravili nekakav početni projektni zadatak što i kako žele. U konačnici to je bilo u predizbornom programu za Koprivničko-križevačku županiju i jednostavno su svjesni situacije koja je apsolutna katastrofa i u Koprivničko-križevačkoj županiji i u cijeloj Hrvatskoj jer bi sad te domove, umirovljenike i problem kapaciteta mogli odmah spojiti sa inkluzivnim dodatkom i sa svime onime što pogađa ljude starije dobi i tu ih čeka stvarno ogroman posao.

**Član Gradskog vijeća Mladen Fajdetić** iznio je da ovim putem prenosi zabrinutost stanara Ulice Andrije Hebranga ovdje u Koprivnici. Nakon ovih izvršenih radova vezano uz aglomeraciju, izvedena je na tom dijelu i rekonstrukcija same prometnice, a stanari su prilično nezadovoljni sa prometnim rješenjem koje je nakon toga napravljeno. Naime, uklonjen je negdje u jesen prošle godine jedan uspornik na jednom dijelu ceste koja je sprečavala prometne nezgode, veliku brzinu, veliku jurnjavu i općenito broj nesavjesnih vozača do tada je bio manji. Osim toga, spominje se i zamolba građana u kojoj mole da se vrati i ograničenje brzine. Bilo je prvo 30, a sad je stavljeno na 40, znači ne samo što ne postoji više ovaj uspornik nego jednostavno više i brzina je za 10 povećana. Stanare zanima i elaborat na temelju kojeg je napravljeno ovo novo prometno rješenje. Poprilično su iznenađeni i odgovorom struke oko određene tematike, a s obzirom da ova problematika nažalost nije od jučer, pitanje zašto Grad nije inicirao sastanak sa građanima da se ovaj problem, poprilično veliki i značajan, riješi. Prvenstveno zbog toga što je prvo bila jedna inicijativa građana koji su tražili micanje uspornika, a sada postoji druga inicijativa pa mislim da je tu najbolje rješenje da Grad jednostavno sjedne sa ljudima i da nađe neko zajedničko rješenje za sve njih.

**Gradonačelnik Mišel Jakšić** odgovorio je da je točno da su tamo imali inicijative da prvo sve maknu, sad imaju inicijative da sve vrate. E sad da posjednu ljude da ih pomire oko jednog rješenja s obzirom na sve ono što su čuli o toj tematici, nije siguran. U načelu se slaže s time da bi bilo tamo najbolje vratiti ležeći policajac. Tako da to je njegov stav i on će to reći ljudima od struke, a sad nije baš uvijek njegova zadnja pogotovo kad se priča o prometnim rješenjima. Što se tiče brzine od 30, 40, što se njega tiče isto može biti 30.

**Točka 2.**

Uvodnu riječ dao je predsjednik i iznio da su sjednici prisutni predstavnici trgovačkih društava i agencija:

* GKP Komunalac, Predsjednica Uprave Nataša Tetec, članica Uprave Dubravka Horvat i član Uprave Goran Međurečan
* KOPRIVNIČKE VODE d.o.o., direktor Zdravko Petras,
* ENTER KOPRIVNICA d.o.o., direktorica Aldijana Matić Horvat,
* RK PODRAVKA s.d.d., direktorica Vlatka Mihoci
* REA Sjever, predstavnica Maja Mandić
* APOS, ravnateljica Martina Alihodžić

čija se izvješća razmatraju pa ukoliko će netko od članova Gradskog vijeća za njih imati pitanja oni će na kraju rasprave odgovoriti na njih.

Predsjednik je zamolio predsjednika Odbora za gospodarstvo, razvoj grada i zaštitu okoliša Gorana Perišića da iznese stav Odbora.

Goran Perišić, predsjednik Odbora za gospodarstvo, razvoj grada i zaštitu okoliša, iznio je da je:

1. Odbor jednoglasno ( 4“za“) podržao prijedlog Zaključka o prihvaćanju Izvješća o poslovanju trgovačkog društva GKP KOMUNALAC d.o.o. za 2024. godinu
2. Odbor jednoglasno ( 4“za“) podržao prijedlog Zaključka o prihvaćanju Izvješća o poslovanju trgovačkog društva KOPRIVNIČKE VODE d.o.o. za 2024. godinu
3. Odbor jednoglasno ( 4“za“) podržao prijedlog Zaključka o prihvaćanju Izvješća o poslovanju trgovačkog društva ENTER KOPRIVNICA d.o.o. za 2024. godinu
4. Odbor jednoglasno ( 4“za“) podržao prijedlog Zaključka o prihvaćanju Izvješća o poslovanju RK PODRAVKA s.d.d. za 2024. godinu
5. Odbor jednoglasno ( 4“za“) podržao prijedlog Zaključka o prihvaćanju Izvješća o poslovanju Regionalne energetske agencije Sjever za 2024. godinu
6. Odbor jednoglasno (4“za“) podržao prijedlog Zaključka o prihvaćanju Izvješća o poslovanju Agencije za društveno poticanu stanogradnju Grada Koprivnice za 2024. godinu

Predsjednik je zamolio Gradonačelnika Mišela Jakšića da iznese svoje mišljenje o navedenim Izvješćima.

Gradonačelnik Mišel Jakšić iznio je da podržava navedena Izvješća.

Predsjednik je predložio da se rasprava objedini po svim podtočkama, a glasuje odvojeno, s čime su se članovi Gradskog vijeća složili.

Zatim je otvorio raspravu u koju su se uključili član Gradskog vijeća Mladen Fajdetić i gradonačelnik Mišel Jakšić.

Budući da se više nitko nije javio za riječ predsjednik je zaključio raspravu i dao na glasovanje:

**2.1.** Zaključak o prihvaćanju Izvješća o poslovanju trgovačkog društva GKP KOMUNALAC d.o.o. za 2024. godinu te konstatirao da je Gradsko vijeće većinom glasova (15“za“, 2 “suzdržana“) donijelo

**Zaključak o prihvaćanju Izvješća o poslovanju trgovačkog društva**

**GKP KOMUNALAC d.o.o. za 2024. godinu**

**2.2.** Zaključak o prihvaćanju Izvješća o poslovanju trgovačkog društva KOPRIVNIČKE VODE d.o.o. za 2024. godinu te konstatirao da je Gradsko vijeće jednoglasno (17“za“) donijelo

**Zaključak o prihvaćanju Izvješća o poslovanju trgovačkog društva KOPRIVNIČKE VODE d.o.o. za 2024. godinu**

**2.3.** Zaključak o prihvaćanju Izvješća o poslovanju trgovačkog društva ENTER KOPRIVNICA d.o.o.za 2024. godinu te konstatirao da je Gradsko vijeće jednoglasno (17„za“) donijelo

**Zaključak o prihvaćanju Izvješća o poslovanju trgovačkog društva**

**ENTER KOPRIVNICA d.o.o. za 2024. godinu**

**2.4.** Zaključak o prihvaćanju Izvješća o poslovanju RK PODRAVKA, s.d.d. za 2024. godinu te konstatirao da je Gradsko vijeće jednoglasno (17“za“) donijelo

**Zaključak o prihvaćanju Izvješća o poslovanju RK PODRAVKA, s.d.d. za 2024. godinu**

**2.5.** Zaključak o prihvaćanju Izvješća o poslovanju Regionalne energetske agencije Sjever za 2024. godinu te konstatirao da je Gradsko vijeće jednoglasno (17“za“) donijelo

**Zaključak o prihvaćanju Izvješća o poslovanju Regionalne energetske agencije Sjever za 2024. godinu**

**2.6.** Zaključak o prihvaćanju Izvješća o poslovanju Agencije za društveno poticanu stanogradnju Grada Koprivniceza 2024. godinu te konstatirao da je Gradsko vijeće jednoglasno (17„za“) donijelo

**Zaključak o prihvaćanju Izvješća o poslovanju Agencije za društveno poticanu stanogradnju Grada Koprivnice za 2024. godinu**

**Točka 3.**

Uvodnu riječ dao je predsjednik te zamolio Anu Delić, predsjednicu Odbora za statutarno pravna pitanja da iznese stav Odbora.

Ana Delić, predsjednica Odbora za statutarno pravna pitanja, iznijela je da je Odbor jednoglasno (7“za“) podržao prijedlog Zaključka o davanju prethodne suglasnosti na prijedlog Statuta Dječjeg vrtića „Tratinčica“ Koprivnica.

Predsjednik je otvorio raspravu, a budući da se nitko nije javio za riječ, predsjednik je zaključio raspravu i prijedlog Zaključka o davanju prethodne suglasnosti na prijedlog Statuta Dječjeg vrtića „Tratinčica“ Koprivnica dao na glasovanje te konstatirao da je Gradsko vijeće jednoglasno (17 “za“) donijelo

**Zaključak o davanju prethodne suglasnosti na prijedlog Statuta Dječjeg vrtića „Tratinčica“ Koprivnica**

**Točka 4.**

Uvodnu riječ dao je predsjednik i zamolio Nenada Martinagu, potpredsjednika Odbora za izbor i imenovanja, da iznese stav Odbora.

Nenad Martinaga, potpredsjednik Odbora za izbor i imenovanja, iznio je da je Odbor jednoglasno (5“za“) podržao prijedlog Zaključka o prihvaćanju Izvješća o provjeri formalnih uvjeta i popis važećih kandidatura za izbor članova Savjeta mladih Grada Koprivnice.

Predsjednik je otvorio raspravu, a budući da se nitko nije javio za riječ zaključio je raspravu i prijedlog Zaključka o prihvaćanju Izvješća o provjeri formalnih uvjeta i popis važećih kandidatura za izbor članova Savjeta mladih Grada Koprivnice dao na glasovanje te konstatirao da je Gradsko vijeće jednoglasno (17“za“) donijelo

**Zaključak o prihvaćanju Izvješća o provjeri formalnih uvjeta i popis važećih kandidatura za izbor članova Savjeta mladih Grada Koprivnice**

**Točka 5.**

Uvodnu riječ dao je predsjednik te naveo da se u skladu sa člankom 8. Odluke o osnivanju Savjeta mladih Grada Koprivnice Gradsko vijeće javnim glasovanjem bira 7 članova Savjeta mladih. Glasuje se pojedinačno za svakog predloženog kandidata.

Predsjednik je dao na glasovanje da se za člana Savjeta mladih izabere:

5.1.Joško Glavina te konstatirao da je Gradsko vijeće jednoglasno (17“ za) izabralo Joška Glavinu za člana Savjeta mladih Grada Koprivnice

5.2. Sara Barać te konstatirao da je Gradsko vijeće jednoglasno (17“ za) izabralo Saru Barać za članicu Savjeta mladih Grada Koprivnice

5.3. Tara Tetec te konstatirao da je Gradsko vijeće jednoglasno (17“ za) izabralo Taru Tetec za članicu Savjeta mladih Grada Koprivnice

5.4. Borna Androtić te konstatirao da je Gradsko vijeće jednoglasno (17“ za) izabralo Bornu Androtića za člana Savjeta mladih Grada Koprivnice

5.5. Mia Maljak te konstatirao da je Gradsko vijeće jednoglasno (17“ za) izabralo Miu Maljak za članicu Savjeta mladih Grada Koprivnice

5.5. Ines Marinković te konstatirao da je Gradsko vijeće jednoglasno (17“ za) izabralo Ines Marinković za članicu Savjeta mladih Grada Koprivnice

5.6. Korana Grgac te konstatirao da je Gradsko vijeće jednoglasno (17“ za) izabralo Koranu Grgac za članicu Savjeta mladih Grada Koprivnice

**Točka 6.**

Predsjednik je iznio da sukladno pojedinačnom izboru članova Savjeta mladih Grada Koprivnice daje na glasovanje prijedlog Rješenja o izboru članova Savjeta mladih Grada Koprivnice te konstatirao da je Gradsko vijeće jednoglasno (17“za“) donijelo

**Rješenje o izboru članova Savjeta mladih Grada Koprivnice**

**Točka 7.**

Uvodnu riječ dao je predsjednik i zamolio predsjednika Odbora za proračun i financije Marka Potroška da iznese stav Odbora.

Marko Potroško, predsjednik Odbora za proračun i financije, iznio je da je Odbor jednoglasno (4“za“) podržao prijedlog Polugodišnjeg izvještaja o izvršenju Proračuna Grada Koprivnice za 2025. godinu.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Polugodišnjeg izvještaja o izvršenju Proračuna Grada Koprivnice za 2025. godinu dao na glasovanje te konstatirao da je Gradsko vijeće jednoglasno (17 “za“) donijelo

**Polugodišnji izvještaj o izvršenju Proračuna Grada Koprivnice za 2025. godinu**

**Točka 8.**

Uvodnu riječ dao je predsjednik i zamolio da iznesu stavove Odbora:

- Ines Vugrinec, predsjednicu Odbora za obitelj i mlade,

- Kseniju Kraljic Babić, predsjednicu odbora za zdravstvo i socijalnu skrb.

Ines Vugrinec, predsjednica Odbora za obitelj i mlade, iznijela je da je Odbor jednoglasno (5“za“) podržao prijedlog Odluke o financiranju troškova cijepljenja djece protiv rotavirusa.

Ksenija Kraljic Babić, predsjednica odbora za zdravstvo i socijalnu skrb, iznijela je da je Odbor jednoglasno (6“za“) podržao prijedlog Odluke o financiranju troškova cijepljenja djece protiv rotavirusa.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Odluke o financiranju troškova cijepljenja djece protiv rotavirusa te konstatirao da je Gradsko vijeće jednoglasno (17 “za“) donijelo

**Odluku o financiranju troškova cijepljenja djece protiv rotavirusa**

**Točka 9.**

Uvodnu riječ dao je predsjednik i zamolio predsjednika Odbora za dodjelu javnih priznanja Grada Koprivnice Mišela Jakšića da iznese i obrazloži prijedloge Odbora.

Mišel Jakšić, predsjednik Odbora za dodjelu javnih priznanja Grada Koprivnice, iznio je da je Odbor za dodjelu javnih priznanja Grada Koprivnice na sjednici utvrdio prijedloge za slijedeća javna priznanja za 2025. godinu.

**MEDALJA GRADA KOPRIVNICE:**

1. Božidar Bartolec, Vlatko Blažek, Jadranko Gašparić, Valter Holjevac, Ivan Jadanić, Darko Knežević, Zlatko Kozina, Miroslav Međimorec, Roman Sabol, Dragutin Sremec, Ivica Sremec, Zlatko Šimčić, Mario Škorjanec i Zoran Štauber - za humanost i osobit doprinos na području dobrovoljnog darivanja krvi
2. Radojka Kumek - za sveukupni doprinos kulturnom životu Koprivnice kroz rad u Pučkom otvorenom učilištu Koprivnica
3. Đurđica Pošta - za sveukupni doprinos razvoju odgoja i obrazovanja na području Grada Koprivnice i zasluge u postizanju uspjeha učenika na županijskim, državnim i međunarodnim natjecanjima
4. Krunoslav Povijač - za sveukupne zasluge u promociji Grada Koprivnice u nacionalnim medijima te dokumentiranju zbivanja u Koprivnici u proteklih 30 godina
5. Gordana Špoljar Andrašić – za izniman doprinos razvoju i promociji suvremene umjetnosti i afirmaciji kulturnog identiteta Koprivnice
6. Damir Vuković - za promicanje vrijednosti Domovinskog rata i Odbora za branitelje Grada Koprivnice

**PLAKETA GRADA KOPRIVNICE**

1. Nogometni klub Reka - za sveukupni doprinos promicanju sportskog života na području Mjesnog odbora Reka i više od 50 godina postojanja Nogometnog kluba Reka
2. Sandra Bebek, vlasnica obrta TRANS LOGISTIKA - za sveukupni doprinos razvoju obrtništva na području Grada Koprivnice

Predsjednik je iznio da prema Odluci o javnim priznanjima Gradsko vijeće odlučuje tajnim glasovanjem, a upute za glasovanje nalaze se na glasačkom listiću.

U skladu sa Poslovnikom Gradskog vijeća nakon završenog glasovanja Odbor za izbor i imenovanja utvrdit će rezultate glasovanja.

TAJNO GLASOVANJE

Nakon završenog glasovanja predsjednik je odredio stanku od 10 minuta kako bi se Odbor za izbor i imenovanja sastao i utvrdio rezultate glasovanja.

STANKA-NASTAVAK SJEDNICE u 17,23 sati.

Predsjednik je zamolio potpredsjednika Odbora za izbor i imenovanja Nenada Martinagu da iznese rezultate glasovanja.

Nenad Martinaga, potpredsjednik Odbora za izbor i imenovanja iznio je rezultate glasovanja.

Predsjednik je konstatirao da je Gradsko vijeće

9.1. – jednoglasno (17 glasova “za“) donijelo

Odluku o dodjeli Medalje Grada Koprivnice dobrovoljnim darivateljima krvi:

1. Božidaru Bartolcu
2. Vlatku Blažeku
3. Jadranku Gašpariću
4. Valteru Holjevcu
5. Ivanu Jadaniću
6. Darku Kneževiću
7. Zlatku Kozini
8. Miroslavu Međimorcu
9. Romanu Sabolu
10. Dragutinu Sremcu
11. Ivici Sremcu
12. Zlatku Šimčiću
13. Mariu Škorjancu
14. Zoranu Štauberu

9.2.

* jednoglasno (17 glasova “za“) donijelo

**Odluku o dodjeli Medalje Grada Koprivnice Radojki Kumek**

9.3.

* jednoglasno (17 glasova “za“) donijelo

**Odluku o dodjeli Medalje Grada Koprivnice Đurđici Pošta**

9.4.

* jednoglasno (17“za“) donijelo

**Odluku o dodjeli Medalje Grada Koprivnice Krunoslavu Povijaču**

9.5.

* jednoglasno (17“za“) donijelo

**Odluku o dodjeli Medalje Grada Koprivnice Gordani Špoljar Andrašić**

9.6.

* jednoglasno (17“za“) donijelo

**Odluku o dodjeli Medalje Grada Koprivnice Damiru Vukoviću**

9.7.

* jednoglasno (17 glasova “za“) donijelo

**Odluku o dodjeli Plakete Grada Koprivnice Nogometnom klubu Reka**

9.8.

* jednoglasno (17 glasova “za“) donijelo

**Odluku o dodjeli Plakete Grada Koprivnice Sandri Bbek, vlasnici obrta TRANS LOGISTIKA**

Predsjednik je svim dobitnicima uputio čestitke te iznio da će nagrade biti uručene na svečanoj sjednici Gradskog vijeća u povodu Dana Grada, 4.11.

**Točka 10.**

Uvodnu riječ dao je predsjednik i zamolio predsjednika Odbora za gospodarstvo, razvoj grada i zaštitu okoliša Gorana Perišića da iznese stav Odbora.

Goran Perišić, predsjednik Odbora za gospodarstvo, razvoj grada i zaštitu, iznio je da je Odbor jednoglasno (4“za“) podržao prijedlog Odluke o ukidanju statusa javnog dobra na katastarskim česticama 4711/1 i 6611 u katastarskoj općini Koprivnica.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o ukidanju statusa javnog dobra na katastarskim česticama 4711/1 i 6611 u katastarskoj općini Koprivnica dao na glasovanje te konstatirao da je Gradsko vijeće jednoglasno (17“za“) donijelo

**Odluku o ukidanju statusa javnog dobra na katastarskim česticama 4711/1 i 6611 u katastarskoj općini Koprivnica**

**Točka 11.**

Uvodnu riječ dao je predsjednik i zamolio predsjednika Odbora za gospodarstvo, razvoj grada i zaštitu okoliša Gorana Perišića da iznese stav Odbora.

Goran Perišić, predsjednik Odbora za gospodarstvo, razvoj grada i zaštitu, iznio je da je Odbor jednoglasno (4“za“) podržao prijedlog Odluke o ukidanju statusa javnog dobra na katastarskoj čestici 655/2 u katastarskoj općini Koprivnica.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o ukidanju statusa javnog dobra na katastarskoj čestici 655/2 u katastarskoj općini Koprivnica dao na glasovanje te konstatirao da je Gradsko vijeće jednoglasno (17“za“) donijelo

**Odluku o ukidanju statusa javnog dobra na katastarskoj čestici 655/2 u katastarskoj općini Koprivnica**

**Točka 12.**

Uvodnu riječ dao je predsjednik i zamolio predsjednika Odbora za gospodarstvo, razvoj grada i zaštitu okoliša Gorana Perišića da iznese stav Odbora.

Goran Perišić, predsjednik Odbora za gospodarstvo, razvoj grada i zaštitu, iznio je da je Odbor jednoglasno (4“za“) podržao prijedlog Odluke o donošenju Plana djelovanja Grada Koprivnice u području prirodnih nepogoda za 2026. godinu.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o donošenju Plana djelovanja Grada Koprivnice u području prirodnih nepogoda za 2026. godinu dao na glasovanje te konstatirao da je Gradsko vijeće jednoglasno (17“za“) donijelo

**Odluku o donošenju Plana djelovanja Grada Koprivnice u području prirodnih nepogoda za 2026. godinu**

**Točka 13.**

Uvodnu riječ dao je predsjednik te otvorio raspravu.

Budući da se nitko nije javio za riječ predsjednik je zaključio raspravu i prijedlog Zaključka o prihvaćanju Izvješća o radu gradonačelnika Grada Koprivnice za razdoblje od 01.01.2025. do 30.06.2025. godine dao na glasovanje te konstatirao da je Gradsko vijeće jednoglasno (17“za“) donijelo

**Zaključak o prihvaćanju Izvješća o radu gradonačelnika Grada Koprivnice za razdoblje od 01.01.2025. do 30.06.2025. godine**

**Točka 14.**

Uvodnu riječ dao je predsjednik i zamolio Nenada Martinagu, potpredsjednika Odbora za izbor i imenovanja, da iznese prijedlog Odbora.

Nenad Martinaga, potpredsjednik Odbora za izbor i imenovanja, iznio je da je Odbor jednoglasno (5“za“) utvrdio prijedlog Zaključka o utvrđivanju prijedloga kandidata za suca porotnika Županijskog suda u Varaždinu.

Predsjednik je otvorio raspravu, a budući da se nitko nije javio za riječ zaključio je raspravu i prijedlog Zaključka o utvrđivanju prijedloga kandidata za suca porotnika Županijskog suda u Varaždinu dao na glasovanje te konstatirao da je Gradsko vijeće jednoglasno (17“za“) donijelo

**Zaključak o utvrđivanju prijedloga kandidata za suca porotnika Županijskog suda u Varaždinu**

**Točka 15.**

Uvodnu riječ dao je predsjednik te zamolio Anu Delić, predsjednicu Odbora za statutarno pravna pitanja da iznese stav Odbora.

Ana Delić, predsjednica Odbora za statutarno pravna pitanja, iznijela je da je Odbor jednoglasno (7“za“) podržao prijedlog Pravilnika o stavljanju izvan snage Pravilnika o ocjenjivanju službenika i namještenika u Upravnim tijelima Grada Koprivnice.

Predsjednik je otvorio raspravu, a budući da se nitko nije javio za riječ, predsjednik je zaključio raspravu i prijedlog Pravilnika o stavljanju izvan snage Pravilnika o ocjenjivanju službenika i namještenika u Upravnim tijelima Grada Koprivnice dao na glasovanje te konstatirao da je Gradsko vijeće jednoglasno (17 “za“) donijelo

**Pravilnik o stavljanju izvan snage Pravilnika o ocjenjivanju službenika i namještenika u Upravnim tijelima Grada Koprivnice**

**Točka 16.**

Uvodnu riječ dao je predsjednik te zamolio Anu Delić, predsjednicu Odbora za statutarno pravna pitanja da iznese stav Odbora.

Ana Delić, predsjednica Odbora za statutarno pravna pitanja, iznijela je da je Odbor jednoglasno (7“za“) podržao prijedlog Odluke o ustrojstvu i djelokrugu upravnih tijela Grada Koprivnice.

Predsjednik je otvorio raspravu, a budući da se nitko nije javio za riječ, zaključio je raspravu i prijedlog Odluke o ustrojstvu i djelokrugu upravnih tijela Grada Koprivnice dao na glasovanje te konstatirao da je Gradsko vijeće jednoglasno (17 “za“) donijelo

**Odluku o ustrojstvu i djelokrugu upravnih tijela Grada Koprivnice**

**Točka 17.**

Uvodnu riječ dao je predsjednik i zamolio predsjednika Odbora za proračun i financije Marka Potroška da iznese stav Odbora.

Marko Potroško, predsjednik Odbora za proračun i financije, iznio je da je Odbor jednoglasno (4“za“) podržao prijedlog III. Izmjena i dopuna Proračuna Grada Koprivnice za 2025. godinu i Projekcije za 2026. i 2027. godinu.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog III. Izmjena i dopuna Proračuna Grada Koprivnice za 2025. godinu i Projekcije za 2026. i 2027. godinu dao na glasovanje te konstatirao da je Gradsko vijeće većinom glasova (15“za“, 2“suzdržana“) donijelo

**III. Izmjene i dopune Proračuna Grada Koprivnice za 2025. godinu i Projekcije za 2026. i 2027. Godinu**

**Točka 18.**

Uvodnu riječ dao je predsjednik te zamolio Nenada Martinagu, potpredsjednika Odbora za izbor i imenovanja da iznese prijedlog Odbora.

Nenad Martinaga, potpredsjednik Odbora za izbor i imenovanja iznio je da je Odbor jednoglasno (5“za“) utvrdio prijedlog da se u Povjerenstvo za zakup poljoprivrednog zemljišta u vlasništvu Republike Hrvatske na području Grada Koprivnice imenuju slijedeći kandidati:

1. Marko Potroško (član Gradskog vijeća i predstavnik agronomske struke), za predsjednika
2. Mladen Fajdetić (član Gradskog vijeća), za zamjenika predsjednika
3. Bruno Marđetko (predstavnik geodetske struke), za člana
4. Mladen Evačić (predstavnik pravne struke), za člana
5. Božica Krunić, za članicu
6. Katarina Gazdović (predstavnica Ministarstva poljoprivrede) za članicu
7. Zdenka Marić (predstavnica Koprivničko-križevačke županije), za članicu.

Predsjednik je otvorio raspravu, a budući da se nitko nije javio za riječ zaključio je raspravu i dao na glasovanje prijedlog Rješenja o izboru predsjednika, potpredsjednika i članova Povjerenstva za zakup poljoprivrednog zemljišta u vlasništvu Republike Hrvatske na području Grada Koprivnice te konstatirao da je Gradsko vijeće jednoglasno (17“za“) donijelo

**Rješenje o izboru predsjednika, potpredsjednika i članova Povjerenstva za zakup poljoprivrednog zemljišta u vlasništvu Republike Hrvatske na području Grada Koprivnice**

**Točka 19.**

Uvodnu riječ dao je predsjednik i ujedno predložio da se rasprava objedini po svim podtočkama, a glasuje odvojeno, s čime su se članovi Gradskog vijeća složili.

Zatim je zamolio potpredsjednika Odbora za izbor i imenovanja da iznese prijedlog Odbora.

Nenad Martinaga, potpredsjednik Odbora za izbor i imenovanja iznio je da je Odbor :

19.1. jednoglasno (5“za“) utvrdio prijedlog da se u Etičko Povjerenstvo Gradskog vijeća Grada Koprivnice imenuju slijedeći kandidati:

1. Ines Vađunec, za predsjednicu
2. Dragutin Jeđud, za člana, iz reda predstavničke većine
3. Ana Delić za članicu, iz reda predstavničke manjine.

19.2. jednoglasno (5“za“) utvrdio prijedlog da se u Vijeće časti Gradskog vijeća Grada Koprivnice imenuju slijedeći kandidati:

1. Karlo Galinec, za predsjednika
2. Maja Kadoić, za članicu
3. Maja Holek, za članicu.

Predsjednik je zamolio Gradonačelnika Mišela Jakšića da iznese svoje mišljenje o navedenim prijedlozima

Gradonačelnik Mišel Jakšić iznio je da je suglasan sa navedenim prijedlozima.

Predsjednik je otvorio raspravu, a budući da se nitko nije javio za riječ zaključio je raspravu i dao na glasovanje prijedlog:

19.1. Rješenja o imenovanju predsjednika i članova Etičkog povjerenstva Gradskog vijeća Grada Koprivnice te konstatirao da je Gradsko vijeće jednoglasno (17“za“) donijelo

**Rješenje o imenovanju predsjednika i članova Etičkog povjerenstva Gradskog vijeća Grada Koprivnice**

19.2. Rješenja o imenovanju predsjednika i članova Vijeća časti Gradskog vijeća Grada Koprivnice te konstatirao da je Gradsko vijeće jednoglasno (17“za“) donijelo

**Rješenje o imenovanju predsjednika i članova Vijeća časti Gradskog vijeća Grada Koprivnice**

**Točka 20.**

Uvodnu riječ dao je predsjednik te zamolio Nenada Martinagu, potpredsjednika Odbora za izbor i imenovanja da iznese prijedlog Odbora.

Nenad Martinaga, potpredsjednika Odbora za izbor i imenovanja iznio je da je Odbor jednoglasno (5“za“) utvrdio prijedlog Rješenja o izmjeni Rješenja o izboru predsjednika, potpredsjednika i članova Povjerenstva za imenovanje ulica i trgova na području Grada Koprivnice.

Predsjednik je zamolio Gradonačelnika Mišela Jakšića da iznese svoje mišljenje o navedenom prijedlogu.

Gradonačelnik Mišel Jakšić iznio je da je suglasan sa navedenim prijedlogom.

Predsjednik je otvorio raspravu, a budući da se nitko nije javio za riječ zaključio je raspravu i dao na glasovanje prijedlog Rješenja o izmjeni Rješenja o izboru predsjednika, potpredsjednika i članova Povjerenstva za imenovanje ulica i trgova na području Grada Koprivnice te konstatirao da je Gradsko vijeće jednoglasno (17“za“) donijelo

**Rješenje o izmjeni Rješenja o izboru predsjednika, potpredsjednika i članova Povjerenstva za imenovanje ulica i trgova na području Grada Koprivnice**

**Točka 21.**

Uvodnu riječ dao je predsjednik i zamolio predsjednika Odbora za gospodarstvo, razvoj grada i zaštitu okoliša Gorana Perišića da iznese stav Odbora.

Goran Perišić, predsjednik Odbora za gospodarstvo, razvoj grada i zaštitu, iznio je da je Odbor jednoglasno (4“za“) podržao prijedlog Zaključka o usvajanju Izvješća o provedbi „Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama za područje Grada Koprivnice za razdoblje 2017. – 2020. godine“.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Zaključka o usvajanju Izvješća o provedbi „Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama za područje Grada Koprivnice za razdoblje 2017. – 2020. godine“ dao na glasovanje te konstatirao da je Gradsko vijeće jednoglasno (17“za“) donijelo

**Zaključak o usvajanju Izvješća o provedbi „Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama za područje Grada Koprivnice za razdoblje 2017. – 2020. godine“**

**Točka 22.**

Uvodnu riječ dao je predsjednik i zamolio predsjednika Odbora za gospodarstvo, razvoj grada i zaštitu okoliša Gorana Perišića da iznese stav Odbora.

Goran Perišić, predsjednik Odbora za gospodarstvo, razvoj grada i zaštitu, iznio je da je Odbor jednoglasno (4“za“) podržao prijedlog Odluke o davanju koncesije za obavljanje komunalne djelatnosti dimnjačarskih poslova na području Grada Koprivnice.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o davanju koncesije za obavljanje komunalne djelatnosti dimnjačarskih poslova na području Grada Koprivnice dao na glasovanje te konstatirao da je Gradsko vijeće jednoglasno (17“za“) donijelo

**Odluku o davanju koncesije za obavljanje komunalne djelatnosti dimnjačarskih poslova na području Grada Koprivnice**

**Točka 23.**

Uvodnu riječ dao je predsjednik i zamolio predsjednika Odbora za gospodarstvo, razvoj grada i zaštitu okoliša Gorana Perišića da iznese stav Odbora.

Goran Perišić, predsjednik Odbora za gospodarstvo, razvoj grada i zaštitu, iznio je da je Odbor jednoglasno (4“za“) podržao prijedlog Programa dodjele potpora male vrijednosti poljoprivrednicima na području Grada Koprivnice kao pomoć za ublažavanje posljedica prirodne nepogode suše za 2024. godinu.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Programa dodjele potpora male vrijednosti poljoprivrednicima na području Grada Koprivnice kao pomoć za ublažavanje posljedica prirodne nepogode suše za 2024. godinu dao na glasovanje te konstatirao da je Gradsko vijeće jednoglasno (17“za“) donijelo

**Program dodjele potpora male vrijednosti poljoprivrednicima na području Grada Koprivnice kao pomoć za ublažavanje posljedica prirodne nepogode suše za 2024. godinu**

Predsjednik je zaključio sjednicu u 17,42 sati.

ZAPISNIČAR PREDSJEDNIK

Mateja Čok Ivan Pal